Home AJOY LAL DUTTA ARTICLE অজয় লাল দত্ত প্ৰৱন্ধ বিশেষ লেখা\nxukhdukh.com November 30, 2015 AJOY LAL DUTTA, ARTICLE, অজয় লাল দত্ত, প্ৰৱন্ধ,\nউপলক্ষঃ ধেমাজি উৎসৱৰ তৃতীয় সংস্কৰণ\nউজনি অসমৰ ব্ৰহ্মপুত্ৰৰ উত্তৰ পাৰত অৱস্থিত ধেমাজি জিলাখন কিছু বিশেষ বৈশিষ্ট্য সম্পন্ন। হিমালয়ৰ পাদদেশত অৱস্থিত জান-জুৰি-খৰস্ৰোতা নৈৰ ঢলে কৰা ধেমালিৰ থলী ৰূপেই গঢ় লোৱা জিলাখনৰ নাম।এফালে অৰুণাচলৰ সৈতে সীমা আৰু আনফালে লুইতৰ মাথাউৰি, এফালে দেশৰ অন্তিম ৰে’লৱে ষ্টেচন মুৰ্কংচেলেকৰ পৰা সোন বোটলাৰ ইতিহাস থকা সোৱনশিৰিৰ পাৰলৈ বিস্তৃত হৈছে জিলাখন। আমাৰ এই জন্মভূমিৰ ভৌগোলিক, প্ৰাকৃতিক, সামাজিক, ৰাজনৈতিক আৰু অৰ্থনৈতিক ক্ষেত্ৰৰ ভিন্ন দিশৰ পৰ্যালোচনা কৰি অতীত আৰু বৰ্তমানৰ ভিত্তিত উন্নতৰ ধেমাজিৰ সপোনৰ সন্ধান কৰাটো গুৰুত্বপূৰ্ণ কথা বুলি বিবেচনা কৰিছো। উচ্চ লক্ষ্যৰ দিশে, ৰোড মেপ তৈয়াৰ কৰি আগুৱাব পাৰিলেহে জিলাখনে দ্ৰুত বিকাশৰ গতি লাভ কৰিবলৈ সক্ষম হব। প্ৰতি বছৰেই বানে তাণ্ডৱ চলোৱা অংশ সমূহত সুৰক্ষাৰ প্ৰশ্ন আৰু বাকী সুৰক্ষিত কৃষি ভূমিত উন্নত কৃষি পদ্ধতিৰ প্ৰয়োগ আদি, একালত ধান-মাহ উৎপাদনৰ বাবেই বিখ্যাত জিলাখনৰ বাবে আজিও প্ৰত্যাহ্বান হৈ আছে। এফালে বৃহত নদী বান্ধৰ ভাবুকি, আনফালে ব্ৰহ্মপুত্ৰ ও উপনৈৰ খহনীয়া-বানত শংকিত হৈ থকা মানুহখিনিক শংকামুক্ত কৰাটোও গুৰুত্বপূৰ্ণ কথা।বিশেষ কোনো সাম্প্ৰদায়িক সংঘৰ্ষৰ দৰে ঘটনাৰ ইতিহাস নথকা, সংমিশ্ৰিত থলগিৰি মানুহৰ সম্প্ৰীতিময় জনাগাঁথনি থকা জিলাখন আচলতে বৈচিত্ৰ্যতাৰ মাজক ঐক্যক তুলি ধৰাৰ ক্ষেত্ৰত বিশাল ভাৰতৰ দৃষ্টিতে এক অনুপম উদাহৰণ স্বৰূপো। কিন্তু এই গৌৰৱময় সত্তাৰো প্ৰচাৰো হোৱা নাই। গ্ৰাম্য পৰ্যটনৰ বাবে সৰল গাঁৱলীয়া মানুহৰ জীৱনো হৈ পৰিব পাৰে এই আধুনিকতাৰ যান্ত্ৰিক পৃথিৱীৰ বাবে অন্যতম আকৰ্ষণৰ থলী। উদ্যোগীকৰণ, স্বাৱলম্বন, নিযুক্তি আদিৰ ক্ষেত্ৰখনো প্ৰতি বছৰেই উচ্চ আৰু উচ্চতৰ মাধ্যমিকত ৰাজ্যৰ ভিতৰতে সৰ্বাধিক সফলতা দাবী কৰা জিলাখনৰ মানৱ সম্পদৰ অনুকূলে গঢ়ি তোলাৰ ক্ষেত্ৰত কৰণীয় বহুখিনিয়েই আছে। এনেবোৰ প্ৰশ্ন আৰু তাৰ সাৰ্থক উত্তৰ পাবৰ বাবে প্ৰয়াস কৰি অহা ৭-১০জানুৱাৰী ২০১৬ত আয়োজিত ধেমাজি উৎসৱৰ প্ৰাকক্ষণত, স্থানীয় জনসাধাৰণ আৰু প্ৰশাসনৰ দৃষ্টিলৈ অনাৰ বাবেই এই লেখাৰ অৱতাৰণা কৰা হৈছে।\nক. ৰাজনৈতিক লক্ষ্যঃ অহা ২০১৬চনৰ অনাগত বিধান সভাৰ নিৰ্বাচনৰ পৰিপ্ৰেক্ষিতত ৰাজ্যৰ লগতে ধেমাজিতো ৰাজনৈতিক বতাহ আৰম্ভ হৈছে। দেশৰ ভিন্ন প্ৰান্তত যি সাম্প্ৰদায়িক ৰাজনীতিৰ আৱহাৱা চলিবলৈ ধৰিছে, তাৰ বিপৰীতে বৰ্তমানলৈ পৰিস্কাৰ হৈ থকা জিলাখনৰ বতাহ যাতে কলুষিত নহয়, এই মুহূৰ্তত তাৰ বাবে ৰাইজ সচেতন হৈ উঠাৰ প্ৰয়োজন আছে। এই নিৰ্বাচনত যাতে ভৱিষ্য জনপ্ৰতিনিধি সকলৰ সমুখতঅনাগত পাঁচ বছৰত ধেমাজিয়ে বিচৰা যোগাত্মক পৰিবৰ্তনৰ এক তালিকা তুলিব দিব পাৰো, আৰু তাক ৰূপায়িত কৰাৰ বাবে সমজুৱা হেঁচাৰ সৃষ্টি কৰিব পাৰো, সেয়াও গুৰুত্বপূৰ্ণ কথা হৈ পৰিছে। এই সন্ধিক্ষণত ধেমাজি উৎসৱৰ আয়োজন, আৰু ই ধেমাজিৰ থলুৱা সমস্যা, পাৰিপাৰ্শ্চিকতা আদি বিষয়ত আলোচনাৰ এক উপযুক্ত মঞ্চ হিচাবে গঢ় লৈ উঠাটো অতিশয় সুখৰ কথা।\nধেমাজিয়ে যোৱা তিনি দশকত যি ৰাজনীতি প্ৰত্যক্ষ কৰিছে, তাৰ পৰা শিক্ষা লোৱাৰ প্ৰয়োজন নিশ্চয়কৈ আছে। বিশেষকৈ বৰ্তমানৰ সময়ত মন কৰিব লগীয়া কথাটো হ’ল, এতিয়া লোকসভা, বিধান সভাৰ বাহিৰেও জিলা পৰিষদ, আঞ্চলিক পঞ্চায়তৰ পৰা গাঁও পঞ্চায়ত পৰ্যন্ত ভিন্ন স্তৰত ৰাজনৈতিক শাসন চলি আছে। তাৰোপৰি মিচিং, দেউৰী, তিৱা, বড়ো আদিকে ধৰি ভিন্ন স্বায়ত্ত-শাসিত আৰু উন্নয়ন পৰিষদ সমূহেও সমান্তৰাল ভাৱে সামাজিক উন্নতিৰ বাবে কাম কৰি আছে। উদ্যোগীকৰণৰ অভাৱ আৰু সেৱাখণ্ডৰ অভাৱে এতিয়া জিলাখনৰ বেছিভাগ শিক্ষিত যুৱক-যুৱতীকে ৰাজনৈতিক ক্ষেত্ৰখনলৈকে আকৰ্ষিত কৰিছে। আনকি স্নাতকোত্তৰ ডিগ্ৰীধাৰী যুৱকেও গাঁও পঞ্চায়তলৈ প্ৰতিনিধি নিৰ্বাচিত হৈছে আৰু নাৰী সকলো এই ক্ষেত্ৰত আগৰণুৱা হৈছে, এইবোৰ যোগাত্মক কথা। তাৰ বিপৰীতে কল্যাণমূলক আঁচনিৰ ঠিকা, সেয়াই পেশা, ঠিকা পাবৰ বাবেই ৰাজনীতিৰ পথাৰত বোকা খচি থাকিব লগাৰ দৃশ্যও আন এক অস্বস্তিকৰ সত্য। এই ঠিকা আবণ্টন আৰু হিতাধিকাৰী নিৰ্বাচনৰ প্ৰক্ৰিয়াটো ইমানেই বেছি ৰাজনীতিকৰণ হৈছে যে তাৰ ফলত বিচাৰ-বিবেচনাৰে সত্যৰ পক্ষত বা নীতিৰ পক্ষত থিয় দিলে তাৰ পৰা বঞ্চিত হোৱাটো নিশ্চিতই, ধৰণৰ পৰিবেশটো নিশ্চয়কৈ শুভ নহয়। শাসন লাভ কৰাৰ পাছত চৰকাৰী আঁচনি, ঠিকা, কল্যাণমূলক আঁচনিৰ সুফল যাতে দল-মত-ধৰ্ম-জাতি নিৰ্বিশেষ সকলোৱে পায় আৰু প্ৰকৃত আৰ্তজনে লাভ কৰে, দলীয় ৰাজনীতিৰ উৰ্ধতো সেই নিশ্চিতি ৰাইজে পাব লাগিব। অন্যথা, বিৰোধী দল, সমালোচনাৰ অধিকাৰ তথা গণতন্ত্ৰক সৱল কৰি ৰখাৰ প্ৰক্ৰিয়াটো বাধাগ্ৰস্ত হব। ইয়াৰ বাবে নাগৰিক সমাজ (সংস্থা, কমিটি, এনজিঅ’) সমূহে অনুঘটকৰ ভূমিকা লৈ সৱলতা প্ৰদৰ্শন কৰিবই লাগিব।\nবিশেষকৈ দূৰদৰ্শী আৰু নীতিনিষ্ঠ নেতাৰ অভাৱে আমাক জুৰুলা কৰাৰ কথাটো কোনেও নুই কৰিব নোৱাৰে। জিলাখনৰ সৰ্বাংগীন উন্নতিৰ বাবে সকলোৰে গ্ৰহণযোগ্য, উচ্চ ব্যক্তিত্ব, উচ্চ শিক্ষিত, মাটি-পানীৰ সৈতে তেজ-নাড়ীৰ সম্পৰ্ক থকা নেতাৰ সন্ধানো কৰি যাব লাগিব। আমদানিকৃত নেতা, কেৱল একোটা জনগোষ্ঠীক লৈহে চিন্তা কৰা, বিভাজনৰ ৰাজনীতি কৰা, দল-বাগৰা নীতিহীন, পক্ষপাতদুষ্ট, কেলেংকাৰীৰ অভিযোগ থকা নেতা আদিক বহিস্কাৰ কৰি নিকা সৱল নেতৃত্বৰ সন্ধান ধেমাজিবাসীয়ে কৰিবই লাগিব। অনাগত দিনত এখন আদৰ্শ জিলা হিচাবে গঢ়ি তুলিবলৈ আৰু সকলো জাতি-জনগোষ্ঠীৰে জীৱন অধিক সুচলতৰ কৰি তুলিব পৰাকৈ দ্ৰুত বিকাশৰ ভিন্ন পদক্ষেপ হব লাগিব, আমাৰ ৰাজনৈতিক নেতৃত্ব বাচনিৰ বাবে অন্যতম চৰ্ত। ভোট কিনা-বেচাৰ ক্ষুদ্ৰ সময়ৰ প্ৰলোভনৰ জোৱাৰৰ বিপৰীতে দীৰ্ঘ দিনত সাৰ্বিক উন্নয়নেৰে ছবি সলাই দিব পৰা ৰাজনীতি হব লাগিব এই সচেতনতাৰ মূল আধাৰ।\nখ. মাটিৰ প্ৰশ্নতঃ খেতি প্ৰধান জিলা হিচাবে খেতিয়কৰ নিস্তাৰ নাই, মাটি বিনে অসহায় অৱস্থা আমাৰ খেতিয়ক সকলৰ। বানে ধোৱা মাটিত বাৰে বাৰে সোণগুটি গজোৱাৰ সাধনা কৰিও ভাগৰি নপৰা ধেমাজিবাসীৰ বাবে এতিয়া বিকল্প চিন্তা কৰাৰ সময় আহিল। বানত ধান গলেও ক্ষতিপূৰণ নোপোৱা, সেই ঠাই এৰি আন ঠাইলৈ উঠি যোৱাৰো কোনো উপায় নোহোৱাৰ দোমোজাত ভূগি থকা মানুহ সকলৰ মৰ্ম বেদনা বুজি পোৱাৰ প্ৰয়োজন আছে। বিশেষকৈ ধেমাজি জিলাক আৰ্হি হিচাবে লৈ ৰাজ্যৰ বানাক্ৰান্ত লোকক চীনৰ দৰে প্ৰাকৃতিক কাৰণত শৰণাৰ্থীৰ মৰ্যদা প্ৰদানৰ বিশেষ নীতি তৈয়াৰ কৰাৰ প্ৰয়োজন আছে। ভূমিপুত্ৰ সকলে নিজা ঘৰ-ভেটি হেৰুৱাই বছৰ বছৰ ধৰি মাথাউৰিৰ ওপৰতে বসবাস কৰি থাকিব নেকি? জলসম্পদ বিভাগৰ বান প্ৰতিৰোধত বিফলতা, ভূমি সংৰক্ষণ বিভাগৰ খেতিৰ মাটিক সুৰক্ষা দিয়াৰ দ্বায়িত্বত বিফলতা আদিৰ ফল কিয় সাধাৰণ মানুহবোৰে বাৰে বাৰে মূৰ পাতি লব? কোটি টকাৰ আঁচনি আহে, ধনৰ অপচয় হয়, বানত উটাদি উটি যায়, অথচ বানাক্ৰান্তই জীৱনটো নতুনকৈ গঢ়ি লব পৰাকৈ বিকল্প ব্যৱস্থা নহয়, এয়া জানো ধেমাজিৰে জীয়া বাস্তৱ নহয়? যি সময়ত আমি বিদেশী অনুপ্ৰৱেশকাৰীক ধৰ্মৰ ভিত্তিত আমাৰ ৰাজ্যত আশ্ৰয় দিয়াৰ কথা ভাবিছো, ৰাজনীতি উতপ্ত কৰিছো, কিন্তু তাৰ বিপৰীতে আমাৰ জিলাখনৰ খিলঞ্জীয়া ভাই-ভনী সকলৰ এক সুৰক্ষিত আশ্ৰয়ৰ ব্যৱস্থাটোৰ কথা লৈ কোনেও মূৰ ঘমোৱা নাই! আনকি বৰ্তমান আৰু পূৰ্বৰ সাংসদ গৰাকীয়েও কেন্দ্ৰীয় মন্ত্ৰীত্বৰ বাব পোৱাৰ গৌৰৱ কৰা জিলাখনৰ গৃহহীনৰ আৰ্তনাদে আজিও দেশৰ সংসদত গুঞ্জৰিত হোৱা দেখিবলৈ নাপালো, কেন্দ্ৰৰ পৰা এক ‘মডেল পুনঃ-সংস্থাপন’ৰ পেকেজ আনি কাৰ্যতঃ ৰূপায়িত কৰাটো দূৰৰে কথা! কিন্তু এতিয়া মানুহে বিকল্পৰ কথা ভাবিব লাগিব আৰু ৰাজনৈতিক নেতৃত্বক আমাৰ প্ৰাপ্য অধিকাৰ দিবৰ বাবে বাধ্য কৰিব লাগিব। মূল সমস্যা কি? বানাক্ৰান্ত অঞ্চলবোৰৰ বিশেষত ভূমিৰ পট্টা আদিৰ শতকৰা হাৰ তথৈবচ! নদী অৱবাহিকা অঞ্চলৰ ভূমিৰ জৰীপ কৰি খেতি উপযোগী বুলি ঘোষণা কৰি তাত খেতি হ’লে বা নহ’লে বীমাৰ কোনো নিৰ্দিষ্ট ব্যৱস্থা নাই! খেতি কোনে কৰিছে, কিমান বিনিয়োগ কৰিছে, তাৰ কোনো ডাটাবেছ কৃষি বিভাগৰ ওচৰত ৰখাৰ ব্যৱস্থা নাই! কিমান পৰিয়ালৰ কিমান প্ৰকৃত ক্ষয়ক্ষতি হৈছে, সেয়া বান যোৱাৰ পাছত স্থানীয় গাঁওবুঢ়া আৰু সৰ্বদলীয় কমিটিৰ সৈতে পৰিদৰ্শন কৰি হিচাব কৰাৰ কাৰ্যকৰী ব্যৱস্থা নাই! বানৰ কেইদিনতে হেলিকপ্টাৰৰ পৰা চাই বা টেলিফোনতে লোৱা ক্ষয়-ক্ষতিৰ পৰিমাণৰ ভিত্তিত বিবৃত্তিত প্ৰকাশ পায় হাজাৰ হাজাৰ কোটিৰ ক্ষয়ক্ষতিৰ বিৱৰণ আৰু ধনো আহে কেন্দ্ৰৰ পৰা। কিন্তু বান যোৱাৰ পাছত আক্ৰান্ত সকলৰ জীৱনক পুনৰ থানথিত লগাবলৈ কাৰ্যত কোনো ব্যৱস্থা নহয়! ইয়াৰ বাবে অনাগত দিনত নতুন ভূমি আইনৰ ভিত্তিত ভূমিৰ অধিকাৰ, পট্টা আদি ৰাইজক সুলভ কৰিব লাগিব। কাৰ কিমান মাটি, কিমান খেতি, কিমান ক্ষতি ইত্যাদিৰ স্থানীয় ভিত্তিত সৰ্বদলীয় জৰীপ কমিটিৰ প্ৰতিবেদনৰ ভিত্তিত তথ্য গোটোৱা আৰু তাৰ বিপৰীতে বীমাৰ ব্যৱস্থা, বাৰে বাৰে গৃহহীন হ’লে কোনো বিকল্প চৰকাৰী ভূমিত এনেকুৱা শৰণাৰ্থীৰ আবাসৰ ব্যৱস্থা গঢ়িব লাগিব। ইন্দিৰা আবাস যোজনাৰ ঠাইত আমাৰ পৰিবেশৰ সৈতে খাপ খোৱাকৈ “ইন্দিৰা মিৰি চাঙঘৰ আবাস”ৰ যোজনাৰ দৰে থলুৱা বিকল্প গঢ়ি বাস্তৱ ৰূপায়িত কৰিবলৈ আমাৰ নেতা সকলে ‘থিং গ্লবেল, এক্ট লোকেল’ আহ্বানৰ সৈতে ৰজিতা খুৱাই চৰকাৰক বাধ্য কৰিব লাগিব। এনেকুৱা আদৰ্শ স্থাপন কৰিবলৈ পাইলট প্ৰজেক্টৰ বাবে ধেমাজিয়েই যে উপযুক্ত জিলা সেই কথাও প্ৰতিষ্ঠা কৰিব লাগিব।\nঅসমৰ এগৰাকী কৃষক নেতাই এটা গুৰুত্বপূৰ্ণ কথা কৈছিল। অসমৰ বেছিভাগ কৃষি উপযোগী ওখ মাটি কাৰ ওচৰত আছে? চাহ বাগান, ৰবৰ বাগান আদি বিশাল ভূমিৰ কথালৈ তেওঁ আঙুলিয়াই দিছিল।চহৰৰ ভাল, ব্যৱসায়িক, পথৰ কাষৰ আদিৰ ভূমিও ওলাই গৈছে বহিৰাগতৰ হাতলৈ। এতিয়া মাত্ৰ গাঁৱৰ ভিতৰৰ আৰু নৈ-পৰীয়া বানে বিধ্বস্ত কৰা মাটিখিনিহে এতিয়া বাকী ৰৈছে খিলঞ্জীয়া থলুৱা হাতত! কথাষাৰ জানো মিছা? জাতি বাচিবলৈ মাটি লাগিবই, সেয়ে ৰাইজে বিষয়বোৰত উচিত নীতি আৰু ওখ বানে নোপোৱা মাটিত অন্তত গৃহহীনৰ এটি ভেটিৰ প্ৰস্তাৱ গ্ৰহণ কৰিবলৈ চৰকাৰক বাধ্য কৰাব লাগে নে নালাগে তাৰো বিবেচনা নিশ্চয়কৈ আৰম্ভ কৰক!\nগ. নৈ আমাৰ আইঃ আমি নৈ পৰীয়া মানুহ। শৈশৱৰ পৰা সকলো সোঁৱৰণী নৈ পাৰৰ। নৈক আমি আই বুলি কও। পিছে এতিয়া নৈৰ তাণ্ডৱতে ধেমাজিৰ ৰাইজ বিধ্বস্ত হৈছে। সেয়ে আধুনিক প্ৰযুক্তিৰে নৈৰ ব্যৱস্থাপনা অনাগত দিনত আমাৰ জিলাৰ বাবে অন্যতম প্ৰত্যাহ্বান। হিমালয় পাদদেশৰ ঠাইখনত কেতিয়া কিমান বৰষুণ দিয়ে ঠিকনা নথকাৰ পৰা প্লেট-টেকটনিক বাউণ্ডেৰিত থকা ভূমিকম্পৰ বিপদজনক জ’নৰ স্বীকৃতি থকা, কোমল আৰু নকৈ গঠিত পাহাৰৰ পৰা বালিৰ সৈতে শিলো উটি অহাৰ বৈশিষ্ট্যৰ নদী সমূহৰ ব্যৱস্থাপনাক লৈ, এক বিশাল সুচিন্তিত আৰু উচ্চ প্ৰযুক্তিৰ ব্যৱস্থাপনা মডেল ধেমাজিতে গঢ়ি তোলাৰ প্ৰয়োজনীয়তা আছে। জীয়াঢল, চিলে, গাই, সোৱণশিৰি, কুমতীয়া, কঢ়া আদি নৈৰ নিজা নিজা বৈশিষ্ট্য সমূহ অনুধাৱন কৰি, অভিজ্ঞতাৰ পৰা শিক্ষা লৈ তাৰ পাৰত শৰত সিংহ দেৱে কোৱাৰ দৰে সহ-অৱস্থানৰ আধুনিক আখৰা কৰাৰ সময় আহিল। কেৱল নৈক এতিয়া জলবিদ্যুৎৰ প্ৰচণ্ড ভাণ্ডাৰৰ ৰূপত গণ্য কৰা ভাৰত চৰকাৰৰ দৃষ্টি আৰু মানসিকতাক সলোৱাৰ বাবে ধেমাজিবাসী মাৰবান্ধি থিয় দিবৰ হ’ল। নদীৰ সমস্যাক অৱহেলা কৰি আমাক যমৰ যাতনা ভূগিবলৈ এৰি দিয়া চৰকাৰখনে এতিয়া কেৱল বৃহত নদীবান্ধৰ আখৰা চলাইছে। প্ৰচণ্ড শিল-বালি কঢ়িয়াই আনি তৰাঙ হৈ পৰা নৈ-পৃষ্ঠ সমূহ যে আমাৰ পথাৰবোৰতকৈ ওখহে হৈ পৰিছে, সেয়া দেখিও নেদেখাৰ ভাও ধৰিছে। জলবিদ্যুৎৰ বাবে কৃত্ৰিমভাৱে ধৰি ৰখা বিশাল জলভাণ্ডাৰক বোৱাই নিবলৈ প্ৰয়োজন হোৱা জলপথ নিৰ্দিষ্ট সময়ৰ মূৰে মূৰে খানি তাৰ বহন ক্ষমতাৰ কমেও ৫ সুৰক্ষাৰ মানত (Safety Factor) ৰাখি কৰিব লগা এক সামুহিক নদী-ব্যৱস্থাপনা প্ৰকল্পৰ আজি প্ৰয়োজন আছে। ইয়াৰ অবিহনে ধেমাজিৰ মানুহৰ জীৱন আৰু ভৱিষ্যত যে ভয়ংকৰ হব সেই কথা জানি থওক। এক ‘ইণ্টিগ্ৰেটেড ৰিভাৰ মেনেজমেণ্ট মডেল’ৰ পাইলট প্ৰকল্পৰ বাবে আৰু নদী-বান্ধৰ সৈতে সুৰক্ষিত জনজীৱনৰ নিশ্চিতিৰ আৰ্হিৰ বাবেও যে ধেমাজিয়েই আজি উপযুক্ত জিলা। সেয়ে এই মঞ্চৰ পৰাই ৰাইজে সচেতন হওক, নৈৰ খনন, মাথাউৰি সহ বান ব্যৱস্থাপনাৰ নিশ্চিতি পোৱাৰ বাবে প্ৰচেষ্টা হাতত লওক।\n৪. জীৱন-জীৱিকাৰ প্ৰশ্নতঃ ধেমাজি জিলাৰ ভিতৰুৱা গাঁও সমূহলৈ এতিয়া ৰাস্তা-ঘাট পূৰ্বতকৈ সুচল হৈছে। ওখ মাটি বোৰত বহুতেই ক্ষুদ্ৰ চাহ-বাগিচা, ৰবৰ খেতি, শাক-পাচলি আদি কৰি জীৱিকা উলিয়াইছে। কিন্তু তথাপিও শিক্ষিত সকলৰ বাবে জীৱিকাৰ সমস্যা ক্ৰমাৎ বৃদ্ধিহে হৈছে। বেলেগ বেলেগ চহৰ-নগৰলৈ সৰু-সুৰা চাকৰিৰ সন্ধানত সন্তান সকল ওলাই যাব লগা হৈছে। সেয়ে অনাগত দিনবোৰত ধেমাজিত জীৱন-জীৱিকাৰ ব্যাপক সম্ভাৱনাৰ সৃষ্টি কৰাৰ প্ৰয়োজন আছে। বিশেষকৈ ব্যক্তিগত আৰু সমবায় খণ্ডত দুগ্ধ পাম, মাছ পালন, গাহৰি পালন আদি থলুৱা ভাৱে চলি থকা আহিলা সমূহক অধিক পেশাগত ৰূপেৰে সমৃদ্ধ কৰিব লাগিব। কমেও দহ হাজাৰ টকা প্ৰতিমাহে গাঁৱতে আঠ ঘণ্টাকৈ কাম কৰি সন্মানেৰে উপাৰ্জন কৰিব পৰাৰ বিকল্প ব্যৱস্থাৰ সন্ধান ধেমাজিবাসীয়ে কৰি দেখুৱাব লাগিব। এই ক্ষেত্ৰত স্থানীয় জিলা প্ৰশাসনৰ উপৰিও জনগোষ্ঠীয় স্বায়ত্তশাসিত পৰিষদ সমূহে বিশেষ ভূমিকা গ্ৰহণ কৰিব লগীয়া আছে। ফ্ৰান্স, আমেৰিকা আদি দেশত যি ধৰণে বিশাল বিশাল দুগ্ধপাম তথা পশুপালনৰ পাম আছে, অত্যাধুনিক প্ৰযুক্তি, প্ৰফেশনেল বিপনন সেৱা আদিৰে উৎপাদকে উন্নত দাম পোৱাৰ ব্যৱস্থা হৈছে। সেইবোৰ আৰ্হি আমাৰ গাঁৱবোৰতো ব্যৱহাৰ কৰিবৰ হ’ল। স্পেচিয়েল ইকনমিক জ’নৰ লেখিয়াকৈ ডাঙৰ কোম্পানীবোৰক দিয়া সা-সুবিধাৰ দৰে গাঁৱতো বিশেষ অৰ্থনৈতিক ক্ষেত্ৰ গঢ়ি তুলিবৰ হ’ল। য’ত কেন্দ্ৰীয় ভাৱে সকলো আন্তঃগাঁথনি থাকিব, চিকিৎসক থাকিব, বিজুলী-পানী থাকিব, জন্তুৰ বীমা থাকিব, পশুখাদ্য উতপাদনৰ সুবিধা, বিক্ৰীৰ বাবে তাৰ পৰাই লৈ যোৱাৰ ব্যৱস্থা থাকিব। প্ৰচেচ ফুড বনাই কেৱল ভাৰতৰে নহয়, বিদেশৰ বজাৰলৈকো চাপ্লাই দিব পৰাকৈ উচ্চ শিক্ষিত মেনেজমেণ্ট প্ৰফেচনেলক প্ৰকল্পৰ সৈতে সংযুক্ত কৰিব লাগিব। গুৱাহাটীত কেইজনমান মেনেজমেণ্টৰ উচ্চ শিক্ষিত যুৱকে গাহৰি মাংসৰ এনে উতপাদন তথা বিপনন আৰ্হি তৈয়াৰ কৰিছে, আনকি ভেন্সাৰ কেপিটেলিষ্টৰ পৰা ৬কোটি টকাৰ মূলধনো লাভ কৰিছে। আমাৰ পৰিবেশনত উটপখীৰ ফাৰ্ম খুলি লাভ নাই, কিন্তু অনুকূলতালৈ চাই আধুনিক পদ্ধতিৰে বিশাল ৰূপত এনে সম্ভাৱনাৰ দুৱাৰ খোলাৰ বাবে ধেমাজিবাসী আজি সাজু হবৰ হ’ল। চৰকাৰে আগবঢ়োৱা সকলো উদ্যম গঢ়াৰ সুবিধা, ঋণ আদিৰ বিষয়ে সকলো স্কুল-কলেজ, ক্লাৱ, নামঘৰ আদিত বেংক, কৃষি, পশুপালন, মীন, উদ্যোগ বিভাগৰ বিষয়াক পুংখানুপুংখ ভাৱে বিশদ বিৱৰণ দিবলৈ আহিবলৈ বাধ্য কৰিব লাগিব। প্ৰকল্প বনোৱা আৰু ইয়াক কাৰ্যকৰী কৰি এনেকুৱা সফল মডেল গঢ়ি তুলিবলৈ আমাৰ দৃষ্টিত ধেমাজিৰ দৰে উৰ্বল আৰু সুজলা-সুফলা ভূমিযে অতিকৈ উপযুক্ত সেই কথাও ৰাইজক অৱগত কৰিব খুজিছো। একেদৰেই গাঁৱে গাঁৱে হস্ত-তাঁতৰ এনে ব্যৱস্থা, দেশজুৰি হস্ততাঁত আজিকালি মলে মলে বিক্ৰী কৰা এনজিঅ সমূহৰ সৈতেও নেটৱৰ্ক গঢ়িব লাগিব। কেৱল অসমতে নহয়, আনে পিন্ধিব পৰা সমল, ডিজাইন আৰু বিপনন নেটৱৰ্কো মেনেজমেণ্ট প্ৰফেচনেলৰ সহায়ত প্ৰশাসন তথা পৰিষদ সমূহে ব্যৱস্থা কৰিব লাগিব। উৎপাদকে উৎপাদন কৰিব গাঁৱতে, কিন্তু তাক বৰ্হিঃবিশ্বৰ বজাৰত বিক্ৰী কৰি উপযুক্ত দাম গাঁৱতে পোৱাৰ নিশ্চিতি দিয়াৰ এইকন ঘটক হবলৈ কোনো আগবাঢ়ি আহিলেই আমি ভাবো, গ্ৰাম্য জীৱন-জীৱিকাৰ এক বিশাল পৰিবৰ্তনৰ ছবি গঢ় লৈ উঠিব পাৰিব। আমাৰ মহিলাই পাৰম্পৰিক ভাৱে কোৰ লৈ ৰাস্তা নোতোলে, শিপিনী, শস্য অথবা পশুপালনহে কৰে, আৰু নিশ্চিত নিয়োগ যে, এইবোৰ খণ্ডতহে দিব লাগিব, সেই কথাও নীতি নিৰ্ধাৰণ কৰা সকলে বুজি উঠিব লাগিব।\nঙ. উচ্চ শিক্ষা, গৱেষণা আদিঃ ধেমাজিৰ শৈক্ষিক পৰিবেশ প্ৰশংসনীয়। সাহিত্য, সংগীত, শিল্প, ক্ৰীড়া সাধনাৰো। কিন্তু ভিন্ন ক্ষেত্ৰৰ উচ্চ শিক্ষাৰ প্ৰতিষ্ঠান স্থাপনৰ ক্ষেত্ৰত ৰাজ্যৰ নেতাৰ বাবে যোৰহাটেই উজনি, লখিমপুৰেই চিন্তাৰ শেষ, ধৰণৰ ভাৱনাৰ বাবে আমাৰ জিলাখনে দুৰ্ভোগ ভূগি আহিছে। কৃষি প্ৰধান জিলা হিচাবে এখন কৃষি মহাবিদ্যালয়, একাষৰীয়া জিলা হিচাবে তথা অৰুণাচলৰ সৈতে সংযোগৰ কথা বিবেচনা কৰিও চুপাৰ স্পেচিলিটি হাস্পতাল, আনত নথকা আৰু বৰ্তমান নিয়োগৰ নিশ্চিতি থকা বিভাগেৰে এখন আদৰ্শ ইঞ্জিনীয়াৰিঙ কলেজ, বিশ্বভাৰতীৰ আৰ্হিত নলবাৰীত গঢ় দিয়া প্ৰতিষ্ঠানৰ দৰে চাৰু-কলাৰ প্ৰতিষ্ঠান, বিজ্ঞান-প্ৰযুক্তিৰ বিভিন্ন আবাসিক গৱেষণাগাৰ, আসাম ভেলী অথবা ৰয়েল গ্লবেলৰ দৰে উন্নত ব্যক্তিগতখণ্ডৰ বিনিয়োগকাৰীৰ আবাসিক স্কুলৰ বাবে জোনাইৰ পৰা সোৱনশিৰিলৈ এই বিশাল ভূমিৰ কোনো যোগ্যতাই নাইনে? খেলৰ ক্ষেত্ৰটো ৰাষ্ট্ৰীয় পৰ্যায়লৈ খেলুৱৈ নিৰ্মাণ কৰি থকা উজনিৰ এইখন জিলাৰ এটা প্ৰান্তত ছাই কেন্দ্ৰ প্ৰতিষ্ঠা কৰাৰ কথাওটো বিবেচনালৈ অহা উচিত। ইয়াৰ বাহিৰেও স্থানীয় ভাৱে ক্ষুদ্ৰ চাহ খেতিয়কৰ বাবে চাহ ফেক্টৰী, দুগ্ধজনিত ভেলু এডেড প্ৰচেছিং, বগীবিলৰ দলং হ’লে প্লাষ্টিক উদ্যোগ, সৰিয়হৰ তেল, তামোল আদিৰ প্ৰচেচিঙৰো প্ৰচুৰ সম্ভাৱনীয়তা ধেমাজিত আছে। এনেবোৰ সম্ভাৱনীয়তাক বাস্তৱায়িত কৰাৰ পথ অনাগত দিনতে আমি বিচাৰিব নালাগিবনে?\nচ. দুৰ্নীতি আৰু ৰাজহুৱা পৰ্যবেক্ষণঃ ধেমাজিলৈ অহা কল্যাণমূলক আঁচনি আৰু বান ব্যৱস্থাপনাৰ ধনৰ হিচাব ল’লে পুঁজিৰ অভাৱত যে ধেমাজিৰ পৰিবৰ্তন নোহোৱাকৈ থকা নাই, সেই কথা অনুভৱ কৰিব পাৰি। সেয়ে নতুন প্ৰজন্মই এই ক্ষেত্ৰত কথাবোৰ নকৈ ভাবিব লাগিব। প্ৰতিটো কল্যাণমূলক আঁচনিৰ ধন সঠিক ভাৱে ব্যৱহৃত হৈছেনে, প্ৰকৃত হিতাধিকাৰীয়ে বস্তু পাইছেনে, এইবোৰ প্ৰশ্ন সুধিবলৈ এক অভ্যাস গঢ়িব লাগিব। আজিকালি ১০টকা খৰছেৰে তথ্য অধিকাৰ আইনৰ অধীনত প্ৰশ্ন তুলিও বহু খবৰ গোটাব পাৰি, বা প্ৰশাসনক নিৰ্দিষ্ট কামটো খৰতকীয়া ও কাৰ্যকৰী কৰিবলৈ বাধ্য কৰিব পাৰি। সজাগ হৈ প্ৰশ্ন তোলাৰ এই অভ্যাস গঢ় দিব পাৰিলে, জিলাখনত হব লগীয়া কামবোৰ নিশ্চয়কৈ নোহোৱাকৈ নাথাকিব। এই ক্ষেত্ৰত ক্লাৱ, সংস্থা, সমিতি সমূহে প্ৰতিটো পদক্ষেপতে ৰাজহুৱা পৰ্যবেক্ষণৰ ব্যৱস্থা গঢ়িব লাগিব। অনাগত দিনত শক্তিশালী ৰূপত ইয়াক গঢ় দি ধেমাজিক দুৰ্নীতি নিবাৰণৰ ক্ষেত্ৰতো এক মডেল হিচাবে গঢ় দিয়াৰ প্ৰয়োজন আছে। প্ৰতিখন গাঁৱতে এনে কৰ্মীবাহিনীৰ গঠন, সৰ্বদলীয় পৰ্যবেক্ষকৰ দল আদিৰ গঠনে ৰাজনৈতিক হেঁচাৰ পৰা সাৰ্বজনীন স্বাৰ্থজড়িত বিষয় সমূহত ৰাজহুৱা পৰ্যবেক্ষণক মুক্ত কৰি ৰাখিব পাৰিব। শিক্ষক সমাজে এই ক্ষেত্ৰত ছাত্ৰ-সমাজক পথ দেখুৱাব লাগিব। নিৰ্বাচন আহিব, নিৰ্বাচন যাব। কিন্তু আমাৰ সাধাৰণ মানুহৰ মৌলিক সমস্যাবোৰ একেদৰেই ৰৈ যাবলৈ দিব নোৱাৰি। যি সময়ত ভাৰতেই মঙল গ্ৰহলৈ যান পঠিয়াই আধুনিকতাৰ ধ্বজ উৰুৱাইছে, সেই সময়ত একেখন ভাৰতৰে একাংশ মানুহ কি মাথাউৰিৰ ওপৰতে চিৰদিন ৰৈ থাকিব? জাতি-মাটি আৰু পানীৰ প্ৰশ্নত শংকাত ভুগিও আধুনিক সুবিধাৰে এখন উন্নতৰ বসতিস্থলৰ সপোন দেখা ধেমাজিৰ মানুহৰ আশা আকাংক্ষাও চৰকাৰে পূৰণ কৰিব লাগিব। পুঁজি আনিলেই বা আহিলেই নহব, তাৰ ব্যৱহাৰো কাৰ্যত সৰ্বাত্মক পৰিবৰ্তনৰ বাবে হবই লাগিব। ইয়াৰ নিশ্চিতি বিচাৰিব লাগিব ধেমাজিবাসীয়ে নিজেই, আৰু এয়াই হব লাগিব ধেমাজিৰ ভিজন-২০২১ৰ মূল আধাৰ।


সেই সময়বোৰ - দিম্পল কলিতা - সাহিত্য ডট অৰ্গ\nসেই সময়বোৰ – দিম্পল কলিতা\nজীৱনটোৰ আটাইতকৈ ভাল লগা কিছু অভিজ্ঞতা বুকুত সদায় কঢ়িয়াই লৈ ফুৰিব পৰা সময়টোৱেই হ’ল শৈশৱ৷\nসাঁতোৰ শিকিবলৈ পাগল আছিলো এটা সময়ত৷ কিন্তু ঘৰৰ মানুহৰ ভয়ত পানীত নামিবলৈ সাহস কোনোদিনে কৰা নাছিলো৷ একে লগৰবোৰে সাঁতুৰি থাকে আৰু মই স্কুলৰ পৰা আহি ভাতকাঁহী মাৰি ভাল ল’ৰাৰ দৰে দুপৰীয়া শুই চকু মোহাৰি সদায় পাৰত বহি সিহঁঁতৰ ফুৰ্তিবোৰ চাওঁ৷ ঘৰৰ পাছফালে পথাৰখনত ট্ৰেক্টৰে মাটি কাটি নিয়া দ দ ঠাইবোৰত পানী জমা হয় আৰু তাৰে মন পছন্দৰ খাল এটাত লগৰবোৰে পাছবেলা তিনি মান বজাতে আহি এঘণ্টা মান সাঁতুৰে আৰু তাৰে পিছৰ সময়খিনিত আকৌ ফুটবল খেলে৷ ফুটবল খেলত দৌৰা হয় বাবে সিহঁতে সাঁতুৰি অহাৰ অলপো চিন চাব নাথাকে৷ এদিন লগৰে এজনে খালৰ পৰা চিঞৰি কৈছিল, “তয়ো নামি আহ একো নহয় ঘৰত গম নাপায়, আমাক চা আজিলৈ গম পাইছে নেকি? “ এজনে কোৱা এই কথাখিনিয়ে মোকো কিবা এটা সাহস দিলে যদিও সেইদিনা খালত সাঁতোৰ শিকিবলৈ নানামিলো৷\nপিছদিনা সাহস গোটালো৷ শুই থকাৰ এক্টিং কৰি মায়ে যেতিয়া তাতশাঁলত বহাৰ শব্দ পালো লাহেকৈ ঘৰৰ আগফালৰ দুৱাৰেদি ওলাই আহিলোঁ৷\nসিহঁতৰ হাতত হাত দি নামি গ’লো৷ তেনেকৈ আৰম্ভ হ’ল মোৰ মিছন সাঁতোৰ৷ সেউজীয়াময় হৈ থকা বিশাল ধাননি পথাৰখনৰ মাজত সেই খালটো হোৱা বাবে বহুতে আমাক দেখি নাপাইছিল৷ তেনেকৈ চলি গৈছিল আমাৰ ফুৰ্তি আৰু সাঁতোৰ৷ কিন্তু এই ফুৰ্তি, সাঁতোৰ বেছি দিনলৈ নাথাকিল, আমাৰ ওচৰৰে দাদা এজনে গৰুক পানী খুৱাবলৈ আহি সেইপিনে যাওঁতে দেখিলে আমাক৷ বাকীবোৰৰ ঘৰলৈ গ’ল নে নগ’ল নাজানিলোঁ কিন্তু আমাৰ ঘৰত গৈ আমাৰ কাহিনীখিনি বহলাই ব্যাখ্যা কৰিলে৷ মই ফুটবল খেলি ঘৰ সোমাই দেখিলোঁ যে মাৰ চকুত কিবা বেলেগ চাৱনি, মুখৰ মাত এটাও নাই৷ অইনদিনা যেনেকৈ হাত মুখ ধোৱাই দিয়ে আজি নাই৷ সেইদিনা গধূলি মাক ভাল লগাবলৈ সোনকালেই কিতাপ মেলিলো, চাহ একাপৰ দেখা দেখিতো নায়েই, আনকি মুখেৰে মাত এষাৰো মতা নাছিল মায়ে৷ কিছু সময় পঢ়ি কিবা এটা খাবলৈ মন যোৱাত চিঞৰ এটা মাৰিছিলোঁ মাত্ৰ এনেতে আনিলে নহয় মায়ে তাঁতশালৰ সেই ফুল বচা বাঁহৰ সঁজুলি এবিধ হাতত৷\nমায়ে দুকুব লগায়েই ক’লে, “ক সঁচা কথা তই শুবলৈ এৰি ক’ত গৈছিলি, কাৰ পুখুৰীত নামিছিলি? “ আৰু দুকুব৷\nমই বাৰে বাৰে ক’লো, “নাই, মই নাই নমা পুখুৰীত৷ সি মিছা কৈছে, সি আজি ফুটবলত আমাৰ লগত হাৰিলত মই তাক বহুত জোকালো, জোকাওতে সি খঙতে তোমাক লগালে৷ হয় মই সোনকালে উঠিযোৱাটো হয় কিন্তু মই খেলিবলৈহে গৈছিলোঁ৷ “ – মায়ে অলপ বিশ্বাস কৰিলে৷\nমায়ে দুদিন মান পিছত বাটত লগ পাওঁতে মোৰ সন্মুখতে দাদাজনক কথাটো ক’লে দাদাজনে ঠিক আছে বুলি গুচি গ’ল৷ কেইদিনমান মই সাঁতোৰ বিদ্যাৰ পৰা অলপ আঁতৰি থাকিলো৷ বিপদৰ বতাহজাক গুচি যোৱালে ৰৈ আছিলো৷\nআকৌ দুদিন পিছত আৰম্ভ হ’ল মিছন সাঁতোৰ, চিধা সাঁতোৰৰ পৰা ইতিমধ্যে অমুকাই ওল্টা সাঁতোৰ দিব প’ৰা হ’লোয়েই৷ আনকো লাহে লাহে শিকাব পৰা হ’লো৷\nদিনবোৰ গ’ল, পানী শুকাবলৈ ধৰিছে লাহে লাহে খৰাং নামিল গতিকে সাঁতোৰত বেছি সময় দিলো৷ এদিনাখন সাঁতোৰ সমাপ্ত কৰি যেতিয়া পাৰলে উঠি আহো হঠাত বুকুখন চিৰিং কৈ মাৰিলে “মোৰ কাপোৰযোৰ নাই“ ইফালে সিফালে ধাননিৰ মাজে মাজে বহুত দূৰলৈ বিচাৰিলো নাই ক’তো৷ খালটোৰ পাৰত বহি উচুপি বহুত সময় কান্দিলো৷\nবিনা কাপোৰেৰে মই কেনেকৈ সেই মানুহৰ মাজেৰে ঘৰলৈ যাম, গধূলি আমাৰ চুবুৰীৰ সকলোবোৰে ৰাষ্টাতে ঠিয় হৈ আড্ডা দি থাকে৷ এখন গামোচা থকা হ’লেও কিবাকে পিন্ধি গ’লো হয়৷ এবাৰ ভাবিলো কচুপাত ল‌ওঁ, নাই কচুপাতো ফালিযোৱাৰ চাঞ্ছ আছে৷ লাহে লাহে সূৰ্যটো ৰঙা হৈ পাহাৰখনৰ পাছফালেৰে নোহোৱা হ’ল৷ বাকী লগৰ এজনৰ বাহিৰে লগৰ প্ৰায়বোৰ ঘৰা-ঘৰি গ’ল নিজৰ নিজৰ গৰুবোৰ লৈ৷\nমোৰ পিঠিত মায়ে ফুল বচাটো খাটাং আজি, সেইবোৰ সহিম মই কিন্তু বিনাবস্ত্ৰে খোজ কাঢ়ি মানুহৰ মাজেৰে, উফ নোৱাৰো যদিও সৰু আছিলো লাজ কি জানিছিলো৷\nগধূলি হ’ল নামঘৰৰ দবাৰ শব্দ আমাৰ কাণত পৰিছিল, লাইটবোৰো জ্বলিব ধৰিছে৷ লগৰ জনেও যাওঁ যাওঁ লগালে নহ’লে দেৰি হ’লে সিও ঘৰত মাৰ খাব৷ পথাৰখন খালি হ’ল সকলোৱে গৰুবোৰ নিলে লাহেকৈ ধানৰ মাজৰ পৰা ওলাই আহিলোঁ দুয়ো৷\nতাৰ ওচৰত লাজ একো নাথাকিল মাজে মাজে সি হাঁহিছিল মোৰ অৱস্থা দেখি৷ মই তাক একো কব পৰা অৱস্থাত নাছিলোঁ একমাত্ৰ সি আছিল সেই আন্ধাৰৰ সময়ত পথাৰখনত৷ এখোজ দুখোজকৈ পথাৰৰ পৰা আমাৰ ঘৰৰ চুবুৰীটোৰ ৰাস্তাটোত উঠিলোঁ৷ আন্ধাৰত মানুহৰ মুখবোৰ নেদেখিলো যদিও কথা, হাঁহি ফুৰ্ত্তিবোৰ কাণত পৰিছিল৷\nবহু সময় গছজোপাৰ ওচৰত জুপি কাণ থিয়কৈ ৰাখিছিলোঁ জানোচা মানুহবোৰ ঘৰত সোমাই৷\nনাই এনেকৈ ৰৈ নাথাকো, লগৰজনলৈ চালো, “তই মোক এটা সহায় কৰিবি? “ সি অলপ পিছুৱাই গ’ল৷\nসি ভাবিছিল তাৰ পেণ্টত মই চকু দিছোঁ৷\n“তই মোক মাত্ৰ তোৰ গেঞ্জীতো দে, মই সেইটোৰে কিবা মিলাম“ – মই কথাষাৰ কোৱাত সি বেছি নাভাবিলে বিপদৰ বন্ধুৰ দৰে সি দিলে গেঞ্জীতো খুলি৷ মই দুই ভৰিৰে গেঞ্জিটো সোমোৱালো, পাক এটা মাৰি তাক মাত্ৰ কলো “ মই যাওঁ তোক কালিলৈ গেঞ্জীটো দিম“ এক, দুই, তিনি, মানুহবোৰৰ মাজেৰে ভিৰাই দৌৰি একেবাৰে ঘৰৰ চোতালত ব্ৰেক মাৰিলো যেন, এক সফলতা আছিল সেয়া৷\nবাৰাণ্ডাত মা আৰু সেই দাদাজন বহি আছে, মাৰ কাষতে মোৰ সেই কাপোৰযোৰ আৰু কেঁচা চেকনী এডাল৷\nমিছা কথা কোৱাৰ বাবে মাকৰ সংবিধানত থকা পুতেকক দিব পৰা শাস্তিৰ গোটেইখিনি শাস্তি সেইদিনা মই পালোঁ৷ ■■\n← এখন বেলেগ পৃথিৱী – হিমাংশু ভাগৱতী\nসম্পূৰ্ণতা – পল্লৱী দত্ত ভূঞা →\nডায়েৰীৰ পাতে পাতে এখন চিঠি (মাধুৰিমা ঘৰফলীয়া)\nJanuary 14, 2013 March 10, 2021 1\nপ্ৰজেক্ট-৩৫, অসম (মনোজ মহন্ত)


Roloflex in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Roloflex ar byavahar, ppali, parshwakriya, upkaar, kriya-pratikriya aaru satarkatabani\nRoloflex ৰ লাভ আৰু ব্যৱহাৰসমূহ- Roloflex Benefits & Uses in Assamese- Roloflex ar laabh aaru byavaharsamuh\nRoloflex ৰ পালি আৰু সেয়া কেনেদৰে ল'ব- Roloflex Dosage & How to Take in Assamese - Roloflex ar paali aaru xeya kenedore lobo\nRoloflex ৰ পাৰ্শ্চক্ৰিয়াসমূহ- Roloflex Side Effects in Assamese- Roloflex ar parshwakriyasamuh\nRoloflex সংক্ৰান্ত সতৰ্কতাবাণীসমূহ- Roloflex Related Warnings in Assamese- Roloflex xonkranta xatarkatabanisamuh\nঅইন দৰৱৰ সৈতে Roloflexৰ গুৰুতৰ ক্ৰিয়া-প্ৰতিক্ৰিয়া- Severe Interaction of Roloflex with Other Drugs in Assamese- Oinor xoite Roloflex ar gurutor kriya-pratikriya\nRoloflex মতভেদসমূহ- Roloflex Contraindications in Assamese- Roloflex nishedhsamuh\nRoloflex ৰ বিষয়ে সততে সোধা প্ৰশ্নসমূহ- Frequently asked Questions about Roloflex in Assamese- Roloflex ar bikhoye satate xodha prashnasamuh\nখাদ্য আৰু মদৰ সৈতে Roloflex ক্ৰিয়া-প্ৰতিক্ৰিয়া- Roloflex Interactions with Food and Alcohol in Assamese- khadya aaru modor xoite Roloflex kriya-pratikriya\nRoloflex ৰ লাভ আৰু ব্যৱহাৰসমূহ - Roloflex Benefits & Uses in Assamese - Roloflex ar laabh aaru byavaharsamuh\nRoloflex তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nRoloflex ৰ পালি আৰু সেয়া কেনেদৰে ল'ব - Roloflex Dosage & How to Take in Assamese - Roloflex ar paali aaru xeya kenedore lobo\nRoloflex-ৰ উপাদানসমূহ - Roloflex Active Ingredients in Assamese - Roloflex-ar upadaansamuh\nRoloflex ৰ পাৰ্শ্চক্ৰিয়াসমূহ - Roloflex Side Effects in Assamese - Roloflex ar parshwakriyasamuh\nগৱেষণাৰ ভিত্তিত, Roloflex ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nRoloflex সংক্ৰান্ত সতৰ্কতাবাণীসমূহ - Roloflex Related Warnings in Assamese - Roloflex xonkranta xatarkatabanisamuh\nRoloflex-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nRoloflex গ্ৰহণ কৰাৰ পিছত গৰ্ভৱতী মহিলাই বহুতো অসুবিধাৰ সমুখীন হৈছে। গতিকে চিকিতসকৰ পৰামৰ্শ অবিহনে কোনোপধ্যেই গ্ৰহণ নকৰিব।\nRoloflex-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাৰ ওপৰত Roloflex ৰ পাৰ্শ্ব-প্ৰতিক্ৰিয়া অতি বিৰল।\nবৃক্কত Roloflex কি প্ৰভাৱ দেখা গৈছে?\nRoloflexৰ পাৰ্শ্ব-প্ৰতিক্ৰিয়াৰ ফলত বৃক্কৰ ক্ষতি হব পাৰে। গতিকে গ্ৰহণ কৰাৰ পূৰ্বে চিকিতসকৰ পৰামৰ্শ প্ৰয়োজনীয়।\nযকৃতত Roloflex কি প্ৰভাৱ দেখা গৈছে?\nRoloflex গ্ৰহণ কৰাৰ পিছত আপোনাৰ কলিজা ত পাৰ্শ্ব-প্ৰতিক্ৰিয়া অনুভৱ কৰিব পাৰে। যদি এয়া হয় তেন্তে ইয়াৰ ব্যৱহাৰ বন্ধ কৰিব। আপোনাৰ চিকিতসকৰ পৰামৰ্শ লওক আৰু তেখেতে কোৱা অনুসৰি কৰক।\nহৃদযন্ত্ৰৰ ক্ষেত্ৰত Roloflex ৰ কি প্ৰভাৱ দেখা গৈছে?\nRoloflexএ আপোনাৰ হৃদয় ৰ ক্ষেত্ৰত সুতীব্ৰ প্ৰভাৱ দেখুৱাব পাৰে, গতিকে আপোনাৰ চিকিতসকৰ পৰামৰ্শ নোহোৱাকৈ গ্ৰহণ নকৰিব।।\nঅইন দৰৱৰ সৈতে Roloflexৰ গুৰুতৰ ক্ৰিয়া-প্ৰতিক্ৰিয়া - Severe Interaction of Roloflex with Other Drugs in Assamese - Oinor xoite Roloflex ar gurutor kriya-pratikriya\nRoloflex তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nRoloflex মতভেদসমূহ - Roloflex Contraindications in Assamese - Roloflex nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Roloflex লোৱা অনুচিত যাতে -\nRoloflex ৰ বিষয়ে সততে সোধা প্ৰশ্নসমূহ - Frequently asked Questions about Roloflex in Assamese - Roloflex ar bikhoye satate xodha prashnasamuh\nএই Roloflex-এ অভ্য়াস বা নিচাৰ সৃষ্টি কৰে নেকি?\nনহয়, Roloflex লোৱাটোৱে কোনো আসক্তিৰ সৃষ্টি নকৰে।\nRoloflex আপোনাক টোপনি নলগায় বা তন্দ্ৰাচ্ছন্ন নকৰে। আপুনি মেচিন আদি চলাব পাৰে।\nহয়, আপুনি ডাক্তৰৰ পৰামৰ্শৰ পিছতহ Roloflex লোৱাটো নিৰাপদ।\nনহয়, মানসিক ৰোগৰ চিকিত্সাৰ ক্ষেত্ৰত Roloflexৰ ব্যৱহাৰ প্ৰভাৱশালী নহয়।\nখাদ্য আৰু মদৰ সৈতে Roloflex ক্ৰিয়া-প্ৰতিক্ৰিয়া - Roloflex Interactions with Food and Alcohol in Assamese - khadya aaru modor xoite Roloflex kriya-pratikriya\nখাদ্য আৰু Roloflexৰ ক্ৰিয়া-প্ৰতিক্ৰিয়া\nখাদ্যৰ সৈতে Roloflexৰ ক্ৰিয়া-প্ৰতিক্ৰিয়াৰ কোনো তথ্য নাই, এইবিষয়ত গৱেষণাৰ অভাৱৰ হেতু।\nমদ আৰু Roloflexৰ মাজৰ প্ৰতিক্ৰিয়া\nমদৰ সৈতে Roloflex সেৱন কৰাটো বিপজ্জনক হ'ব পাৰে।\nRoloflex ৰ অনুকল্প - Substitutes for Roloflex in Assamese\nআপুনি বা আপোনাৰ পৰিয়ালৰ কোনোবাই Roloflex লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Roloflex ব্যৱহাৰ কৰিছিল নেকি?\nআপুনি কিমান পৰিমাণে Roloflex সেৱন কৰিছিল?\nআপুনি Roloflex ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Roloflex সেৱন কৰে?


ASD 195: 1ST MAY 2013 - অসমীয়াৰ সুখ-দুখ\nHome Unlabelled ASD 195: 1ST MAY 2013\nপ্ৰথম বছৰঃ ১৯৫তম সংখ্যাঃ ১মে ২০১৩\n১. দেশৰ ইতিহাসত প্ৰথমবাৰৰ বাবে সৰ্বাধিক ৪.৫% হ্ৰাস পাব পেট্ৰ’লৰ মূল্যঃ প্ৰায় তিনি টকাকৈ কমিল প্ৰতি লিটাৰ পেট্ৰ’লৰ দাম, ইণ্ডিয়ান অইল কৰ্পৰেচনে কৰিলে ঘোষণা ৷\n২. এইবাৰ কমিব এল পি জি গেছৰ চিলিণ্ডাৰৰ দামঃ ৰাজ সাহাৰ্য নোহোৱা চিলিণ্ডাৰৰ দাম ৫৪টকাকৈ হ্ৰাস কৰাৰ সুখবৰ ৷\n৩. দেশৰ জনসংখ্যাই চুলে ১২১কোটিৰ সীমাঃ নাৰীৰ সংখ্যা বৃদ্ধিৰ হাৰ পুৰুষতকৈ বেছি হোৱাৰ সুখবৰ ৷\n৪. উচ্চতম ন্যায়ালয়ে ক’লে- চিবিআইক কাৰ্যপালিকাৰ হস্তক্ষেপৰ পৰা আঁতৰ কৰাৰ সময় আহিল ৷\n৫. এইবাৰ জিন থেৰাপীৰে ৰোধ কৰিব হাৰ্ট ফেইলঃ ইঞ্জিনীয়াৰড ভাইৰাচ ব্যৱহাৰ কৰি ডিএনএত পৰিবৰ্তন অনাৰ এই পদ্ধতিৰ ক্লিনিকেল ট্ৰায়েলৰ বাবে সাজু হৈছে লণ্ডন আৰু গ্লাছগ’ৰ গৱেষক চিকিৎসক সকল ৷\n৬. এইবাৰ ডিভিডি স্কেনাৰ ব্যৱহাৰেৰে কৰিব পৰা যাব তাৎক্ষণিক ভাৱে HIVৰ টেষ্টঃ গৱেষকে গঢ়ি তুলিছে কম খৰচী এই নতুন পদ্ধতিটো ৷\n৭. ডিপ্থেৰিয়া তথা সৰু আইৰ সতে যুঁজিবলৈ দেশৰ ১৮৪খন হাই-ৰিস্ক জিলাত কেন্দ্ৰীয় চৰকাৰে আৰম্ভ কৰিলে বিশেষ প্ৰতিষেধক সপ্তাহৰ ৷\n৮. পৰ্যটন তথ্য বিষয়াৰ নিযুক্তিত অনিয়ম সন্বৰ্ভত অসম লোকসেৱা আয়োগক জৰিমনা বিহিলে উচ্চ ন্যায়ালয়ে ৷\n৯. অন্য এক অভিলেখঃ অলেখ বিতৰ্কৰ মাজত অৰুণ গোস্বামীৰ ১০হাজাৰ পূষ্ঠাৰ ৬০,০০০টকীয়া গ্ৰন্থ "অগ্নিশিখা"ৰ উন্মোচনঃ চন্দ্ৰ প্ৰকাশৰ এই গ্ৰন্থ হব পাৰে বিশ্বৰ বৃহৎ কলেবৰৰ গ্ৰন্থ!\n১০. "এন আৰ্ডেণ্ট পেট্ৰিয়ট-দীনেশ গোস্বামী" নামেৰে সাংসদ কুমাৰ দীপক দাস সম্পাদিত গ্ৰন্থত সংকলিত হ’ল গোস্বামী দেৱে ভাগ লোৱা সংসদৰ বিভিন্ন বিতৰ্কৰ ভাষণ সমূহঃ দিল্লীত গ্ৰন্থখন উন্মোচন কৰি উপ-ৰাষ্ট্ৰপতি হামিদ আনছাৰিয়ে ক’লে- "দেশত আমূল নিৰ্বাচনী সংস্কাৰৰ প্ৰয়োজন আছে" ৷\n১১. প্ৰসংগঃ কৃষিভূমিক অনা-কৃষিভূমিলৈ ৰূপান্তৰ, মুখ্যমন্ত্ৰীয়ে গঠন কৰিলে কেবিনেট উপ-সমিতি ৷\n১২. আজি মে দিৱসঃ সকলো শ্ৰমজীৱি ৰাইজলৈ মে দিৱসৰ শুভেচ্ছা ৷\n১. বিশ্বনাথ চাৰিআলিৰ বাঘমাৰীত পাৱাৰগ্ৰীডৰ প্ৰকল্পত প্ৰতিবাদী জনতাৰ ওপৰত আৰক্ষীৰ গুলীচালনাঃ এজন নিহত, আহত ১৭ ৷ ৰাইজৰ আক্ৰমণত আহত হ’ল আৰক্ষী বিষয়া, জোৱান, চি আৰ পি এফ ৷\n২. গোৱালপাৰাত উত্তেজনা অব্যাহত, তাৰ মাজতে শিথিল হ’ল সান্ধ্য আইন ৷\n৩. ১৫০কোটি টকা সংগ্ৰহ কৰা ধেমাজিৰ ৰোজভেলীত আছে মাত্ৰ ২০লাখ টকাঃ গ্ৰাহকৰ হুলস্থুল, তিনি জ্যেষ্ঠ কৰ্মচাৰী আৰক্ষীৰ জিম্মাত ৷\n৪. বৰপথাৰত হত্যাকাণ্ডঃ মৰিয়াই মৰিয়াই মাৰি মৃতদেহ বস্তাত ভৰাই পেলাই দিলে ধনশিৰিত ৷\n৫. দিল্লীৰ নিৰ্দেশ পালেহে চলিব চিবিআইৰ তদন্তঃ সাৰদাকাণ্ডৰ সন্দৰ্ভত বিআইইঅ’ আৰু চি আই ডিৰে ৰু্দ্ধদ্বাৰ বৈঠকত বহিল চিবিআই ৷\n৬. যোৰহাটত চাঞ্চল্যঃ ডনবস্ক’ স্কুলৰ সন্ধানহীন ছাত্ৰ হাত-ভৰি বন্ধা অৱস্থাত হাবিত উদ্ধাৰ হোৱাৰ চিন্তাজনক খবৰ ৷\n১. ১৯৮৪চনৰ দিল্লীৰ শিখ বিৰোধী ৰায়তৰ গণ-হত্যাৰ গোচৰত সজ্জন কুমাৰক ন্যায়ালয়ে কৰিলে দোষমুক্ত, আন পাঁচজন দোষী সাব্যস্তঃ প্ৰতিবাদত কঁপিছে শিখ সম্প্ৰদায়, ভুক্তভোগীৰ পৰিয়ালৰ লোকে ন্যায়াধীশলৈ দলিয়ালে জোতা ৷\n২. ইউপিএ-২ দেশৰ ইতিহাসৰ নিকৃষ্টতম চৰকাৰ আখ্যা দিলে বিৰোধী দলপতি সুষ্মা স্বৰাজেঃ বিৰোধী একত্ৰিত হৈ দাবী কৰিলে চৰকাৰ ভংগৰ দাবী ৷\n৩. কয়লা কেলেংকাৰীৰ গোচৰৰ সন্দৰ্ভত এইবাৰ কেন্দ্ৰ চৰকাৰৰ আইন বিষয়া সকলৰ মাজত প্ৰৱল ধুমুহাঃ এখনৰ পাছত বাহিৰ হৈছে আন একোখন বিস্ফোৰক চিঠি ৷\n৪. উচ্চতম ন্যায়ালয়ে কৰিলে চিবিআইক ভৎসৰ্নাঃ তুলিলে চিবিআইয়ে বিশ্বাস ভংগ কৰাৰ অভিযোগ ৷\n৫. নাগপুৰত আম আদমী পাৰ্টিয়ে নাৰী নিৰ্যাতনৰ বিৰুদ্ধে সাব্যস্ত কৰিলে প্ৰতিবাদ ৷\n৬. চীট ফাণ্ড কোম্পানী সাৰদাৰ দৰে আন আনবোৰত ধন থৈ সৰ্বশ্ৰান্ত হ’ল কেইবাখনো ৰাজ্যৰ লোকঃ অসমৰ লগতে পশ্চিমবংগতো, উৰিষ্যা, ঝাৰখণ্ডৰ বিনিয়োগকাৰীৰ মাজত হাঁহাকাৰ ৷\n৭. ভাৰতত নিৰ্বাচন আয়োগত পঞ্জীভূত পাৰ্টিৰ সংখ্যা ১৪০০: ইমান পাৰ্টি কিয়? তাকে লৈ গৱেষণাত নামিছে কেলিফৰ্নিয়া বিশ্ববিদ্যালয়ৰ ৰাজনীতি বিজ্ঞানৰ গৱেষক ৷\n৮. সজ্জন কুমাৰক দোষমুক্ত কৰাৰ বিৰুদ্ধে পুনৰ আবেদনৰ পক্ষত বিজেপি আৰু শিৰোমণি আকালি দল ৷\n৯. বিজেপিয়ে নকৰে কোনো কথাতে ইউপিএ-২ চৰকাৰৰ সতে সহযোগঃ বিৰোধীৰ অসহযোগে টোপনি হৰিছে কেন্দ্ৰীয় চৰকাৰৰ ৷\n১. পাকিস্তানৰ আদালতে জাৰি কৰিলে পাৰভেজ মুছাৰফৰ ওপৰত নিৰ্বাচনত প্ৰতিদ্বন্দিতা কৰাৰ ক্ষেত্ৰত নিষেধাজ্ঞা ৷\n২. কূটনৈতিক বিশেষজ্ঞই প্ৰকাশ কৰিলে আশংকাঃ পূৰ্বোত্তৰ লাডাখ চীনে অতি সোনকালে খালী কৰাৰ নাই কোনো সম্ভাৱনা ৷\n৩. চিৰিয়াৰ গৃহযুদ্ধৰ সন্দৰ্ভত সুক্ষ্ম পৰ্যবেক্ষণ ৰাখিছে আমেৰিকাইঃ বৰাক ওবামাই বিচাৰিছে এই সন্দৰ্ভত সকলোৰে ঐক্যমত ৷\n৪. আফগানিস্তানৰ ৰাষ্ট্ৰপতিয়ে প্ৰকাশ কৰিলে তথ্যঃ বিগত দহ বছৰে আমেৰিকাৰ চিআইএৰ পৰা পাই আছে গোপন ধনৰ যোগান ৷\n৫. এক সমীক্ষাই তুলি ধৰিলে তথ্যঃ বিশ্বৰ চাৰিভাগৰ তিনিভাগ ইছলাম ধৰ্মী লোকে বিচাৰে শ্বৰিয়া আইন ৷\n৬. বাংলাদেশৰ সংসদৰ অধ্যক্ষৰ পদত নাৰীঃ প্ৰথমগৰাকী অধ্যক্ষা ৰূপে দ্বায়িত্ব ল’লে শিৰীণ শ্বাৰমিন চৌধুৰীয়ে ৷\n৭. পাকিস্তানৰ মটৰ চাইকেলত বোমাঃ চাৰিজন নিহত ৷\n১. উচ্চতম ন্যায়ালয়ে তথ্য প্ৰযুক্তি আইন ৱেব চাইটত প্ৰযোজ্য কৰাৰ সন্দৰ্ভত কৰিব বিবেচনাঃ অন লাইন চেন্সৰশ্বিপ সন্দৰ্ভত জাৰি কৰিব নিৰ্দেশণা ৷\n২. চুইডেনৰ গৱেষকে এইবাৰ পানীৰ সহায়ত মবাইল চাৰ্জ কৰাৰ প্ৰযুক্তি তৈয়াৰ কৰাৰ সুখবৰঃ বিজুলী অবিহনেও চাৰ্জ হব বেটেৰী ৷\n৩. ২০ বছৰীয়া হ’ল ৱেবৰ দুনীয়াঃ পৃথিৱীৰ প্ৰথমটো ৱেবপেজক পুনৰ অনলাইন কৰি উদযাপনৰ প্ৰস্তুতি ৷\n৪. আহি আছে বেণ্ড কৰিব পৰা স্মাৰ্ট ফোনঃ ভাৰতীয় মূলৰ গৱেষকে বনাই উলিয়ালে প্ৰট’টাইপ ৷\n৫. গৱেষকে কৰিলে পৃথিৱীৰ ১.৯মিলিয়ন বৰ্ষৰ আগৰ ৰূপৰ পুনঃনিৰ্মাণঃ প্ৰকাশ কৰিলে ধাৰণা, তেতিয়া ঘোলাকণীৰ দৰে গোন্ধাইছিল পৃথিৱী ৷


পাহৰা বেমাৰ- কমল তালুকদাৰ – ফটাঢোল\nপাহৰা বেমাৰ- কমল তালুকদাৰ\nপাহৰা বেমাৰ নাই , কিন্তু পাহৰিছিলোঁ এবাৰ ! কি পাহৰিছিলোঁ আৰু কেনেকৈ ?\nহে হৰি! লিখিবলৈ লৈ চন তাৰিখ সকলো পাহৰিলোঁ ।\nসম্ভৱ ৯৬ বা ৯৭ চনৰ কথা , বন্ধু এজনৰ লগত কিবা কামত নলবাৰীলৈ গৈছিলোঁ । বন্ধুৰ দিনতে DC অফিচত কাম আছিল । কাম শেষ কৰি যাবলৈ লওঁ মানে সন্ধিয়া হৈছিল । আমি অফিচৰ কাম শেষ কৰাৰ পিছতো নলবাৰী চহৰত প্ৰায় সাত মান বজালৈ অনাই বনাই ঘুৰি ফুৰিছিলোঁ । শেষত গুৱাহাটীলৈ ঘুৰি অহাৰ প্লেন নাকচ কৰি গোপাল বজাৰৰ পৰা অলপ আগত এজন বন্ধুৰ ঘৰত থকাৰ দিহা কৰিলোঁ । সেইজন বন্ধুলৈ PCO ৰ পৰা ফোন যোগে সকলো জনাই নলবাৰীৰ পল্লা ৰোদ হৈ আমি আগবাঢ়িলো । কিন্তু মাজতে এটা আৰ্মী কেম্প আছিল । পিপৰাও পাৰ হ’ব নোৱাৰাকৈ চেকিং চলি আছিল । অৱশ্যে আমাক চেকিং কৰি যাব দিলে । আমি সেইসময়ত সেই ঠাইৰ পৰিস্থিতি সম্পৰ্কে সিমান অবগত নাছিলোঁ যদিও কিছু জানিছিলোঁ । কিন্তু গেট পাৰ হোৱাৰ পাচত অলপ দুৰ গৈয়ে দিলোঁ হাতৰ মুঠিটো পুৰা পকাই । মানে নতুন বাজাজ কেলিবাৰ বাইক নিমাওমাও ৰাস্তা তাতে জনপ্ৰাণীহীন । আমাক আৰু কিহে পায় । ৰাস্তাত মস্ত মস্ত গাঁতত জপিয়াই জপিয়াই বাইক দৌৰিছে । দৌৰাই থাকোতে কেইয়ানো বন্ধুৰ ঘৰ পাৰ হৈ গ’লোঁ , গমেই নাপাওঁ । বন্ধুৱে কৈছিল আমি গৈ থকাৰ বাওঁফালে সি ৰাস্তাত ৰৈ থাকিব । গতিকে মানুহ চাই চাই দৌৰাই আছোঁ , কিন্তু কতো নেদেখিলোঁ ।\n•• হঠাৎ !! ••\n‘আব্বে ৰখা, ৰখা ! ব্ৰেক মাৰ !! ‘ পিছফালে বহি অহা মোৰ বন্ধু জনে চিঞৰি উঠিল৷\nআগে পিছে সমানে ব্ৰেক মাৰি দিলোঁ। খা..ৰা..ছ্ কৰি ৰৈ গ’ল বাইক। হেডলাইটৰ পোহৰত দেখোঁ সন্মুখত খাকী পোচাকত এজনে হাতত কাৰ্ব্বাইন এটা আমালৈ টোঁ‌ৱাই আছে। তেখেতৰ কাষতে এখন জীপ-চি এটা হেডলাইট জ্বলাই, দুজন মান ৰাস্তাৰ কাষত নিজৰ পজিচন লৈ! ব্ৰেক মৰাৰ বাদে গতি নাই ,চুচুৰি গৈ একেবাৰে পথৰ মাজৰ গাঁত এটাত ৰৈ গ’ল।\nমোৰ লগৰ জন জাপ মাৰি নামিল। তাৰ মুখত এষাৰ সংলাপ “মৈল্লূ আজি ★লা – গুইললাক ”!\nলগে লগেই সন্মুখৰ পৰা চিঞৰ, ‘ঐ..ঐ…. বাইকৰ লাইট নুমা ‘! মই অস্থিৰ হৈ বাইকৰ লাইট নুমুৱাই দিলোঁ।\nহাতত টৰ্চ লাইট এটা জ্বলাই মোৰ মুখৰ ফালে মাৰি অফিচাৰ জন আহিল। হাতত উদ্দ্যত পিষ্টল। বুকু কঁ‌পি গৈছে। কি কৰোঁ , কি নকৰোঁ!\n‘ঐ, কোন তহঁত? ক’ৰ পৰা আহি আছা?’ অফিচাৰজনে অতি ৰূক্ষ ভাবেই সুধিছিল। টৰ্চ লাইটটো বেলেগ এজনৰ হাতত দি এইবাৰ পিষ্টল টো সোঁ-হাতৰ পৰা বাওঁহাতলৈ নিলে!\nভয়ত ইপিনে মোৰ পেণ্টতে ওলাও ওলাও ! মুখত একো উত্তৰে নোলায় , মুখ মেলো কিন্ত শব্দ নাই।\n“ থাচ্ ”! মই কিবা বুজাৰ আগতেই প্ৰচণ্ড জোৰেৰে কাণতলিয়া এটা মোৰ মুখত পৰিল। অন্ধকাৰচ্ছন্ন নিশাৰ মাজতো হঠাৎ মই যেন নিজকে ৰৌদ্ৰোজ্জ্বল পোহৰত হালধীয়া হৈ পৰা সৰিয়হ খেতি ডৰাৰ মাজত উদ্ধাৰ কৰিলোঁ। এচাটি কোমল চেঁচা বতাহ আহি মোৰ গালে মুখে চুই গ’ল! চৰ খায়ো মোৰ মাত নোলোৱা দেখি অফিচাৰজনে এইবাৰ হিন্দীতে ধমক দিলে। ‘ক্যাঁ হুৱা ,চমজ্ মে নেহি আয়া ক্যাঁ! কাহা যায়েগা ,গোলি মাৰ দু ক্যাঁ!! লগে লগে এজনে ৰাইফলৰ আগটোৰে মোৰ পিঠিৰ ফালে হেঁচি ধৰিলে … খট্… খট্… খিটিক্ .. এটা ধাতবিয় শব্দ। তেতিয়াহে মোৰ সম্বিত ঘুৰি আহিল। তথাপিও মোৰ মুখৰ পৰা একো শব্দ নোলায় । ডিঙিত যেন কিহবাই সোপা দি ধৰিছে ! উফ …\nএইবাৰ মোৰ লগৰ জনে ভয়ৰ তাপত টপকৈ উত্তৰ দিলে ,’ চাৰ হামলোগ বজাৰ গৈছিলোঁ ,আহোঁতে দেৰি হ’ল ,ঘৰমে যা ৰাহা হুঁ’! তাৰ কথা শুনি মোৰ ভয়টো আৰু বাঢ়িল। সৰ্বনাশ ই কি ক’লে! ক’ৰ ঘৰ? ইপিনে মইও পাহৰি গ’লোঁ কি ক’ব লাগে। আচলতে কাৰ ঘৰ বিচাৰি আহিছিলোঁ তাৰ নামো মনত নাই পৰা তেতিয়া।\nপুনৰ পুলিচ বিষয়া গৰাকীয়ে গৰজি উঠিল, ‘ঐ ঘৰ ক’ত তহঁতৰ?’\nমই কিবা এটা কোৱাৰ আগতেই লগৰ জনে ক’ব ধৰিলে। আচলতে সি ভয়ৰ কোবত মুখত যি আহে তাকেই বকি আছে।\n‘ চাৰ আমাৰ ঘৰ বেলতলাত ,সেইফালে চিধাই।’\nকৈ দিলে সঁচাটো, কিন্তু সি আছে ক’ত সেইটো পাহৰিলে। আমি কাৰ ঘৰলৈ আহিছিলোঁ সেইটোও নক’লে।\nএইবাৰ বিষয়া গৰাকীৰ সঁচাকৈ খঙে মুৰৰ চুলি পালেগৈ। বাঘৰ দৰে গৰজি উঠি তাক গলধনত সোঁ-হাতেৰে মেৰিয়াই ধৰি,\n‘ ঐ — কুকুৰ এই ৰাতিখন তই মোৰ লগত ধেমালি কৰিবলৈ আহিছ ! shoot কৰি দিম চাল্লা , এইফালে ক’ত বেলতলা আছে হাঁ !! ‘\nবিষয়া গৰাকীৰ সেই ৰূপ দেখি লগে লগে চিপাহী এজনে মাত লগালে ,’ চাৰ , এইফালে বেলশৰ বুলি ঠাই এডোখৰ আছে , তাৰেই নেকি ?’\nবিষয়া জানে লগে লগে তাক এৰি মোৰ ফালে চোঁচা ললে। এইবাৰ পিষ্টলটো পিছফালে বেল্টৰ খোছনাত সুমোৱাই লৈ মোক চিধা আহি বুকুত খামোচ মাৰি ধৰিলে।\n‘বেছি হিৰোগিৰি দেখুৱাবলৈ আহিছ হাঁ! মই যে কিবা সুধি আছোঁ উত্তৰ কিয় দিয়া নাই?” সেইবুলি বাওঁহাতেৰে এক ঘোচা পেটত মাৰি দিলে। ‘ আহ ! মৰিলোঁ ঐ! ‘ কেৰেলূৱাটোৰ দৰে বেঁকাহৈ মই চিঞৰি উঠিলোঁ। আৰু সেইসময়তেই ইউৰেকা, ইউৰেকা বুলি মোৰ আটাহ পাৰি দিবলৈ মন গ’ল। মানে মোৰ সকলো মনত পৰিল , মই কোন , ক’ৰ পৰা আহিছোঁ, ক’ত যাম …।\nমই এটা পলো বিলম্ব নকৰি আৰু এটা ঘোঁচা খোৱাৰ আগতে কোনোমতে নিজক চম্ভালি লৈ হাতযোৰ কৰাৰ ভঙ্গিমাত, ‘ ছাৰ, ছাৰ ,নামাৰিব সকলো কৈ আছোঁ। ছাৰ ভয়তে সকলো পাহৰি গৈছিলোঁ ‘। বিষয়াজনে হাতৰ মুঠিটো অলপ ঢিলাই দিলে।\n‘হুঁহ ! ক’ কি কবি কিন্তু সকলো সঁচা কথা কবি।’\nমই সকলোবোৰ বুজাই কলোঁ।কাৰ ঘৰলৈ যাম সেইটো কোৱাৰ পিছত হাতৰ মুঠিটো এৰি দিলে। হয়তো কথাবোৰ বিশ্বাস কৰিছিল৷ তথাপিও মনত সন্দেহ আছিল চাগে। সেয়েহে তেওঁ পুনৰ সুধিলে,’ কাৰ ঘৰলৈ যাবি ঘৰটো চিনি নাপাৱ তাৰমানে?”|\n‘নাপাওঁ ছাৰ। প্ৰথম আহিছোঁ। সি ৰাস্তাৰ কাষত ৰৈ থাকিব বুলি কৈছে’। মই কলোঁ৷\n‘ হুহ ! ঠিক আছে ব’ল , তই কোৱামতে এইফালে নহয় ঘুৰাই ল বাইকখন আগে আগে গৈ থাক ৷’\nমই কোনোমতে সেপ এটা ঢুকি,’ উফ ! ৰক্ষা প্ৰভু !’ সেই বুলি বাইক খন ঘুৰাই ল’বলৈ আগবাঢ়িলোঁ । ঘোচা খাই ইতিমধ্যে মোৰ পেটৰ ভিতৰত মহাভাৰতৰ যুদ্ধ আৰম্ভ হৈ গৈছিল । যন্ত্ৰনাত কেঁকাই আছোঁ , তথাপিও প্ৰাণৰ মমতাত হেন্দেলত ধৰি বাইকখন উঠালোঁ ।\nআগে আগে আমি , পিছে পিছে পুলিছৰ গাড়ী । লাহে লাহে গৈ আছোঁ । এইবাৰ সোঁ-ফালে চাই চাই । ক’তো এটা প্ৰাণী নাই ৰাস্তাত । খলাবমা পথেৰে কিছুদুৰ যোৱাৰ পিছত অলপ দূৰত দেখিলোঁ ৰাস্তাৰ সোঁ-ফালে কোনোবাই হাতত লেম্ এটা লৈ থিয় দি আছে । মই ভবিলোঁ হয় সিয়েই হব ! মনত অলপ সাহস আহিল । মই বাইকৰ হেডলাইটৰ পোহৰটো তাৰফালে ঘূৰাই দি বাইকখন বেগাই চলাই দিলোঁ । কিন্তু ই … কি ? ..সি হঠাৎ তাৰ হাতৰ লেমটো পেলাই দি একেদৌৰে গেটৰ ভিতৰ সোমালগৈ । মোৰ পিছত বহি যোৱা মোৰ বন্ধুজনে তাক চিঞৰি চিঞৰি মাতিলে । নাই সি নামাতে । এনেতে পুলিছ বিষয়াজনেও তাক নাম ধৰি মতাত সি আৰু তাৰ দাদাকজনো একেলগে ওলাই আহিল । আমাক চিনাক্তকৰণ কৰা হ’ল আৰু অৱশেষত আমাক তাতে এৰি দিলে ৷\nআমাক ভিতৰলৈ নিয়া হ’ল । ৰূমৰ ভিতৰত আমি চাৰিজন যাৰ ঘৰলৈ গৈছিলোঁ তাৰ দাদায়েক, মই, মোৰ লগত যোৱা বন্ধু জন আৰু সি । কাৰোৱেই মুখত মাত নাই একেবাৰে কাঁহ পৰি জীণ যোৱা অৱস্থা ! মই দীঘলকৈ উশাহ কেইটামান টানিলোঁ । মাজতে এগৰাকী মহিলাই চাহ দি গ’ল । লাইট নাছিল ল’দ শ্বেদিং । আন্ধাৰত চিনি নাপালোঁ সেইয়া যে বৌ আছিল ৷ অৱশেষত দাদায়েকে মৌনতা ভংগ কৰিলে ‘আৰ্মী গাড়ী খন লগ পাইছিলা নে ? সন্ধিয়া সময়ত তাত গুলিয়া গুলি হৈছিল ৷’\nদদায়েকৰ কথা শুনি সকলো ছবি স্পষ্ট হৈ গ’ল । তাৰ পিছত ৰাতিটো আৰু কোনো কথা পতা নাই । ৰাতি একেবাৰে । টোপনি নাহিল । জীৱনলৈ মনত ৰৈ গ’ল সেই ঘটনা ৷\n« কোভিড-19…….escape of the giants- ভাস্কৰজ্যোতি দাস\nআধুনিক সুখ- সোমেশ্বৰ বৰা »\nইচ! নলবাৰীলৈ আহি বৰ লটিঘটি হ’ল\n😂সচাই বৰ লটিঘটি হৈছিল ।\nধন্যবাদ পঢ়া বাবে ।


আত্মজ -(নিৰুপমা ডেকা) - সাহিত্য ডট অৰ্গ\nৰাতি ঠিক বিছনাখনত উঠিছিলোহে৷ কৰপৰা জানো চেপা কান্দোন এটা কাণত পৰিলহি৷ এওঁক কলো কোনোবাই কন্দাৰ নিচিনা লগা নাই নে? এওঁ লেপটপটো লৈ কাম কৰি আছিল বিছনাতে৷ মূৰটো উঠাই উমান লৈ কলে ওচৰৰ ঘৰৰ নতুন কেচুঁৱাটোৱে কান্দিছে চাগে’৷ অলপ বেছি সময় কান্দি থকা শুনি মই খিৰিকীৰে খবৰ এটা লওঁচোন ভাবি চাই দেখোঁ সিহঁতৰ ঘৰখন চোন নিতাল মাৰি আছে৷ ঠিকে আছে সকলো৷ ঘৰৰ সন্মুখৰ ঘৰৰ কুকুৰটোৱে ৰাতি কুং কুঙাই থাকে৷ সিয়েই চাগে’৷ ভাবি আকৌ বিছনাত পৰিলোঁ৷ নাই শব্দটো কেতিয়াবা আৰু কিছুমান শব্দৰ লগত ভাহি আহে৷ মই হাতত মোবাইলটো লৈ বাহিৰৰ দুৱাৰখন খুলিলোঁ৷ হয় মনতে ভাবিলোৱা কথাটোৱেই সচাঁ৷ আমাৰ সন্মুখৰ মানুহ ঘৰত দণ্ড হায় লাগিয়েই থাকে৷ কিন্তু আজি তাৰ ৰূপটো অলপ বেলেগ অনুভৱ কৰিলোঁ৷ মাকজনীয়ে ইমান কাতৰ কৈ কান্দিছে৷ মোক তহঁতে নামাৰিবি, অ’ বাবু তই বায়েৰ ভিনিহয়েৰৰ কথা শুনি কিয় মোক মাৰিছ এনেধৰণৰ কথা৷ মই অকণ ওলাই আহি চালো প্ৰায়বোৰ ঘৰৰ মানুহৰ দুৱাৰমুখ বোৰত ছাঁয়াছবি হৈ শুনি আছে মানুহবোৰে৷ কোনো আগবাঢ়ি ওলাই অহা নাই৷ মোৰ ধৰ্যৰ বান্ধ চিঙিল৷ মই মোৰ বাৰান্দাৰ পৰা চিঞৰি দিলো ঐই বাবু কি হৈছে এইবোৰ৷ কৈয়ে মই সিহঁতৰ ঘৰলৈ ল’ৰ ল’লো৷ ভিতৰৰ পৰা বন্ধ দুৱাৰ খনত জোৰ কৰি ঢকা এটা মাৰিলোঁ আৰু কলো ঘৰত এজন পুলিচ বিষয়া থাকোঁতে এনে জঘন্য কাণ্ড কিয় হ’বলৈ পায়?\nদুৱাৰখন খুলি দিলত যি দেখিলো মনটোৱে কান্দি উঠিল৷ এয়া এগৰাকী মাতৃ ভূ-লুণ্ঠিত হৈ নিজৰ সন্তানক কাতৰ কৰিছে নামাৰিবলৈ৷ মোক দেখি মানুহজনীয়ে কান্দি কান্দি কলে বাইদেউ মোক বচাওক মোক ইহঁতে মাৰি পেলাব৷ মই কলো অলপ খঙেৰে কি হৈছে বাবু, মাইনা(মানুহ গৰাকীৰ ল’ৰা-ছোৱালী দুটাক)মাক কিয় এনে কৰিছা? প্ৰত্যুত্তৰত সিহঁতে মাকে মদ খাই মাতলামি কৰা বুলি ক’লে৷ মই বিশ্বাস নকৰিলোঁ কাৰণ মানুহ গৰাকীয়ে আজি লৈ মই লগ পোৱাৰ নবছৰীয়া সময়কণত মদ খোৱা গম পোৱা নাই৷\nমই মানুহ গৰাকীক হঠাৎ সাৱটি ধৰিলোঁ৷ ভাবিলোঁ এইখিনি সময়ত মোৰ বুকুৰ মৰমৰ উষ্মাই মানুহগৰাকীক অলপ দুখৰ পৰা সকাহ দিব৷ আৰু মই অনুমান কৰাটোৱে হ’ল৷ তেওঁ মোৰ বুকুৰ আশ্ৰয়ত লাহে লাহে যেন শান্ত হ’ল৷ ল’ৰাটো জঠৰ হৈ ওচৰৰ বিছনাখনত বহি আছে৷ ছোৱালীজনী সন্মুখৰ চোফা খনত বহি পৰিল৷ মই মানুহ গৰাকীক মাটিৰ পৰা উঠাই ওচৰৰ চোফাখনত বহুৱাই দি নিজেও বহি পৰিলোঁ৷ তেওঁ মোলৈ চলচলীয়া চকুৰে চালে৷ মই তেওঁৰ হাতখনত লাহেকৈ চেপা এটা দি বিশ্বাসৰ বান্ধ এটা দি ল’লো৷ তাৰ পিছত লাহেকৈ সুধিলোঁ “বৰানী ইহঁতে যে আপুনি মদ খোৱা বুলি কৈছে কথাটো কি? মোক যদি কব পাৰে ক’ব নে?’\nমানুহ গৰাকীয়ে পুনৰ হুকহুকাই কান্দি উঠিল৷ তাৰপিছত অলপ শান্ত হৈ তেওঁৰ মুখখন মোৰ মুখৰ ওচৰলৈ চপাই আনিলৈ হাঁ কৰি মেলি দিলে৷ “মোৰ মুখত মদৰ গোন্ধ আছে নেকি বাইদেউ, মই মদ ক’ত পাম খাবলৈ!”\nতেতিয়া মই সুধিলো-“তেনেহ’লে কিয় এনে দশা কৰিলে ইহঁতে আপোনাৰ? কাণৰ এটা লটিৰে তেজ ওলাইছে, এটা ওখহি আছে৷ গাল মুখ ইমান ওখহি গৈছে৷ কপালত মষ্ট এটা টেমুনা হৈছে৷ কি এইবোৰ, কিয় হ’ব পালে বৰানী?”\nছোৱালী জনীয়ে টপৰাই কলে যে এইবোৰ টনা আজোৰাত হে হৈছে৷ নিজে বেৰত মূৰ মাৰি নিজক ঘুচিয়াই চৰিয়াই আমি মৰা বুলি বদনাম দিছে৷ তাইক মই জোৰ কৈ ধমক এটা দি কলো যে যিজনী মাৰাই তোমালোকে বেয়া কিবা এটা কৰিলেও নিজৰ গাত সমাজত দোষ লৈ থৈ দিয়ে তোমালোকৰ গাত আঁচোৰ এটা পৰিবলৈ নিদিয়ে, তেওঁ তোমালোকক বদনাম কৰিবলৈ এনে কৰিব৷ নক’বা মোক তেনে কথা৷ হঠাৎ দেখিলো ল’ৰাটো উচুপি উঠিল৷ সি চকু পানী মুচি কলে হয় সি মাকক মাৰিছে৷ ঘৰখনৰ অসহ্য পৰিস্থিতিত অতিষ্ট হৈ সি মাকক হাত উঠাইছে৷ সি কলে-“আধা পাগল দেউতা, মদৰ নিচাত মাতাল হৈ সদায় সন্ধিয়াৰ পৰা কাজিয়া কৰে৷ মাক নানা কটু কথা কয়, তাৰ পিছত ভাত কেইটা পেটত লৈ নাইট ডিউটি কৰেগৈ৷ ইমান দিনে দেখি দেখি সহি গ’লো৷ পঢ়া-শুনা কৰিবলৈ পইচা নিদিলে মানি ল’লো৷ এতিয়া আৰম্ভ হৈছে এখন নতুন কাজিয়া৷ বাইদেউ-ভিনদেউক লৈ৷ সিহঁত এইবোৰত অতিষ্ঠ হৈ ভাড়াঘৰ লৈ থাকিব যাব খোজে৷ কিন্তু মাৰ নাজানোঁ কি এনে স্বাৰ্থ আছে মায়ে যাব নিদিয়ে৷ আৰে যাব খুজিছে যাব দে না৷ সিহঁত যাব ওলালেই মা মৰিব ওলাই৷ কিয় মই একো নুবুজোঁ আণ্টি৷”\nকৈ সি অসহায় হৈ কান্দি উঠিল৷\nল’ৰাটোৰ কথা শুনি মই মাকৰ মুখলৈ চালো প্ৰশ্নবোধক দৃষ্টিৰে৷ হয় এই কথা ময়ো মানুহগৰাকীক আগতে কেবাবাৰো বুজাইছোঁ যে যাব দিয়ক না সিহঁতক, নিজৰ জীৱন নিজৰ মতে জীয়াবলৈ চবৰে এটা হাবিয়াস থাকে৷ আজি প্ৰায় চাৰি বছৰ মানৰ পৰা এই সমস্যা হৈ আছে৷ এবাৰ গৈছিলো সিহঁত, কিন্তু মাক গৈ তাতে থাকিবলৈ লোৱাত আকৌ গুচি আহিল৷ আগতে মাকে কয় পুলিচৰ মানুহ, ডিউটিৰ একো ঠিক নাই, তাই দিগদাৰ পাব বুলিহে মই ইয়াতে থকাৰ কথা কওঁ৷ আনকি জোৱায়েকৰ অকলশৰীয়া মাক জনীৰ ওচৰলৈ যেতিয়া সিহঁত যায় মাকো ছাঁটোৰ দৰে লাগি যায়৷ সকলোৱে এই বিষয়টো লৈ আলোচনা কৰে৷ হয় মানুহজনী কিয় জানো ইমান আঁকোৰগোজা কোনো মতে জীয়েকক জোৱায়েকৰ লগত নপঠিয়াই৷ মই ইয়ালৈ অহাৰ আগতে তেওঁলোকৰ ছোৱালীজনীৰ বিয়া হৈছে৷ বিয়াৰ আগতেও মাকে বিয়াখন ভঙাৰ চেষ্টা কৰা বুলি মানুহে কয়৷ থানা খনৰ ওচৰৰ কেমপাচটোতে আমি থাকো৷ সিহঁত দুটাৰ প্ৰেম তেনেকৈ দেখাদেখি হৈ হৈছিল৷ সি তাইতকৈ বয়সত অলপ বেছিয়েই ডাঙৰ৷ বহুত কথাৰ পিছত সিহঁতৰ বিয়াখন হৈছিল ঠিক মই অহাৰ ছমাহমান আগতে৷ বিয়াৰ পিছদিনাই যি তাই মাক নোহোৱাকৈ গৈছিল শহুৰেকৰ ঘৰলৈ তাৰ পিছত মাকৰ ঘৰলৈ ঘূৰি আহিল আৰু জোৱায়েকো ইয়াতে থাকিবলৈ ল’লে৷ জোৱায়েকৰ আন ঠাইত ট্ৰেন্সফাৰ হ’লেও তাইক যোৱা দেখা নাই৷ ই এখন গতানুগতিকতা পূৰ্ণ ছবি হৈ পৰাত কোনেও মন নিদিয়া হ’ল৷\nমোৰ প্ৰশ্নভৰা চকু দেখি মানুহজনীয়ে কিবা কম বুলি থিৰাং কৰিলে বুলি অনুমান কৰিলো৷ জোৱায়েক মূল ঘৰটোৰ গাতে লগাই বনাই লোৱা সিহঁতৰ নিজা ৰূমটোত নিতাল মাৰি সুমুৱাই আছিল৷ মানুহজনীয়ে কষ্টপিড়িত মাতটোৰে আৰম্ভ কৰিলে “মই তাইক অকলে তাৰ লগত পঠিয়াই দিব নোৱাৰোঁ বাইদেউ৷ জানো বিয়াৰ পিছত মাকৰ ঘৰখন পৰ৷ তথাপিও মই তাইক পঠিয়াব নোৱাৰোঁ৷ কেবাবাৰো মনটো ডাঠ কৰিও হাৰ মানিলো৷”\nমই আচৰিত হৈ সুধিলোঁ এনে কি কাৰণ থাকিব পাৰে যাৰ বাবে ছোৱালীজনীক আপুনি নেৰে?\n“সি এটা দস্যু বাইদেউ৷ মোৰ অজলা ছোৱালী জনীয়ে তাক নুবুজে৷ তাৰ মিঠা কথাত ভোল গৈ মোক বেয়া ব্যৱহাৰ কৰে৷”\nমই হতভম্ব, কি কয়নো মানুহজনীয়ে৷ জোৱায়েক জন অলপ জটিল মনৰ হয় কিন্তু তেনে বেয়া আমি একো দেখা নাই ইমান দিনে৷\n“তাৰ স্বভাৱ ভাল নহয়, সি বিশ্বাসত ল’ব পৰা মানুহ নহয়৷ তাৰ আন এজনী অবৈধ তিৰোতা আছে৷ যিজনী বিয়াৰ আগতে তাৰ প্ৰেমিকা আছিল৷ সি এইক টকা পইচাৰে মন ভৰাই থৈ দিয়ে৷ এই তাকেই জীৱনৰ সুখ বুলি ধৰি লয়৷”\nমাকৰ কথাত অতিষ্ঠ হৈ জীয়েকে চিঞৰী উঠিল “জানে আণ্টি এনি টাইম এইসোপাকে ভাবি থাকে৷ এই সোপাকে মোক বুজাই থাকে৷ যিজন মানুহে নিঃসন্তান হোৱাৰ পিছতো মোক এষাৰ কথা নুশুনাই, ইমান মৰমত ৰাখে সেইজন মানুহক মায়ে দিন ৰাতি বেয়াকৈ কৈ থাকে৷ কিয় সহিম আমি৷ মই আজি এতিয়াই এই ঘৰ এৰি যাম৷”\nমই তাইক অলপ ডাঙৰকৈ ধমকি দিয়েই কলো যোৱাগৈ, মই ইয়াত বহি থাকোঁতেই যোৱা৷ মাৰাই কন্দা-কটা কৰিলে বুলি নিজৰ সংসাৰ খন নকৰিবা নে! তাই লাহেকৈ উঠি গ’ল৷ ল’ৰাটোক কলো অলপ গৰম পানী আনি দিয়া ওখহা আৰু তেজ ওলোৱা ঠাইবোৰ চাফা কৰি দিও আৰু আমাৰ ঘৰত বিষৰ মলম আৰু টেবলেট আছে লৈ আনাগৈ৷ সি বাধ্য ল’ৰাৰ দৰে উঠি গ’ল৷ স্বভাৱত ল’ৰা-ছোৱালী দুটা শান্তই৷ বাহিৰত এনে নকৰে৷ কিন্তু ঘৰত খুব কাজিয়া লাগে সিহঁতে মাক-দেউতাকৰ লগত৷ আৰু দেউতাকৰ মদ খাই কৰা মাতলামিয়েই ঘৰখনৰ কাজিয়াৰ প্ৰধান কাৰণ আছিল বুলি ওচৰ চুবুৰীয়া হিচাপে আমি গম পাঁও৷\nমাকে আৰু কবলৈ ধৰিলে-“তাই নিঃসন্তান বাবেইটো মোৰ চিন্তা৷ মই সন্তান থকা স্বত্তেও এসাঁজ সুখৰ ভাত, এষাৰ মিঠা মাত নাপালো৷ তাইক যদি অকলশৰীয়াকৈ পায় সি মানসিক কষ্ট দিয়ে, তেতিয়া? তাই যে সন্তান জন্ম দিব নোৱাৰে সেয়া প্ৰমাণিত হোৱাৰ পিছত মই কি ভৰসাত তাৰ লগত তাইক যাব দিম৷ সন্তানৰ বাবে কৰা চিকিৎসা আৰু ইচ্ছাত তাইৰ দেহ ভাঙি গৈছে৷ পেটৰ বিষত তাই প্ৰতি মাহৰ মাহেকীয়াৰ সময়ত চটফটাই থাকে, তেতিয়া তাইক কোনে যত্ন ল’ব৷ কোনে তাইক পানী অকণ আগবঢ়াই দিব৷ এইবোৰ, এইবোৰেই মোৰ স্বাৰ্থ বাইদেও৷ সেইবোৰ উপলব্ধি সিহঁতে নকৰে, সিহঁতে ভাবে সিহঁতৰ টকা, সিহঁতৰ গাড়ীত খাই ঘূৰি থকাৰ স্বাৰ্থত হে মই এনে কৰো৷ নিঃসন্তান যে সন্তানৰ প্ৰতি থকা আৱেগ নুবুজে৷”\nকথাৰ মাজতে ল’ৰাটোৱে মাকৰ যত্নত লাগি থাকিল৷ মনটো মোৰ দুটা স্থিতিত দগমগাই আছে৷ কাকো বুজিব নোৱাৰাৰ দোমোজাত ময়ো পিড়িত হৈছো৷\n“জোৱাইটোৱে মোৰ ছোৱালী জনীৰ লগতে ল’ৰাটোকো হাত কৰি লৈছে৷ সিহঁতে তাক লগত লৈ যাব৷ নিঃসন্তান যেতিয়া ভায়েকক নিজৰ কৰি ৰাখিব৷ মই কি কৰো কওঁক বাইদেউ! মই নমৰি কি কৰিম বাইদেউ? “\nমই কি কম ভাষা হেৰুৱাই পেলালো৷\n“সিহঁতক ধৰি ৰখাৰ চেষ্টাত চাকৰণীৰ দৰে কাম কৰো৷ গাৰ কাপোৰ ধুই দিওঁ৷ চাহে ভাতে যেতিয়াই যি লাগে সকলো যতাই পিতাই দিওঁ৷ আজি জোৱায়ে কি কলে জানে এইবাৰ যদি মাৰে আমাক বিচাৰি ভাড়া ঘৰলৈ যায় চেণ্ডেলেৰে কোবাই উলিয়াই দিবি৷”\nমই মানুহ গৰাকীক বুজাবলৈ যত্ন কৰিলো মানা কৰিছে যদি নাযাব চোন৷ অলপ চাওঁক সিহঁতক অকলে এৰি দি৷ ই বাবু নাযায় নহয় সিহঁতে নিব খুজিলেও৷ ল’ৰাটোইও কৈ উঠিল যে সি কোনো কাৰণতে মাকক এৰি নাযায়৷ দেউতাকৰ সতে মাকক অকলে এৰি যোৱাৰ তাৰ সাহস নাই৷ কি ঘটি যায় একো ঠিক নাই এইখন ঘৰত৷ মই তাৰ মাজতে কলো এতিয়ানো কি অঘটন ঘটিবলৈ বাকী থাকিল৷ কাজিয়াখন লাগি থাকোতে মাক নামাৰি মোক বা আন কাৰোবাক মাতি কথাটো মাক বুজাবলৈ কব পাৰিলাহেঁতেন৷ মানুহজনীয়ে আকৌ কলে-\n“মই নিলাজৰ দৰে আকৌ গুচি যাম৷ মোৰ ভয়ে মোক কৰা অপমান পাহৰাই দিয়ে৷ সি কেতিয়াবা সন্তানৰ আশাত ইজনীক লৈ আহিব৷ মোৰ ছোৱালী জনীয়ে সহিব নোৱাৰি হয় আত্মহত্যা কৰিব নহয় সি মাৰি পেলাব৷ আপুনি তাক নাজানে বাইদেউ৷ সি দেখাত যেনে স্বভাৱত তেনে নহয়৷”\nমই কলো এয়া আপোনাৰ ভ্ৰান্ত ধাৰণাও হ’ব পাৰে৷ ইমান নিষ্ঠুৰ নহয় তেখেত৷ ল’ৰাটোৱেও কলে নাজানো মায়ে কিয় এইবোৰ ভাবি থাকে, অথচ এনে ভাব আনিব পৰাকৈ ভিনদেউৱে একো কৰা নাই আজিলৈ৷ এনেতে বাহিৰত গাড়ী ষ্টাৰ্ট কৰাৰ শব্দ শুনি মানুহজনী ল’ৰ মাৰিলে বাহিৰলৈ৷ বাহিৰত বৰষুণ৷ ল’ৰাটোৱে মাকৰ পিছে পিছে ওলাই গৈ মাকক বাৰান্দাৰ চকীখনত বহুৱাই হেচি ধৰি থাকিল৷ ময়ো ওচৰতে ৰ’লো গৈ৷ জীয়েকে হাতত বেগ দুটা লৈ ওলাই আহিল সিহঁতৰ কোঠাটোৰ পৰা৷ মাকক বা ভায়েকক এবাৰো ঘূৰি নোচোৱাকৈ জোৱায়েকৰ কাষত বহি পৰিল৷ গাড়ী চলিল৷ সিহঁতে নিষ্ঠুৰতাৰ আঘাত হানি সকলো কথাক আওকাণ কৰি নিজৰ সুখ বিচাৰি ওলাই গুচি গ’ল৷ মই স্তব্ধ সময়কণৰ সতে যুঁজিলো৷ মানুহজনীয়ে কান্দি বাউলি হ’ব বুলি আশা কৰিছিলোঁ৷ নাই তেনে নহ’ল৷ মই মানুহজনীৰ চকুকেইটালৈ চালো৷ শিলৰ দৰে লাগিল৷ মোৰ এনে লাগিল লাহে লাহে মানুহজনীৰ গোটেই শৰীৰটো শিল হ’ল৷ মই হাতখন চুই সান্ত্বনা দিবলৈ গৈ ৰৈ গ’লো৷ শিলে জানো বুজে সান্ত্বনাৰ ভাষা৷ মই ল’ৰাটোৰ সহায়ত মাকক আনি বিছনাত শুৱাই দিলো৷ সি সেই নিৰৱতাত ভয় খালে৷ মই তাক কলো মাৰ কাষতে থাকিবা৷ মই কালিলৈ ৰাতিপুৱা আহি মাক বুজাম৷ মনৰ কষ্টই তেখেতক মুক কৰিছে৷ ঠিক হৈ যাব৷ ভাগৰিছেও নহয়৷ শুব দিয়া এতিয়া৷ কিবা অসুবিধা হ’লে মাতি দিবা হা বুলি কৈ মই ঘৰলৈ আহিলো৷ এওঁৰ ওচৰ পায় মোক চেপি ধৰা কান্দোনটোৱে আসৈ পায় ওলায় আহিল৷ এওঁ মোলৈ চাই সুধিলে মানুহজনীলৈ বেয়া লাগিছে! মই ও বুলি শলাগিলো৷ হঠাৎ মোৰ মনলৈ কথা এটা আহিল মই জাপ মাৰি চকীখনৰ পৰা উঠিলো৷\nজাপ মাৰি উঠি মই পঢ়াকোঠাৰ আলমিড়াটো খুলি কিতাপ এখন বিচৰাত লাগিলো৷ “স্কিজ’ফ্ৰেনিয়া” এটা জটিল মানসিক ৰোগৰ বিষয়ে বহুদিনতে পঢ়া কথাকেইটামান মনত অহা বাবে অলপ আকৌ চাই লও বুলি কিতাপখন উলিয়াই পৃষ্ঠাবোৰ লুটিয়াই চাই গ’লো৷ প্ৰতি এশজন লোকৰ মাজৰ এজনে তেওঁৰ জীৱন কালৰ কোনো এক সময়ত এই ৰোগত ভোগা দেখা যায়৷ এই ৰোগৰ লক্ষণবোৰত ভ্ৰান্তি আৰু অহৈতুক ভয়ে প্ৰতিক্ৰিয়া কৰি মানুহক অস্থিৰ কৰি তোলাৰ বৰ্ণনাও আছে৷ কিতাপখনৰ বিষেয়ে পাত কেইটামানত চকুফুৰাই মই বিছনাত পৰিলো৷ বহুদেৰিলৈ ইকাতি-সিকাতি কৰি ভাবি থাকিলোঁ৷\nমানুহজনীৰ গিৰিয়েক এটা অফিচৰ নাইট চকীদাৰ৷ মনটো ৰাতিটোৰ দৰেই এন্ধাৰ৷ মাক নাইকিয়া ছোৱালী বুলি মাহীমাক আৰু দেউতাক, খুড়াক হ’তে পোন্ধৰ বছৰ বয়সতে বিয়া দিছিল এনে এজন মানুহলৈ যাৰ অন্তৰত ভালপোৱাৰ কোনো তাৰণা নাছিল৷ মাত্ৰ আছিল এটা জৈৱিক তাৰণা৷ সেই মানুহজনৰ লগত জীৱনটো নিশ্চয় নৰকতকৈ কম নাছিল৷ তথাপি দুয়োটা সন্তানক বুকুত সাৱটি চলি আছিল৷ অত্যন্ত মানসিক চাপ আৰু গিৰিয়েকৰ পৰা পোৱা মানসিক কষ্টই হয়তো মানুহজনীক ভয়াতুৰ কৰি তুলিছিল৷ সেয়ে মানুহজনীয়ে জীয়েকক জোৱায়েকৰ পৰা আঁতৰাই ৰখাৰ চেষ্টাত লাগি থাকে দিন ৰাতি৷ তেওঁৰ নিঃসন্তান ছোৱালীজনীয়ে কৰবাত দুখ পাব, মানসিক উৎপীড়নৰ বলি হ’ব এইবোৰ ভাৱত মানুহজনী অস্থিৰ হয় আৰু খোৱা লোৱা নকৰি, মৰিবলৈ ওলাই সিহঁতক ৰখোৱাৰ চেষ্টা কৰে৷ ছোৱালীজনীয়ে সন্তান নথকা দুখ পাহৰাবলৈ মানুহজনীয়ে কিমান যে কি কৰা দেখিছোঁ৷ ওচৰৰ কণকণ ল’ৰা-ছোৱালীবোৰক খুৱাই ধুৱাই ৰাখি থয়৷ মাকৰ এই আতুৰতাক সিহঁতে নুবুজিলে৷ মাক যে এটা জটিল মনসিক ৰোগত আক্ৰান্ত হৈ পৰিছে সিহঁতে নাজানে৷ সেয়ে মানুহজনীক চম্ভালিবলৈ মাৰধৰ কৰিলে৷ ভাবিলোঁ কালিলৈ আটাইকে মাতি বুজাব লাগিব৷ মানুহগৰাকীক মৰম আৰু সু-চিকিৎসাৰ প্ৰয়োজন৷ নিজৰ দুখ-কষ্টক পাহৰি চলি থকা মানুহজনী ছোৱালীজনীৰ বাবেহে ইমান আতুৰ হ’ল৷ হয়টো সেয়া তেওঁৰ মাতৃ হৃদয়ৰ মমতা৷ কাৰণ সিহঁত মানে সন্তান দুটা মানুহগৰাকীৰ “আত্মজ৷”\n← অপৰাধ -(মল্লিকা শৰ্মা বৰদলৈ)\nদেৱালীৰ আলোক -(শান্তনু বৰা) →\nজাপি (মণ্টু কুমাৰ ডেকা)\nবৃক্ষবৰ্ণন – মেঘনা চৌধুৰী\nবিহ-উঃ! (ডলি কাকতি)


ৰাখে হৰি মাৰে কোনে! চলন্ত ৰে'লৰ তলত সোমাই যোৱাৰ পৰা কথমপি ৰক্ষা কৰে লোকজন, চাওক শিহৰণকাৰী ভিডিও...viral-video-rpf-head-saved-a-man-from-jaws-of-death-at-patiala-station-hb– News18 assam\nৰাখে হৰি মাৰে কোনে! চলন্ত ৰে'লৰ তলত সোমাই যোৱাৰ পৰা কথমপি ৰক্ষা কৰে লোকজন, চাওক শিহৰণকাৰী ভিডিও...\nমানুহজনে চলন্ত ৰেলখনত ভৰি দিয়াৰ সময়তে হঠাতে পিছলি পৰে। এজন লোকে সৌভাগ্যক্ৰমে লোকজনৰ হাতখন ধৰে।\nLast Updated : March 24, 2022, 15:31 IST\nভয়ানক কাণ্ড! কাৰ কেতিয়া কি হয় কোনে জানে! পঞ্জাৱৰ পাটিয়ালা ষ্টেচনৰ ঘটনাই সকলোকে হতবাক কৰি তুলিছে। আন দিনৰ দৰে সেইদিনাও বহুলোকে পুৱা ৰেলখন ধৰিবলৈ অপেক্ষা কৰি আছিল। ৰেলখন ষ্টেচনত উপস্থিত হোৱাৰ পিছতে ষ্টেচনত অপেক্ষা কৰি থকা লোকসকলে খৰখেদাকৈ উঠিবলৈ চেষ্টা কৰে। সেইসময়তে এজন লোকে দৌৰি আহি ৰেলখনত উঠিবলৈ চেষ্টা কৰোতেই সংঘটিত হয় এই ভয়ংকৰ ঘটনাতো।\nমানুহজনে চলন্ত ৰেলখনত ভৰি দিয়াৰ সময়তে হঠাতে পিছলি পৰে। এজন লোকে সৌভাগ্যক্ৰমে লোকজনৰ হাতখন ধৰে। আৰু লোকজনক ওপৰলৈ উঠাই আনিবলৈ চেষ্টা কৰে। এনেদৰে কিছুদূৰ তেওঁ ৰেলখনত উলমিয়েই গৈ থাকে। এই দৃশ্য দেখা পাই ষ্টেচনৰ কৰ্তব্যৰত হেড কনিষ্টবল ৰঘুবীৰ সিঙে। আৰু লোকজনক নিশ্চিত বিপদৰ পৰা ৰক্ষা কৰিবলৈ ৰেলখনৰ পিছত দৌৰিবলৈ আৰম্ভ কৰে। পিছত ৰেলৰ চালকক ঘটনাটোৰ বিষয়ে অৱগত কৰাত ৰেলৰ গতি হ্ৰাস কৰে। আৰু লোকজনক সৌভাগ্যক্ৰমে ৰেলখনৰ তলত সোমাই যোৱাৰ পৰা ৰক্ষা কৰে।\nভিডিঅ'টো সামাজিক মাধ্যমত ভাইৰেল হৈ পৰিছে। ভিডিঅ'টো ভাইৰেল ভায়ানীয়ে ইনষ্টাগ্ৰামত শ্বেয়াৰ কৰিছে। ৰে'ল আৰক্ষীৰ পৰা বাৰে বাৰে সতৰ্কবাণী দিয়াৰ পাছতো ঘটনাটো কেনেকৈ সংঘটিত হৈছিল তাক লৈ প্ৰশ্ন উত্থাপিত হৈছে।\nএনেদৰে, ৰেলত উঠাৰ সময়ত, বহুতো ঘটনা প্ৰায় সন্মুখলৈ আহে। তাৰ পাছতো মানুহৰ মাজত সজাগতা বৃদ্ধি হোৱা নাই।\nFirst published: March 24, 2022, 15:31 IST\nPatialaRailRailway StationViral News


লকডাউন আৰম্ভ হোৱাৰেপৰা কাৰ্যকৰী কৃষিসামগ্ৰীৰ বজাৰ প্ৰায় দুগুণলৈ বৃদ্ধি\nনিত্য ব্যৱহাৰ্য পাচলি বজাৰলৈ যোৱা মাহতকৈ বেছিকৈ আহিছে; ১৬ মাৰ্চৰ হিচাপত এতিয়া পিয়াজ ছগুণ বেছিকৈ, আলু আৰু বিলাহী দুগুণ বেছিকৈ আহিছে\nমাহজাতীয় শস্য আৰু আলু চপোৱা শেষ হৈছে; কুঁহিয়াৰ, ঘেঁহু, ৰবি পিয়াজ চপোৱা কাম সময়মতে চলি আছে অথবা শেষ হ’বৰ হৈছে\nPosted On: 23 APR 2020 7:58PM by PIB Guwahati\nভাৰত চৰকাৰৰ কৃষি, সমবায় আৰু কৃষক কল্যাণ বিভাগে লকডাউনৰ সময়ত কৃষকসকলৰ অসুবিধা আঁতৰাবৰ বাবে বিবিন্ন পদক্ষেপ হাতত লৈছে। তলত তাৰ বিৱৰণ দিয়া হৈছেঃ\n১. দেশৰ ২৫৮৭ খন প্ৰধান কৃষি বজাৰৰ ভিতৰত ১০৯১ খন লকডাউনৰ আৰম্ভণি পৰ্যায়ত ২৬.০৩.২০২০ তাৰিখলৈকে কাৰ্যকৰী আছিল আৰু পিছৰ সময়ছোৱাত ২১.০৪.২০২০ তাৰিখলৈকে ইয়াৰ সংখ্যা ২০৬৯ লৈ বৃদ্ধি পাইছে।\n২. ১৬.০৩.২০২০ তাৰিখৰ তুলনাত ২১.০৪.২০২০ তাৰিখে বজাৰলৈ পিয়াজ, আলু, বিলাহী আদি পাচলি ক্ৰমে ৬২২%, ১৮৭% আৰু ২১০% বেছিকৈ আহিছে।\n৩. ২০ খন ৰাজ্যত বৰ্তমান নিম্নতম সাহাৰ্য মূল্যত ২০২০ বৰ্ষৰ ৰবি শস্যৰ বতৰত মাহজাতীয় শস্য আৰু তৈলবীজ ক্ৰয়ৰ প্ৰক্ৰিয়া চলি আছে। নাফেড আৰু এফ চি আইৰদ্বাৰা ১,৭৩,০৬৪.৭৬ মেট্ৰিকটন মাহজাতীয় শস্য আৰু ১,৩৫,৯৯৩.৩১ মেট্ৰিকটন তৈলবীজ ক্ৰয় কৰা হৈছে যাৰ ফলত ১,৮৩,৯৮৯ জন কৃষক লাভান্বিত হৈছে।\n৪. অনাগত বাৰিষা বতৰৰ সুবিধা গ্ৰহণ কৰি ৰাজ্যসমূহে ৰাষ্ট্ৰীয় বাঁহ অভিযানৰ অধীনত বিভিন্ন কাৰ্যআঁচনি আৰম্ভ কৰিছে। শ্ৰমিকৰ বাবে মাস্ক, খাদ্য আদি যোগান দি উত্তৰাখণ্ডৰ পিথোৰাগড়ত বেম্বো নাৰ্চাৰীৰ প্ৰস্তুতি আৰম্ভ হৈছে। গুজৰাটৰ বনচড়া জিলাৰ সবাৰকান্ঠাত নাৰ্চাৰীৰ সংখ্যা বৃদ্ধি পাইছে। অসমৰ কামৰূপ জিলাৰ ডিম’ৰিয়াত কৃষক সৃষ্টি সংস্থাই ৫২০ জন কৃষকক লগত লৈ ৫৮৫ হেক্টৰৰ লক্ষ্যৰে গছপুলি ৰোৱা আৰম্ভ কৰিছে।\n৫. প্ৰধানমন্ত্ৰী কৃষক সন্মান নিধিৰ আধীনত লকডাউনৰ সময়ত ২৪.০৩.২০২০ তাৰিখৰপৰা আজিলৈকে ১৭,৮৭৬.৭ কোটি টকা মোকলাই দিয়া হৈছে আৰু ৮.৯৩৮ কোটিটা কৃষকৰ পৰিয়াল উপকৃত হৈছে।\n২২.০৪.২০২০ তাৰিখলৈকে খেতি চপোৱাৰ প্ৰতিবেদন\nঘেঁহুঃ সৰহকৈ ঘেঁহু উৎপাদন হোৱা ৰাজ্যসমূহত পৰিস্থিতি আশাপ্ৰদ দেখা গৈছে। মধ্য প্ৰদেশত ৯৮-৯৯%, ৰাজস্থানত ৮৮-৯০%, উত্তৰ প্ৰদেশত ৭৫-৭৮%, হাৰিয়ানাত ৪০-৪৫%, পঞ্জাৱত ৩৫-৪০% আৰু অন্যন্য ৰাজ্যত ৮২-৮৪% ঘেঁহু উৎপাদন হোৱা বুলি জানিব পৰা গৈছে।\nমাহজাতীয় শস্যঃ প্ৰায় সকলোবোৰ ৰাজ্যতে মাহজাতীয় শস্য চপোৱা শেষ হৈছে।\nকুঁহিয়াৰঃ মহাৰাষ্ট্ৰ, কৰ্ণাটক, গুজৰাট, অন্ধ্ৰ প্ৰদেশ, তেলেঙ্গানা আৰু পঞ্জাৱত কুঁহিয়াৰ চপোৱা সম্পূৰ্ণ শেষ হৈছে। তামিলনাডু, বিহাৰ, হাৰিয়ানা আৰু উত্তৰাখণ্ডত ৯২-৯৮%, উত্তৰ প্ৰদেশত ৮০-৮৫% কুঁহিয়াৰ চপোৱা সম্পূৰ্ণ হৈছে।\nআলুঃ আলু চপোৱা সম্পূৰ্ণ শেষ হৈছে আৰু সংৰক্ষণৰ কাম চলি আছে।\nপিয়াজঃ ক্ষূদ্ৰ খেতিয়কৰ ৰবি পিয়াজ চপোৱা কাম প্ৰায় শেষ হৈছে। ডাঙৰ অঞ্চলজুৰি হোৱা খেতিৰ ক্ষেত্ৰত পিয়াজ চপোৱাৰ কাম চলি আছে আৰু হয়তো মে’ মাহৰ দ্বিতীয় সপ্তাহলৈ চলি থাকিব।\n(Release ID: 1617879) Visitor Counter : 124\n(Release ID: 1617879)


Gold-Silver Rate: সোণ ক্ৰয়ৰ সোণালী সুযোগ ! আজি দাম কমিছে সোণৰ, এদিনতে ৬৫৬ টকা সস্তা হৈছে আৰু ৰূপৰ দামো হ্ৰাস পাইছে ...– News18 assam\nHome » photogallery » business »Gold-Silver Rate: সোণ ক্ৰয়ৰ সোণালী সুযোগ ! আজি দাম কমিছে সোণৰ, এদিনতে ৬৫৬ টকা সস্তা হৈছে আৰু ৰূপৰ দামো হ্ৰাস পাইছে ...\nGold-Silver Rate: সোণ ক্ৰয়ৰ সোণালী সুযোগ ! আজি দাম কমিছে সোণৰ, এদিনতে ৬৫৬ টকা সস্তা হৈছে আৰু ৰূপৰ দামো হ্ৰাস পাইছে ...\nGold Price Today: শুকুৰবাৰে পুৱা ১০.২০ বজাত, মাল্টিমোডিটি এক্সচেঞ্জত (MCX) সোণৰ মূল্য (Gold Price Today) প্ৰতি ১০ গ্ৰামত ৬৫৬ টকা হ্ৰাস হৈ ৫০,৮৮৭ টকা হয়। এদিন আগতে, সোণৰ মূল্য ১,৬০০ টকা বৃদ্ধি দেখা গৈছিল।\n| February 25, 2022, 14:40 IST\nশুক্ৰবাৰে বুলিয়ন বজাৰত শ্বেয়াৰ বজাৰৰ বৃদ্ধিৰ প্ৰভাৱো দেখা গৈছিল। সোণ আৰু ৰূপৰ মূল্য তীব্ৰভাৱে হ্ৰাস পাইছে। শুকুৰবাৰে পুৱা ১০.২০ বজাত, মাল্টিমোডিটি এক্সচেঞ্জত (MCX) সোণৰ মূল্য (Gold Price Today) প্ৰতি ১০ গ্ৰামত ৬৫৬ টকা হ্ৰাস হৈ ৫০,৮৮৭ টকা হয়। এদিন আগতে, সোণৰ মূল্য ১,৬০০ টকা বৃদ্ধি দেখা গৈছিল।\nৰূপৰ দামো ২ শতাংশতকৈও অধিক হ্ৰাস এমচিএক্সত ৰূপৰ ভৱিষ্যতৰ মূল্য আজি তীব্ৰ হ্ৰাস পাইছে। পুৱা ১০.২০ বজাত, ৫ মাৰ্চৰ বাবে ৰূপৰ ভৱিষ্যত মূল্য ১,৩৯১ টকা হ্ৰাস হৈ ৬৪,৬৪০ টকা হয়। এদিন আগতে, ৰূপৰ মূল্যও ২০০০ টকাতকৈ অধিক বাঢ়িছিল আৰু মূল্য প্ৰতি কিলোগ্ৰামত ৬৯,০০০ টকাত উপনীত হৈছিল।


হিংসা, ৰিগিং, ভোট বৰ্জন, ১৪ জনৰ মৃত্যু! অন্ত পৰিল বাংলাদেশৰ সাধাৰণ নিৰ্বাচনৰ ভোটগ্ৰহণ - Gana Adhikar\nHome / ৰাষ্ট্ৰীয়-আন্তঃৰাষ্ট্ৰীয় / হিংসা, ৰিগিং, ভোট বৰ্জন, ১৪ জনৰ মৃত্যু! অন্ত পৰিল বাংলাদেশৰ সাধাৰণ নিৰ্বাচনৰ ভোটগ্ৰহণ\nDecember 30, 2018\tৰাষ্ট্ৰীয়-আন্তঃৰাষ্ট্ৰীয় 395 Views\nডিজিটেল সংবাদঃ হিংসা, মৃত্যু আৰু ৰিগিঙৰ অভিযোগ তথা বিভিন্ন অঞ্চলত বিৰোধীৰ ভোট বৰ্জনৰ সিদ্ধান্তৰ মাজতে অৱশেষত দেওবাৰে সম্পন্ন হয় বাংলাদেশৰ সাধাৰণ নিৰ্বাচনৰ ভোটগ্ৰহণ। দেওবাৰে অনুষ্ঠিত ৰাষ্ট্ৰ খনৰ সাধাৰণ নিৰ্বাচনৰ মাজতে বিভিন্ন অঞ্চলত মুঠ ১৪ লোকৰ মৃত্যুৰ বাতৰি পোৱা গৈছে। তদুপৰি বহু ভোটগ্ৰহণ কেন্দ্ৰত সৃষ্টি হৈছে হিংসাত্মক পৰিস্থিতিৰো। ইফালে ভোটগ্ৰহণ সম্পন্ন হোৱাৰ ক্ষন্তেক সময় পিছতে আৰম্ভ হৈছে ভোটগণনা। অৱশ্যে ৰাষ্ট্ৰখনৰ ২৯৯ খন জাতীয় সংসদৰ আসনত কিমান শতাংশ ভোটগ্ৰহণ হৈছে সেয়া এতিয়াও প্ৰকাশ কৰা নাই নিৰ্বাচন আয়োগে।\nআনহাতে পদ্মপাৰাকে ধৰি ৰাষ্ট্ৰখনৰ পদ্মাপাড়কে ধৰি বিভিন্ন অঞ্চলৰ ভোটগ্ৰহণ কেন্দ্ৰত পুৱাৰ পৰাই ভোটাৰৰ লানি নিচিগা সোঁত বয়। তাৰ বিপৰীতে বিভিন্ন ভোটগ্ৰহণ কেন্দ্ৰত বিৰোধীৰ সমৰ্থনকাৰীয়ে ভোট বৰ্জন কৰাৰ লগতে ঠায়ে ঠায়ে হিংসাত্মক পৰিস্থিতিৰো সৃষ্টি কৰে। কেইবাটাও ভোট কেন্দ্ৰৰ ভোট গ্ৰহণ স্থগিত ৰাখিবলগীয়া হয়। ইফালে সাধাৰণ নিৰ্বাচনৰ কালতে শাসক বিৰোধীৰ মাজৰ তুমুল ৰণত তেজৰ নদীয়ো বয়।ৰাষ্ট্ৰখনৰ ভোটগ্ৰহণৰ মাজতে চট্টগ্ৰামত ৩ জন, ৰাজশাহীত ২ জন, কুমিল্লাইত ২ জন আৰু ৰাঙামাটিকে ধৰি ভিন্ন অঞ্চলত সৃষ্টি হোৱা হিংসাত্মক পৰিস্থিতিত মুঠ ১৪ লোকৰ মৃত্যু ঘটে। তদুপৰি এই ঘটনাত আহত হৈছে কেইবাজনো লোক।\nপূৰ্বৱৰ্তী লংকাক গোহাঁই গাঁ‌ৱত তিনিদিনীয়া কৰ্মশালা সম্পন্ন\nপৰৱৰ্তী নগাঁৱত সাঁকোৰ ওপৰৰে চাইকেল চালনা প্ৰতিযোগিতা


কি ৰোগত ৰঙামাটি ভাল ? In which diseases does red clay prove helpful? - Health Plus\nHome Beauty Plus কি ৰোগত ৰঙামাটি ভাল ? In which diseases does red clay prove...\nBeauty PlusHealth Talks\nকি ৰোগত ৰঙামাটি ভাল ? In which diseases does red clay prove helpful?\nপ্ৰাচীন কালৰে পৰা মানুহে মাটিক বিভিন্ন ধৰণৰ ছালৰ যতনত ব্যৱহাৰ কৰি আহিছে৷ কিয়নো মাটিত প্ৰাকৃতিকভাৱে বহুত মিনাৰেল আৰু অন্যান্য উপাদান পোৱা যায়, যিয়ে আমাৰ দেহৰ টক্সিন নিষ্কাশন কৰাত সহায় কৰে৷ ভূগৰ্ভত নানা প্ৰকাৰৰ মাটি পোৱা যায়, যি নানা গুণেৰে ভৰপূৰ৷ তেনে এবিধ মাটি হৈছে ৰঙা মাটি৷\nৰঙা মাটিৰ বিভিন্ন গুণাগুণ আছে৷ ৰঙা মাটিয়ে ছালৰ এনে এক সমস্যা নিৰাময় কৰে, যাৰ বিষয়ে জানিলে হয়তো আপুনি আচৰিত হ’ব৷ এই সমস্যাবিধ হৈছে Vitiligo৷ যাক অসমীয়াত বগা দাগৰ বেমাৰ বুলিও জনা যায়৷ এই সমস্যাই দেখা দিলে ছালত বগা দাগ পৰিবলৈ ধৰে৷ এই ৰোগত মেলানিন পিগমেণ্ট কোষবোৰ নষ্ট হৈ যায় আৰু ছালৰ স্বাভাৱিক ৰং হেৰাব ধৰে৷ এই সমস্যাত ৰঙা মাটি উত্তম৷\nৰঙা মাটিত প্ৰচুৰ পৰিমাণে কপাৰ থাকে, যিয়ে বগা দাগ নিৰাময় কৰিব পাৰে৷ ইয়াৰ বাবে দুচামুচ ৰঙা মাটিৰ লগত দুচামুচ আদাৰ ৰস মিশ্ৰণ কৰি বগা দাগত সদায় লগালে সুফল লাভ কৰিব পাৰিব৷ আদাৰ ৰসে এই বগা দাগবোৰৰ তেজৰ চলাচল সুচল কৰি দাগ নিৰাময় কৰাত সহায় কৰে৷\nPrevious articleভাৰতত অ’মিক্ৰনৰ সংক্ৰমণ বাঢ়িলেও উগ্ৰতা কমিব : কোৱেট্‌জি || Omicron may spread in India, but with less severity : Coetzee\nNext articleআচৰিত! ফুলা চকুৰ বাবে লওক চামুচ || Strange! Useaspoon for swollen eyes\nউঃ-পূৰ্বাঞ্চলৰ প্ৰথমজন অ’মিক্ৰনৰ দ্বাৰা সংক্ৰমিত ব্যক্তি চিনাক্ত\nHealth Plus - December 28, 2021 0\nটাঞ্জানিয়াৰ পৰা মণিপুৰলৈ উভতি অহা ৪৮ বছৰীয়া এজন লোকৰ শৰীৰত অ’মিক্ৰন ভেৰিয়েণ্টৰ সংক্ৰমণ হোৱা বুলি ধৰা পৰে৷ স্বাস্থ্য সেৱা সঞ্চালকালয়ৰ মতে এইগৰাকী...\nকেঁচা জলকীয়া খালে শৰীৰৰ কি লাভ হয় ? How is green chilli beneficial to the body?\nশীতকালত মন-পচন্দৰ আঞ্জাখনৰ সোৱাদ বঢ়াবলৈ কেঁচা জলকীয়াৰ বিকল্প নাই৷ যিমানে সোৱাদ নহওক কিয়, খোৱাৰ সময়ত ব্যঞ্জনখনত জ্বলা...\nপুৱাই ব্ৰেড খোৱাৰ অভ্যাস আছে নেকি?Are you in the habit of taking bread in the morning?\nপুৱা ব্ৰেকফাষ্টত বহুতৰে ব্ৰেড বাটাৰ, ব্ৰেড অমলেট ট’চ্‌ট অথবা চেণ্ডউইচ আদি খোৱাৰ অভ্যাস৷ ই সময় বচোৱাৰ লগতে...\nফ্লৰ’নাৰ প্ৰথমজন ৰোগী চিনাক্ত : ক’ত?\nDaily news Health Plus - January 3, 2022 0\nইজৰাইলত ফ্লৰ’না ৰোগৰ প্ৰথমজন ৰোগী ধৰা পৰিছে৷ ফ্লৰ’না হৈছে ক’ভিড-১৯ আৰু ইনফ্লুয়েঞ্জাৰ দ্বৈত সংক্ৰমণ৷ আৰব নিউজে এই কথা...\nদেশত ৩ জানুৱাৰীৰ পৰা কিশোৰ-কিশোৰীক ক’ভিডৰ ভেক্‌চিন\nক’ভিড-১৯ৰ ভেক্‌চিন ল’বৰ বাবে ১৫-১৮ বছৰ বয়সৰ ৬ লাখৰো অধিক হিতাধিকাৰীয়ে ক’উইন প’ৰ্টেলত নাম পঞ্জীয়ন কৰে৷ ৩ জানুৱাৰীত...\nDaily news Health Plus - December 28, 2021 0\nHealth Talks Health Plus - December 28, 2021 0


জন নাশ্বৰ সান্নিধ্যই জীপাল কৰা কেইটামান মুহূৰ্ত — ড° সুৰজিৎ বৰকটকী - গণিত চ’ৰা\n07 Sep জন নাশ্বৰ সান্নিধ্যই জীপাল কৰা কেইটামান মুহূৰ্ত — ড° সুৰজিৎ বৰকটকী\nPosted at 00:02h in নিবন্ধ by পংকজ জ্যোতি মহন্ত 1 Comment\nপত্নী এলিচিয়াৰ সৈতে জন নাশ্ব\nজীৱিত কালতে কিংম্বদন্তি হৈ পৰা জন নাশ্বৰ আকস্মিক মৃত্যুৰ খবৰটো সহকৰ্মী এজনে ফোনেৰে জনালে। ২৩ মে’, শনিবাৰে আমেৰিকাৰ নিউ জাৰ্চি চহৰত হোৱা এটা ভয়াবহ মটৰ দুৰ্ঘটনাত জন আৰু তেওঁৰ পত্নী এলিচিয়াৰ থিতাতে মৃত্যু হয়। মনটো ভাৰাক্ৰান্ত হৈ উঠিল। যোৱা বছৰ গ্ৰীষ্মবন্ধৰ সময়ত ব্ৰাজিলৰ চাওপাওলোত জনৰ সৈতে হোৱা মোৰ সাক্ষাতৰ কথা বাৰে বাৰে মনত পৰিল। আন্তঃৰাষ্ট্ৰীয় গেম থিয়ৰী ছচাইটীৰ বাৰ্ষিক সন্মিলনীত ভাগ লোৱাৰ সুবাদতে লগ পাইছিলোঁ জন নাশ্বক। মোৰ উপাধিটো দেখি শুধিছিল মই ক’ৰ। প্ৰসংগক্ৰমে তেওঁ অসমৰ চাহৰ কথা উল্লেখ কৰিছিল। সৌহাৰ্দ্যমূলক দুটামান কথা পাতিয়েই আমি আমাৰ গৱেষণাৰ বিষয়ে আলোচনা কৰিছিলোঁ। Game Theoryৰ গৱেষণাত যে আমাৰ অসম মুলুকৰ মানুহো বৰ্তমান জড়িত হৈছে তাকে গম পাই তেওঁ আনন্দ পাইছিল। ভাষণত জনে কৈছিল যে খেলতত্ত্বই এতিয়া বহু দিশ সামৰি লৈছে যদিও তাৰে প্ৰায়বোৰৰ বিষয়েই তেওঁ অজ্ঞ। কাৰণ তেওঁ ইয়াৰ সৃষ্টি আৰু প্ৰাৰম্ভিক বিকাশৰ লগতহে জড়িত। ১৯৯৪ চনত অৰ্থনীতিত নোবেলেৰে সন্মানিত জন নাশ্বৰ এই অকপট স্বীকাৰোক্তিত তেওঁৰ সহকৰ্মী অন্য এজন অৰ্থনীতিৰ নোবেল বঁটা বিজয়ী জেৰুজালেমৰ হিব্ৰু বিশ্ববিদ্যালয়ৰ অধ্যাপক ৰবাৰ্ট আওমেনে চিঞৰি উঠিছিল ‘সেই কাৰণেই তুমি মহান’ (That’s why you are great!)। সেই একেজন ৰবাৰ্ট আওমেনে আন এটা ভাষণত নাশ্বক উদ্দেশ্যি কৈছিল যে তেওঁ নশ্বৰ পিতৃ-মাতৃৰ ওচৰত তেওঁৰ (জন নাশ্বৰ) নামটো ইমান চুটিকৈ ৰখাৰ বাবে অত্যন্ত কৃতজ্ঞ (যদিও তেওঁৰ পূৰা নাম আছিল জন ফৰ্বচ নাশ্ব জুনিয়ৰ)। কাৰণ এই নামৰ লগত জড়িত বিখ্যাত সূত্ৰটো (নাশ্ব সুস্থিতি, Nash equilibrium) ইতিমধ্যে বিভিন্ন গৱেষণা-পত্ৰত অসংখ্যবাৰ উল্লেখ হৈছে। ভৱিষ্যতেও হ’ব। নামটো দীঘল হোৱা হ’লে তাৰ উল্লেখতে বহু কাগজ বাৰে বাৰে নষ্ট হ’লহেঁতেন।\nকোন আছিল এই জন নাশ্ব? আমেৰিকা যুক্তৰাষ্ট্ৰৰ প্ৰিন্সটন বিশ্ববিদ্যালয়ৰ গণিতৰ অধ্যাপক জন ফৰ্বচ নাশ্ব জুনিয়ৰৰ জন্ম হয় ১৯২৮ চনৰ ১৩ জুনত পশ্চিম ভাৰ্জিনিয়াৰ ব্লুফিল্ড নামে ঠাইত। সৰুৰে পৰা অত্যন্ত মেধাৱী জনৰ দেউতাক আছিল এজন বৈদ্যুতিক অভিযন্তা। মাক আছিল শিক্ষয়িত্ৰী।\nজন নাশ্বৰ সৈতে লেখক সুৰজিৎ বৰকটকী\nপিতৃ-মাতৃয়ে জনক শিশৱৰ পৰাই গণিতৰ প্ৰতি আকৃষ্ট কৰাৰ উদ্দেশ্যে ‘উচ্চ গণিত’ৰ এটা পাঠ্যক্ৰমত ভৰ্তি কৰাইছিল। কাৰ্নেগী ইনষ্টিটিউট অৱ টেকনলজী নামৰ শিক্ষানুষ্ঠানৰ পৰা ১৯৪৮ চনত গণিতত সুখ্যাতিৰে বি এছ আৰু এম এছ ডিগ্ৰী লাভ কৰি জন নাশ্বে পৰৱৰ্তী সময়ত প্ৰিন্সটন বিশ্ববিদ্যালয়ত ‘জন এছ কেনেডী’ জলপানি লাভ কৰি গণিতৰ গৱেষণাত ব্ৰতী হয়। ৰিচাৰ্ড ডাফিন নামৰ নাশ্বৰ গৱেষণাৰ তত্ত্বাৱধায়কজনে প্ৰিন্সটনত ভৰ্তি হোৱাৰ সময়ত তেওঁৰ চুপাৰিচপত্ৰ(Recommendation Letter)খনত কেৱল মাত্ৰ লিখিলে ‘This man isagenius’. প্ৰিন্সটন বিশ্ববিদ্যালয়ৰ পৰাই জনে তেওঁৰ বিখ্যাত ‘নাশ্ব সুস্থিতি’ শীৰ্ষক গৱেষণা-পত্ৰ প্ৰকাশ কৰে। জনে ১৯৫০ চনত পি এইচ ডি ডিগ্ৰী লাভ কৰে। তেওঁৰ গৱেষণাৰ বিষয় আছিল ‘অসহযোগী খেল তত্ত্ব’ (Non-Co-operative game theory)। গৱেষণা গ্ৰন্থ(Thesis)ৰ পৃষ্ঠা সংখ্যা আছিল আঠাইশ (২৮) আৰু গৱেষণাৰ তত্ত্বাৱধায়ক আছিল বিখ্যাত অৰ্থনীতিবিদ এলবাৰ্ট টাকাৰ। এই গৱেষণাৰ বাবেই জনক ১৯৯৪ চনত অৰ্থনীতিৰ নোবেল বঁটাৰে সন্মানিত কৰা হয়। আনহাতে আংশিক অৱকল সমীকৰণ (Partial differential equation) আৰু জ্যামিতিত তাৰ প্ৰয়োগ বিষয়ত কৰা তেওঁৰ গৱেষণাৰ বাবে জন নাশ্বক ২০১৫ চনত নোবেলৰ প্ৰায় সমপৰ্যায়ৰ গণিতৰ আবেল বঁটাৰে সন্মানিত কৰা হয়।\nগেম থিয়ৰী বা খেলতত্ত্ব কুৰি শতিকাৰ প্ৰয়োগিক গণিতত এক গুৰুত্বপূৰ্ণ সংযোজন। ধানটোৱে প্ৰতি কণটো আৰু মানুহটোৱে প্ৰতি মনটো হোৱাৰ পৰিপ্ৰেক্ষিতত আমি প্ৰতি মুহূৰ্ততে আমাৰ চৌপাশৰ আনবিলাক মানুহৰ সৈতে এক অঘোষিত প্ৰতিদ্বন্দ্বিতাত লিপ্ত হওঁ। সামাজিক বা ব্যক্তিগত কোনো এটা সিদ্ধান্ত গ্ৰহণত পাৰিপাৰ্শ্বিক প্ৰভাৱৰ বিশেষ গুৰুত্ব থাকে। উদাহৰণস্বৰূপে, এটা ঠেক আলিৰে সংযোগী কোনো এটা অঞ্চলত কেৱল মাত্ৰ এখন গাড়ী থকালৈকে গাড়ীখন কিমান সময়ত ওলোৱা-সোমোৱা কৰিব তাক লৈ কোনো ব্যস্ত নহয়। কিন্তু অঞ্চলটোলৈ দ্বিতীয় এখন গাড়ীৰ আগমনৰ লগে লগে পূৰ্বৰ গাড়ীখনৰ মুক্ত চলাচলত ব্যাঘাত ঘটে। কাৰণ দ্বিতীয় গাড়ীখনেও একেটা ঠেক আলিৰেই অহা-যোৱা কৰিব লাগিব। এনে এটা পৰিস্থিতিত দুয়োখন গাড়ীৰে চলাচলৰ সিদ্ধান্ত চালককেইজনৰ ব্যক্তিগত তথা সামাজিক দায়বদ্ধতাৰ ওপৰত নিৰ্ভৰ কৰে। এনে ধৰণৰ সিদ্ধান্ত গ্ৰহণৰ ক্ষেত্ৰত বিভিন্ন ব্যক্তিৰ মাজৰ পাৰস্পৰিক সহযোগিতা বা অসহযোগিতাৰ মাধ্যমেৰে সমাধান কৰিব পৰা বা সমাধান কৰিবলৈ চেষ্টা কৰা সমস্যাবোৰেই খেলতত্ত্বৰ জৰিয়তে আলোচনা কৰা হয়। অৰ্থাৎ খেলতত্ত্বই কোনো এজন ব্যক্তিৰ সামূহিক বা ব্যক্তিগত সিদ্ধান্ত গ্ৰহণৰ ক্ষেত্ৰত চৌপাশৰ অন্যান্য ব্যক্তিৰ মত-অভিমত, ৰুচি-অভিৰুচিবিলাকৰ ওপৰত নিৰ্ভৰশীল হোৱা আটাইবিলাক পৰিঘটনাৰে গাণিতিক আৰ্হি তৈয়াৰ কৰি সিবিলাকৰ বিশ্লেষণ কৰিবলৈ চেষ্টা কৰে।\nজন নাশ্ব আছিল আধুনিক খেলতত্ত্বৰ বিকাশৰ এজন প্ৰধান কাণ্ডাৰী। তেওঁৰ উদ্ভূত নাশ্ব সুস্থিতি (Nash equilibrium) এনে এটা সমাধান যি অসহযোগী মাধ্যমেৰে জড়িত হোৱা যিকোনো এটা সমস্যাত প্ৰত্যেকজন খেলুৱৈক আটাইতকৈ ভাল সিদ্ধান্তটো গ্ৰহণ কৰাত সহায় কৰে। এই ক্ষেত্ৰত ভাল শব্দটোক আমি সংজ্ঞাবদ্ধ কৰোঁ তাৰ অৰ্থনৈতিক উপযোগিতাৰ জৰিয়তে।\nআধুনিক বিজ্ঞান আৰু সমাজ বিজ্ঞানৰ প্ৰায়বোৰ শাখাতে জন নাশ্বৰ ‘নাশ্ব সুস্থিতি’ৰ বহুল প্ৰয়োগ হৈছে। প্ৰকৃততে সিদ্ধান্ত গ্ৰহণত য’তে দ্বন্দ্ব আছে তাতেই খেলতত্ত্ব প্ৰয়োগ কৰিব পাৰি আৰু পৰ্যায়ক্ৰমে নাশ্ব সুস্থিতিৰ সহায়ত সেই দ্বন্দ্ব আঁতৰ কৰিবলৈ এক গাণিতিক সমাধান আগবঢ়াব পৰা যায়। সমাজ বিজ্ঞানত গাণিতিক যুক্তিবাদৰ প্ৰয়োগ কুৰি শতিকাৰ এক উল্লেখযোগ্য পৰিঘটনা। জন নাশ্বৰ নাশ্ব সুস্থিতি এই দিশত এক অনবদ্য অৱদান।\n১৯৫৯ চনৰ মাজভাগত জন নাশ্ব স্কিজ’ফ্ৰেনিয়া নামৰ এক মানসিক ৰোগৰ চিকাৰ হয়। ইয়াৰ পৰৱৰ্তী সময়ত তেওঁ কেইবাবছৰ ধৰি বিভিন্ন মানসিক চিকিৎসালয়ত দিন অতিবাহিত কৰিব লগাত পৰে। ১৯৭০ চনৰ শেষৰ ফালে তেওঁ কিছু পৰিমাণে সুস্থ হয় আৰু ১৯৮০ চনৰ মাজভাগৰ পৰা পুনৰ বিদ্যায়তনিক কামত নিয়োজিত হয়।\nলেখক সুৰজিৎ বৰকটকী, নাশ্ব আৰু এলিচিয়া।\nমানসিক ৰোগত আক্ৰান্ত জন নাশ্বৰ সংঘাতময় জীৱন আৰু ৰোগৰ পৰা পৰিত্ৰাণৰ বাবে তেওঁ লোৱা প্ৰচেষ্টা আৰু পত্নী এলিচিয়া নাশ্বৰ ত্যাগ ইত্যাদিৰ প্ৰকাশ সুন্দৰকৈ ফুটি উঠিছে তেওঁলোকৰ জীৱন আধাৰিত বিভিন্ন লেখা-মেলাত। এইবিলাকৰ ভিতৰত অন্যতম হ’ল ১৯৯৮ চনত প্ৰকাশ হোৱা চিলভিয়া নাছাৰৰ ‘এ বিউটিফুল মাইণ্ড’ নামৰ গ্ৰন্থখন। ২০০১ চনত এই গ্ৰন্থৰ একে নামেৰেই চলচ্চিত্ৰৰ ৰূপ দিয়া হয় য’ত হলিউডৰ বিখ্যাত অভিনেতা ৰাছেল ক্ৰ’ই জন নাশ্বৰ অভিনয়েৰে সকলোৰে অন্তৰ স্পৰ্শ কৰে। এই চলচ্চিত্ৰখনৰ জৰিয়তেই পূৰ্বতে মাত্ৰ বিদ্যায়তনিক খ্যাতি লাভ কৰা ‘জন নাশ্ব’ জনপ্ৰিয় হৈ পৰিল সমগ্ৰ বিশ্বত। তেওঁৰ মৃত্যুত লাখ লাখ অনুৰাগীয়ে টুইটাৰ, ফেচবুক আদিৰ জৰিয়তে প্ৰকাশ কৰা মন্তব্যবিলাকৰ মাজতে প্ৰকাশ পায় তেওঁৰ খ্যাতিৰ ব্যাপকতা।\nনাশ্ব সুস্থিতি অসহযোগী খেলতত্ত্বৰ যেনেদৰে এক অনবদ্য উপাদান, ঠিক তেনেদৰে নাশ্বৰ সৃষ্ট নাশ্ব সংবিদ (Nash Bargaining) সহযোগী খেলতত্ত্ব (Co-operative game theory)ৰ এক গুৰুত্বপূৰ্ণ সমাধান প্ৰকল্প। মোৰ গৱেষণাৰ বিষয় সহযোগী খেলতত্ত্ব বুলি জানি জন নাশ্বে পূৰ্বতে উল্লেখ কৰা ব্ৰাজিলৰ সেই সন্মিলনীত প্ৰচণ্ড ব্যস্ততাৰ মাজতে কামৰ খতিয়ান লৈছিল। প্ৰায় এঘণ্টা সময় আমি অতিবাহিত কৰিছিলোঁ এই বিষয়ৰ বিভিন্ন সমস্যাৰ বিষয়ে আলোচনা কৰি। ৮৬ বছৰীয়া এই ব্যক্তিজনৰ বিশ্বৰ বিভিন্ন প্ৰান্তত বৰ্তমানে হৈ থকা বিভিন্ন গৱেষণাৰ বিষয়ত জ্ঞান দেখি শ্ৰদ্ধাত মূৰ দোঁ খাই যায়। খেলতত্ত্বৰ জটিল কেতবোৰ সমস্যাৰ সন্দৰ্ভত উক্ত সন্মিলনীত তেওঁ দিয়া ভাষণত প্ৰকাশ পাইছিল তেওঁৰ কাম কৰাৰ স্পৃহা। মই কৰা যৎসামান্য কামৰ ওপৰত তেওঁ কৰা মন্তব্যবিলাক মোৰ পাথেয় হৈ ৰ’ব।\nবিদায় হে’ জন নাশ্ব। তোমাৰ অৱদানখিনিৰে তুমি সদায় আমাৰ সৈতে থাকিবা। ভাৰ বৈ লৈ ফুৰিম তোমাৰ সৈতে কটোৱা কেইটামান মধুৰ মুহূৰ্তৰ মধুৰ স্মৃতি।\n[ডিব্ৰুগড় বিশ্ববিদ্যালয়ৰ গণিত বিভাগৰ সহযোগী অধ্যাপক ড° সুৰজিৎ বৰকটকীৰ এই লেখাটি ‘আমাৰ অসম’ কাকতত ২০১৫ৰ ৩১ মে’ত প্ৰকাশ হৈছিল। লেখাটি ‘গণিত চ’ৰা’ত প্ৰকাশৰ অনুমতি দিয়া বাবে তেখেতলৈ ধন্যবাদ জনালোঁ।]\nখেলতত্ত্ব, জন নাশ্ব, ড° সুৰজিৎ বৰকটকী, নাশ্ব সুস্থিতি\n১ মাহমানৰ পৰা জন নাশ্বৰ বিষয়ে জানিবলৈ পগলাৰ দৰে নেট খুচৰি আছিলো যদিও ইংৰাজী লেখাবোৰ পঢ়িবলৈ অক্ষম । এই লেখনিটোৱেহে কিছু পৰিমানে হেপাহ পূৰ কৰিলে । লেখক সুৰজিৎ বৰকটকী দাঙৰীয়াক অশেষ ধন্যবাদ । এনে লেখা ভৱিষ্যতেও পাই থকাৰ আশা থাকিল ।


জানেনে #HamdardRoghanBadamShirin আপোনাৰ স্বাস্থ্য আৰু সৌন্দৰ্যৰ বাবে কিয় প্ৰয়োজনীয়?– News18 Assam\nজানেনে #HamdardRoghanBadamShirin আপোনাৰ স্বাস্থ্য আৰু সৌন্দৰ্যৰ বাবে কিয় প্ৰয়োজনীয়?\n»জানেনে #HamdardRoghanBadamShirin আপোনাৰ স্বাস্থ্য আৰু সৌন্দৰ্যৰ বাবে কিয় প্ৰয়োজনীয়?\nUpdated:December 18, 2020, 7:31 PM IST\nআজিৰ যুগত আমি আটাইৰে ছাল, চুলি আৰু সামগ্ৰিক স্বাস্থ্য নিৰন্তৰ চাপত থকা যেন অনুভৱ হয়।\nLast Updated: December 18, 2020, 7:31 PM IST\nবাডামৰ আছে বহু স্বাস্থ্যকৰ গুণাগুণ। আনকি আইতা বা মায়ে উৰে নিশা বাদাম পানীত থৈ পিছদিনা ৰাতিপুৱা সেইবোৰ আমাৰ বাবে বাকলি গুছোৱাও মনত আছে। আজিৰ যুগত আমি আটাইৰে ছাল, চুলি আৰু সামগ্ৰিক স্বাস্থ্য নিৰন্তৰ চাপত থকা যেন অনুভৱ হয়। আমি\nনিস্তেজ চুলি আৰু লেতেৰা ছালৰ সৈতে অনেক সমস্যাৰ সৈতে মোকাবিলা কৰিবলগীয়া হয়।\n‘Rogan Badam Shirin’ হৈছে হমদৰ্দৰ এক ১০০ শতাংশ বিশুদ্ধ,বাদামৰ এক অতুলনীয় উন্নত ফৰ্মূলেশ্যন। উচ্চ মানদণ্ডৰ তেল হিচাপে, ই আপোনাক ভিটামিন ই, ভিটামিন এ, জিংক আৰু অমেগা-3 ফেটি এচিডৰ সকলো প্ৰাকৃতিক লাভালাভ প্ৰদান কৰে। মাথো এটা বাডামেই আপোনাৰ মগজু আৰু হাড় শক্তিশালী কৰিব পাৰে। ভাগৰ লগাটো উপশম কৰিব পাৰে, আপোনাক ভালদৰে শুবলৈ আৰু আনকি প্ৰাণশক্তি উন্নত কৰাতো সহায় কৰিব পাৰে। ইয়াৰ উপৰিও ছালৰ যত্ন, চুলিৰ যত্ন আৰু ৰন্ধনৰ বাবে ইয়াৰ এক সম্পূৰ্ণ পৰিসৰ আছে। যিবোৰ শৰীৰৰ বাবে ভাল আৰু ব্যৱহাৰ কৰিবলৈ সহজ।\nআপোনাৰ ছাল আৰু নখৰ সৌন্দৰ্যৰ বাবে উপযোগী এই বাডাম। এই গ্ৰীজবিহীন আৰু গভীৰভাৱে মশ্চৰাইজ কৰিব পৰা পাতল আৰু বাদাম তেলে ঠাণ্ডা আৰু শুকান শীতৰ বতৰৰ সৈতে যুঁজ দি আপোনাৰ ছাল কোমল আৰু নমনীয় কৰি ৰাখে। আপোনাৰ প্ৰাথমিক মশ্চৰাইজাৰ হিচাপে বা আপোনাৰ মুখ আৰু শৰীৰত মালিচ তেল হিচাপে ব্যৱহাৰ কৰি চাওক। আনকি এই তেল নিয়মিত ব্যৱহাৰ কৰিলে কিলাকুটি, আঁঠু আৰু গোৰোহা আদি শুকান ঠাইৰ বাবে উপকাৰী।\nFirst published: December 18, 2020, 7:31 PM IST


'৮০০ৰো অধিক ৰোগী বাঢ়িলে গুৱাহাটীত বাঢ়িব মৃতকৰ সংখ্যা' : ক্ষোভিত হিমন্তৰ কিয় এই মন্তব্য?\n‘৮০০ৰো অধিক ৰোগী বাঢ়িলে গুৱাহাটীত বাঢ়িব মৃতকৰ সংখ্যা’ : ক্ষোভিত হিমন্তৰ কিয় এই মন্তব্য?\nমহানগৰীৰ কৰ্মকাণ্ডৰ বাবেই অনিশ্চাস্বত্বেও লকডাউন ঘোষণা মন্ত্ৰী হিমন্তৰ!\nমহানগৰ গুৱাহাটীত ক’ৰ’নাৰ ভয়ংকৰ গণ সংক্ৰমণ হোৱা আৰম্ভ কৰিছে। যোৱা ১৫ জুনৰ পৰা ৭৬২ গৰাকী লোক কামৰূপ মেট্ৰ’ত আক্ৰান্ত হোৱাৰ বিপৰীতে কেৱল গুৱাহাটীতে ৬৭৬ গৰাকী লোক ক’ৰ’নাত আক্ৰান্ত হৈছে।\nযাৰ ফলত ভয়ংকৰ গণ সংক্ৰমণৰ দিশে অগ্ৰসৰ হৈছে মহানগৰ গুৱাহাটী। কিন্তু এই কথা অনুধাৱন নকৰি গুৱাহাটীবাসীয়ে মুখত মাস্ক পৰিধান নকৰি বা সামাজিক দূৰত্ব বৰ্তাই বজাৰ সমাৰ নকৰাত ক্ষোভিত হৈ পৰিছে মন্ত্ৰী ড০ হিমন্ত বিশ্ব শৰ্মা। যেন ক’ৰ’নালৈ কেৰেপেই নকৰে গুৱাহাটীবাসীয়ে।\nএই প্ৰসংগ উত্থাপন কৰি আজি ৰাষ্ট্ৰীয় স্বাস্থ্য অভিযানৰ কাৰ্যালয়ত সম্বোধন কৰা এক সংবাদমেলত ভাৰতৰ অন্য মহানগৰৰ পৰিবেশৰ অৱস্থাৰ উদাহৰণ দিয়ে।\nসংবাদমেলত মন্ত্ৰীগৰাকীয়ে কয় ‘পৰহি দিনা দিল্লীত আছিলো, তেতিয়া দেখা পাইছিলো যে সকলো মানুহে মাস্ক ব্যৱহাৰ কৰি চলা-ফুৰা কৰি আছিল। তাত ৰাস্তা-ঘাটলৈ প্ৰয়োজন নহ’লে মানুহ ওলাই নাহে।‘\n‘আমি মোবাইলত কাৰোবালৈ ফোন কৰিলেই মাস্ক ব্যৱহাৰ কৰিব, ২ মিটাৰ ব্যৱধান মানি চলিব বুলি শুনিবলৈ পাওঁ। কিন্তু তাৰ পাছতো কাৰ্যতঃ গুৱাহাটী মহানগৰীৰ ১০ শতাংশ লোকেও মাস্ক ব্যৱহাৰ কৰা নাই আৰু সামাজিক ব্যৱধান মানি চলা নাই।‘ ক্ষোভ প্ৰকাশ কৰি মন্ত্ৰী হিমন্তই এইদৰে কয়।\nইপিনে, গুৱাহাটীত যি পৰিবেশ চলি আছে সেয়া ভাৰতৰ কোনো মহানগৰীতে চলি থকা নাই বুলি দাবী কৰি মন্ত্ৰীয়ে কয় ‘বাংগালুৰু, মুম্বাই আৰু দিল্লী ইত্যাদি কোনো চিটীতে এই অৱস্থা হোৱা নাই। মহানগৰীৰ জিএছ ৰোডতো খুল্লম খুল্লা মাস্ক নিপিন্ধাকৈ খোজ কাঢ়ি আছে। আনকি ইজনে আনজনক নকয় মাস্কখন পিন্ধি লওঁক বুলি।‘\n‘বহুতক মাস্ক কিয় পিন্ধা নাই বুলি মই সুধিলে মোকে ওলোটাই কয় ছাৰ আপুনি আছে নহয় সেইকাৰণে মাস্ক পিন্ধা নাই।‘হিমন্তই এইদৰে কয়।\nইয়াৰোপৰি মহানগৰীলৈ সন্ধিয়াৰ আড্ডাৰ পৰিবেশ ঘূৰি অহা বুলি উল্লেখ কৰি লগতে কয়, ‘পূৰ্বৰ যি মহানগৰীৰ স্বৰূপ ১০ গৰাকী লোকে একেলগে বহি আড্ডা মাৰে বা হোটেলত বহি থকাৰ পৰম্পৰা সেয়া মহানগৰীলৈ পুনৰ লাহে লাহে উভটি আহিছে।এইবিলাকে মহানগৰীৰ পৰিবেশ অত্যন্ত ভয়াবহ কৰি তুলিলে।‘\nতেওঁ আৰু কয়, ‘ৰাইজে এটা কথা অনুভৱ কৰিব লাগিব মহানগৰীত হস্পিতালসমূহত মুঠ ৮৯০ খন বিচনা আছে। আৰু গড়ে ২০০ ৰ অধিক কেচ পালে চাৰিদিনত হস্পিতাল বেড পৰিপূৰ্ণ হৈ যাব।‘ এইদৰে কয় হিমন্তই।\nইপিনে, ল’কডাউনৰ ফলত আৰ্থিক সংকটে দেখা দিলেও সৰহসংখ্যক ব্যৱসায়ীয়েও নিজৰ সামাজিক দায়িত্ব পালনত ব্যৰ্থ হৈছে বুলি সদৰী কৰি মন্ত্ৰীগৰাকীয়ে লগতে কয় ‘প্ৰতিষ্ঠানৰ সন্মুখত চেনিটাইজাৰ নাৰাখে।‘\nমন্ত্ৰীগৰাকীৰ মতে, ‘এনে ৰূপত গুৱাহাটীত ক’ৰ’না আক্ৰান্তৰ সংখ্যা বৃদ্ধি পাই গৈ থাকিলে নগাঁও, তেজপুৰ বা তাতকৈ দূৰ-দুৰণিলৈ ৰোগীসকলক চিকিৎসাৰ বাবে নিব লাগিব। তেতিয়া মানুহৰ মত প্ৰশ্ন আহিব গুৱাহাটীৰ পৰা কোভিড১৯ ৰোগীসকলক কিয় লৈ আহিছে?’\nযদি জনসাধাৰণে কোভিডৰ ভয়াৱহতাৰ কথা পাহৰি যায় তেন্তে চৰকাৰে ইয়াৰ ব্যৱস্থা ল’বই লাগিব বা দায়িত্ব পালন কৰিব লাগিব বুলি হিমন্তই মত পোষণ কৰে।\n‘কিয়নো ৮০০ ৰ ওপৰত ৰোগীৰ সংখ্যা বাঢ়ি যোৱাৰ লগে লগে ঘৰৰ পৰা ৰোগীসকলক আনিব নোৱাৰা হ’ম। তেতিয়া সেই সংক্ৰমণে ভয়াৱহ ৰূপ ধাৰণ কৰিব তথা মৃতকৰ সংখ্যা বৃদ্ধি পাব আৰু সমস্যা অধিক জটিল হৈ পৰিব।‘ জনসাধাৰণলৈ সতৰ্কবাণী শুনাই হিমন্তই কয়।\nএইবোৰ সমস্যাৰ পৰিপ্ৰেক্ষিততে অত্যন্ত অনিচ্ছাস্বত্তেও চৰকাৰে ল’কডাউন দিয়াৰ সিদ্ধান্ত গ্ৰহণ কৰিবলগীয়া হ’ল বুলি তেওঁ সংবাদমেলত সদৰী কৰে।


एक साल में बाइबल - ইণ্ডিয়ান ৰিভাইচ ভাৰচন - अक्टूबर 25\n1. যোচিয়াৰ পুত্ৰ যিহূদাৰ ৰজা যিহোয়াকীমৰ ৰাজত্বৰ সময়ত যিহোৱাৰ পৰা যিৰিমিয়াৰ ওচৰলৈ এই বাক্য আহিল, বোলে,\n2. “তুমি ৰেখব-বংশীয় লোকসকলৰ ওচৰলৈ যোৱা, আৰু তেওঁলোকৰ লগত কথা বতৰা কৰা। তাৰ পাছত তেওঁলোকক যিহোৱাৰ গৃহৰ কোনো এটা কোঁঠালিলৈ আনি, পান কৰিবলৈ দ্ৰাক্ষাৰস দিয়া।”\n3. তেতিয়া মই হবচিনিয়াৰ নাতিয়েক যিৰিমিয়াৰ পুত্ৰ যাজনিয়া, তেওঁৰ ককায়েক-ভায়েকসকলক, তেওঁৰ পুত্রসকলক আৰু ৰেখবীয়াৰ গোটেই বংশক লগত লৈ গ’লো।\n4. মই তেওঁলোকক যিহোৱাৰ গৃহলৈ, ঈশ্বৰৰ লোক যিগ্দলিয়াৰ পুত্ৰ হাননৰ পুত্রসকলৰ কোঁঠালিলৈ নিলোঁ। সেই কোঁঠালি চল্লুমৰ পুত্ৰ মাচেয়া নামেৰে দুৱৰীৰ কোঁঠালিৰ ওপৰত প্ৰধান লোকসকলৰ কোঁঠালিৰ কাষত আছিল।\n5. তাৰ পাছত মই ৰেখব-বংশৰ লোকসকলৰ সন্মুখত দ্ৰাক্ষাৰসেৰে ভৰা কলহ আৰু বাতি আগত ৰাখি তেওঁলোকক ক’লোঁ, “তোমালোকে কিছু দ্ৰাক্ষাৰস পান কৰা।”\n6. কিন্তু তেওঁলোকে ক’লে, “আমি একো দ্ৰাক্ষাৰস পান নকৰোঁ, কিয়নো আমাৰ পূৰ্বপুৰুষ ৰেখবৰ পুত্ৰ যোনাদবে আমাক এই আজ্ঞা দিছিল, ‘তোমালোকে আৰু তোমালোকৰ সন্তান সকলে কোনেও চিৰকালৈকে দ্ৰাক্ষাৰস পান নকৰিবা।\n7. আৰু কোনো ঘৰ নাসাজিবা, গুটি নিসিচিবা, দ্ৰাক্ষাবাৰী নাপাতিবা আৰু এইবোৰৰ একোৰো অধিকাৰি নহ’বা; কিয়নো তোমালোকে প্ৰবাস কৰা দেশত বহু দিন থাকিবৰ কাৰণে, তোমালোকৰ সকলো কালত তম্বুত বাস কৰিবা।’\n8. আমি আমাৰ পত্নী, লৰা আৰু ছোৱালী সকলোৱে আমাৰ গোটেই জীৱনৰ কালত দ্ৰাক্ষাৰস পান নকৰিবলৈ, আৰু আমাৰ পুৰ্ব্ব–পুৰুষ ৰেখবৰ পুত্ৰ যোনাদবে দিয়া সকলো আজ্ঞাবোৰ পালন কৰিছোঁ।\n9. আমি নিবাসৰ অৰ্থে ঘৰ কেতিয়াও নাসাজিম, আৰু আমাৰ দ্ৰাক্ষাবাৰী, শস্যক্ষেত্ৰ আৰু কঠীয়াত আমাৰ কোনো অধিকাৰ নাই।\n10. কিন্তু আমি তম্বুত থাকি, আমাৰ পূৰ্বপুৰুষ যোনাদবে দিয়া আজ্ঞা মানি, সেই অনুসাৰে সকলো কাম কৰি আহিছোঁ।\n11. কিন্তু যেতিয়া বাবিলৰ ৰজা নবূখদনেচৰ এই দেশ আক্রমণ কৰিছিল, তেতিয়া আমি ক’লোঁ, ‘আহাঁ, আমি কলদীয়া আৰু অৰামীয়াসকলৰ সৈন্যসামন্তৰ পৰা হাৰি যিৰূচালেমলৈ যাওহঁক।’ এই কাৰণে আমি যিৰূচালেমত বাস কৰিছোঁ।”\n12. পাছত যিৰিমিয়াৰ ওচৰলৈ যিহোৱাৰ বাক্য আহিল, বোলে,\n13. “বাহিনীসকলৰ যিহোৱাই, ইস্ৰায়েলৰ ঈশ্বৰে এই কথা কৈছে: তুমি গৈ যিহূদাৰ লোকসকলক আৰু যিৰূচালেম-নিবাসীসকলক কোৱা, যিহোৱাই কৈছে, ‘তোমালোকে মোৰ বাক্যলৈ কাণ দিবলৈ উপদেশ গ্ৰহণ নকৰিবা নে?’\n14. ৰেখবৰ পুত্ৰ যোনাদবে দ্ৰাক্ষাৰস পান নকৰিবলৈ তেওঁৰ সন্তান সকলক যি বাক্যৰে আজ্ঞা কৰিছিল, তেওঁৰ সেই বাক্য আজিলৈকে সিদ্ধ আছে। তেওঁলোকে তেওঁলোকৰ পূৰ্বপুৰুষৰ আজ্ঞা মানে; কিন্তু মই অতি প্ৰভাতে উঠি তোমালোকক কৈ আছোঁ, তথাপি তোমালোকে মোৰ বাক্য নামানা।\n15. মই মোৰ সকলো দাস, ভাববাদীসকলক তোমালোকৰ ওচৰলৈ পঠিয়াইছিলোঁ আৰু প্ৰভাতে উঠি তেওঁলোকক পঠিয়াই তোমালোকক কোৱাইছিলোঁ, “তোমালোকে এতিয়া নিজ নিজ কু-পথৰ পৰা ঘূৰি নিজ নিজ আচাৰ-ব্যৱহাৰ শুদ্ধ কৰা। আন আন দেৱতাবোৰক সেৱাপূজা কৰিবৰ অৰ্থে সেইবোৰৰ পাছত যাওঁতা নহ’বা। তাৰ পৰিবৰ্ত্তে মই তোমালোকক আৰু তোমালোকৰ পূৰ্বপুৰুষসকলক দিয়া দেশলৈ তোমালোকে ঘূৰি আহা। তথাপিও তোমালোকে মোৰ কথালৈ কাণ দিয়া নাই আৰু মোৰ বাক্যলৈ মনকো দিয়া নাই।”\n16. ৰেখবৰ পুত্ৰ যোনাদবৰ সন্তান সকলে তেওঁলোকক দিয়া তেওঁলোকৰ পুৰ্ব্ব–পুৰুষৰ আজ্ঞা পালন কৰি আহিছে, কিন্তু এই জাতিৰ লোকসকলে মোৰ কথালৈ কাণ দিবলৈ অস্ৱীকাৰ কৰিছে।’\n17. এই কাৰণে বাহিনীসকলৰ ঈশ্বৰ আৰু ইস্ৰায়েলৰ ঈশ্বৰ যিহোৱাই, এই কথা কৈছে: ‘চোৱা, যিহূদা আৰু যিৰূচালেম-নিবাসীসকলৰ অহিতে মই কোৱা সকলো অমঙ্গলৰ কথা তেওঁলোকলৈ ঘটাম, কিয়নো মই তেওঁলোকক যি ঘোষণা কৰিছিলোঁ, সেই বিষয়ে তেওঁলোকে নুশুনিলে। মই তেওঁলোকক মাতিলো কিন্তু তেওঁলোকে উত্তৰ নিদিলে’।”\n18. যিৰিমিয়াই ৰেখবীয়া বংশক ক’লে, “ইস্ৰায়েলৰ ঈশ্বৰ, বাহিনীসকলৰ যিহোৱাই এই কথা কৈছে: তোমালোকে তোমালোকৰ পূৰ্বপুৰুষ যোনাদবৰ আজ্ঞালৈ মনোযোগ কৰি তেওঁৰ সকলো আদেশ পালন কৰিছা, আৰু তেওঁ তোমালোকক দিয়া আটাই আজ্ঞা অনুসাৰে কাৰ্য কৰিছা;\n19. এই কাৰণে বাহিনীসকলৰ যিহোৱা আৰু ইস্ৰায়েলৰ ঈশ্বৰে এই কথা কৈছে: মোক সেৱা কৰিবৰ কাৰণে ৰেখবৰ পুত্ৰ যোনাদবৰ বংশৰ পৰা কেতিয়াও কোনো এজন লোকৰ অভাৱ নহ’ব’।”\n1. যোচিয়াৰ পুত্ৰ যিহূদাৰ ৰজা যিহোয়াকীমৰ ৰাজত্বৰ চতুৰ্থ বছৰত যিহোৱাৰ পৰা যিৰিমিয়ালৈ এই বাক্য আহিল, বোলে,\n2. “তুমি এখন নুৰিওৱা পুথি লোৱা; আৰু মই তোমাক প্ৰথমে কোৱা দিনৰে পৰা, যোচিয়াৰ ৰাজত্বৰ কালৰে পৰা আজিলৈকে, ইস্ৰায়েলৰ, যিহূদাৰ, আৰু সকলো জাতিৰ বিৰুদ্ধে যি যি কথা মই তোমাৰ আগত কৈ আছোঁ, সেই সকলো কথা সেই পুথিত লিখা।\n3. যিহূদা বংশলৈ মই যি অমঙ্গল ঘটাবলৈ কল্পনা কৰিছোঁ, কিজানি নিজ নিজ কুপথৰ পৰা ঘূৰিবলৈ তেওঁলোকে সেই সকলো অমঙ্গলৰ কথা শুনিব; তেতিয়া মই তেওঁলোকৰ অপৰাধ আৰু পাপ ক্ষমা কৰিম।”\n4. তেতিয়া যিৰিমিয়াই নেৰিয়াৰ পুত্ৰ বাৰুকক মাতি আনিলত, যিৰিমিয়াক কোৱা যিহোৱাৰ সকলো বাক্য বাৰূকে তেওঁৰ মুখৰ পৰা সেই নুৰিওৱা পুথিখনত লিখিলে।\n5. পাছে যিৰিমিয়াই বাৰুকক আজ্ঞা দি কলে, মই বন্ধ আছোঁ, যিহোৱাৰ গৃহলৈ যাব নোৱাৰোঁ।\n6. এই হেতুকে তুমি গৈ যিহোৱাৰ গৃহত উপবাসৰ দিনা, মোৰ মুখৰ পৰা পুথিখনত লিখা যিহোৱাৰ বাক্যবোৰ তেওঁৰ গৃহত থকা লোকসকলে আৰু বিভিন্ন নগৰৰ পৰা অহা যিহূদাৰ সকলো লোকে শুনাকৈ পাঠ কৰা।\n7. কিজানি তেওঁলোকে নিজ নিজ নিবেদন যিহোৱাৰ আগত জনাব। আৰু তেওঁলোক প্ৰতিজনে নিজ নিজ কুপথৰ পৰা ঘূৰিব; কিয়নো এই জাতিৰ বিৰুদ্ধে প্ৰকাশ কৰা যিহোৱাৰ ক্ৰোধ আৰু কোপ অতি প্ৰবল।\n8. পাছে পুথিখনত লিখা যিহোৱাৰ বাক্যবোৰ নেৰিয়াৰ পুত্ৰ বাৰুকে যিহোৱাৰ গৃহত পাঠ কৰি যিৰিমিয়া ভাববাদীৰ আজ্ঞা পালন কৰিলে।\n9. যোচিয়াৰ পুত্ৰ যিহূদাৰ ৰজা যিহোয়াকীমৰ ৰাজত্ব কালৰ পঞ্চম বছৰৰ নৱম মাহত যিৰূচালেমত থকা লোকসকলে, আৰু যিহূদাৰ নগৰবোৰৰ পৰা যিৰূচালেমলৈ অহা প্ৰজাসকলে যিহোৱাৰ উদ্দেশ্যে উপবাস ঘোষণা কৰিলে।\n10. তেতিয়া বাৰুকে যিহোৱাৰ গৃহত, চাফনৰ পুত্ৰ গমৰিয়া লিখকৰ কোঁঠালিত, যিহোৱাৰ গৃহৰ নতুন দুৱাৰৰ সোমোৱা ঠাইত, ওপৰ চোতালত, সেই পুথিখনত লিখা যিৰিমিয়াৰ বাক্যবোৰ সকলো লোকে শুনাকৈ পাঠ কৰিলে।\n11. আৰু চাফনৰ নাতিয়েক গমৰিয়াৰ পুত্ৰ মীখায়াই সেই পুথিখনৰ পৰা যিহোৱাৰ সকলো বাক্য শুনিলে।\n12. তেওঁ ৰাজ-গৃহলৈ লিখকৰ কোঁঠালিলৈ নামি গ’ল; চোৱা, সেই সময়ত সকলো প্ৰধান লোক, অৰ্থাৎ ইলীচামা লিখক, চমৰিয়াৰ পুত্ৰ দলায়া, অকবোৰৰ পুত্ৰ ইলনাথন, চাফনৰ পুত্ৰ গমৰিয়া, আৰু হননিয়াৰ পুত্ৰ চিদিকিয়া আদি সকলো প্ৰধান লোক তাত বহি আছিল।\n13. তেতিয়া লোকসকলে শুনিবলৈ বাৰুকে পুথিখন পাঠ কৰা সময়ত মীখায়াই যি সকলো বাক্য শুনিছিল, তেওঁ তাক তেওঁলোকৰ আগত প্ৰকাশ কৰিলে।\n14. এই হেতুকে সকলো প্ৰধান লোকে কুচীৰ প্ৰপৌত্ৰ চেলেমিয়াৰ নাতিয়েক নথনিয়াৰ পুত্ৰ যিহূদীক বাৰুকৰ ওচৰলৈ এই কথা কৈ পঠিয়ালে, “লোকসকলে শুনাকৈ তুমি পাঠ কৰা নুৰিওৱা পুথিখন তুমি হাতত লৈ আহাঁ।”\n15. তেওঁলোকে তেওঁক ক’লে, “এতিয়া বহি আমি শুনাকৈ পাঠ কৰা; তেতিয়া বাৰুক তেওঁলোকে শুনাকৈ পাঠ কৰিলে।”\n16. তেতিয়া সেই সকলো কথা শুনি তেওঁলোক আটাইৰে ভয় লাগি ইজনে সিজনলৈ চোৱা-চোই কৰি বাৰুকক ক’লে, “আমি এই সকলো কথাৰ বিষয়ে অৱশ্যে ৰজাক জনাব লাগিব।”\n17. পাছে তেওঁলোকে বাৰুকক সুধিলে, “কোৱাচোন, তুমি কেনেকৈ তেওঁৰ মুখৰ পৰা এইবোৰ কথা লিখিছিলা?\n18. তেতিয়া বাৰুকে উত্তৰ দি ক’লে, “তেওঁ মুখেৰে মোৰ আগত এই সকলো বাক্য উচ্ছাৰণ কৰিছিল, আৰু মই চিয়াঁহীৰে এই পুথিত এই সকলো লিখিছিলোঁ।\n19. তেতিয়া প্ৰধান লোকসকলে বাৰুকক ক’লে, “তুমি আৰু যিৰিমিয়া গৈ, তোমালোকৰ থকা ঠাই কোনেও নজনাকৈ লোকাই থাকাগৈ।”\n20. তেতিয়া তেওঁলোকে ইলীচামা লিখকৰ কোঁঠালিত পুথিখন থৈ ৰজাৰ ওচৰলৈ অৰ্থাৎ চোতাললৈ সোমাই গ’ল, আৰু ৰজাই শুনাকৈ সেই সকলো বাক্য প্ৰকাশ কৰিলে।\n21. তেতিয়া ৰজাই পুথিখন আনিবলৈ যিহূদীক পঠিয়ালে, যিহূদীয়ে ইলীচামা লিখকৰ কোঁঠালিৰ পৰা তাক আনিলে। আৰু ৰজাই শুনাকৈ, আৰু তেওঁৰ ওচৰত থিয় হৈ থকা সকলো প্ৰধান লোকে শুনাকৈ যিহূদীয়ে তাক পাঠ কৰিলে।\n22. সেই সময়ত ৰজাই নৱম মাহত জাৰকালিত থকা ঘৰত বহি আছিল, আৰু তেওঁৰ আগত টিফাইত জুই জ্বলি আছিল।\n23. পাছত যিহূদীয়ে পৃষ্ঠাৰ তিনি চাৰি অংশ পাঠ কৰাৰ পাছত ৰজাই লিখকৰ কলম কটা কটাৰীৰে তাক কাটি টিফাইৰ জুইত পেলায়; এইদৰে গোটেই পুথিখন টিফাইৰ জুইত নষ্ট নোহোৱালৈকে তেওঁ কাটি কাটি পেলাই আছিল।\n24. সেই সকলো বাক্য শুনিও ৰজা আৰু মন্ত্ৰী কোনেও ভয় নকৰিলে, বা নিজ নিজ বস্ত্ৰ নাফালিলে।\n25. ইলনাথন, দলায়া, আৰু গমৰিয়াই পুথিখন নুপুৰিবলৈ ৰজাক বিনয় কৰিলে; তথাপি তেওঁ তেওঁলোকৰ কথা নুশুনিলে।\n26. পাছত ৰজাই যিৰহমেল কোঁৱৰক, অজ্ৰীয়েলৰ পুত্ৰ চৰায়াক, অব্দয়েলৰ পুত্ৰ চেলেমীয়াক, বাৰুক লিখক আৰু যিৰিমিয়া ভাববাদীক ধৰিবলৈ আজ্ঞা কৰিলে; কিন্তু যিহোৱাই তেওঁলোকক লুকুৱাই থৈছিল।\n27. তেতিয়া ৰজাই, যিৰিমিয়াৰ মুখৰ পৰা শুনি শুনি বাৰুকে লিখা বাক্যবোৰে সৈতে পুথিখন পুৰি পেলোৱাৰ পাছত যিহোৱাৰ এই বাক্য যিৰিমিয়ালৈ আহিল, বোলে,\n28. “তুমি পুনৰায় আৰু এখন নুৰিওৱা পুথিৰ বিষয়ে কোৱা, আৰু যিহূদাৰ ৰজা যিহোয়াকীমে পুৰি পেলোৱা সেই প্ৰথম পুথিত আগেয়ে যি যি লিখা আছিল, সেই সকলো তাত লিখা।\n29. তেতিয়া যিহূদাৰ ৰজা যিহোয়াকীমৰ বিষয়ে নিশ্চয়ে তুমি ক’বা, ‘যিহোৱাই এই কথা কৈছে, যে, বাবিলৰ ৰজাই অৱশ্যে আহি এই দেশ নষ্ট কৰিব, আৰু ইয়াত পশু আৰু মানুহ নোহোৱা কৰিব, এনে কথা এই পুথিখনত কিয় লিখিছা? এই বুলি তুমি তাক পুৰি পেলালা!’\n30. এই হেতুকে যিহূদাৰ ৰজা যিহোয়াকীমৰ বিষয়ে যিহোৱাই এই কথা কৈছে, যে, যিহূদাৰ সিংহাসনত বহিবলৈ তেওঁৰ বংশৰ কোনো নাথাকিব, আৰু তেওঁৰ শৱ দিনত ৰ’দত আৰু ৰাতি হিমত পৰি থাকিব।\n31. আৰু মই তোমাক, “তোমাৰ বংশক, আৰু তোমাৰ মন্ত্ৰীসকলক তোমালোকৰ অপৰাধৰ কাৰণে দণ্ড দিম। আৰু তোমালোকৰ অহিতে, যিৰূচালেম-নিবাসীসকল আৰু যিহূদী লোকসকলৰ অহিতে যি অমঙ্গলৰ কথা ক’লোঁ, কিন্তু তোমালোকে নুশুনিলা, সেই সকলো অমঙ্গল মই তোমালোকলৈ ঘটাম।”\n32. তেতিয়া যিৰিমিয়াই আৰু এখন নুৰিওৱা পুথি লৈ নেৰিয়াৰ পুত্ৰ বাৰুক লিখকক দিলে। বাৰুকে যিহূদাৰ ৰজা যিহোয়াকীমে, যিৰিমিয়াৰ মুখৰ পৰা ওলোৱা সকলো বাক্য জুইত পুৰি পেলোৱা পুথিখনৰ সকলো বাক্য তাত লিখিলে। তাৰ বাহিৰে তেনেকুৱা আৰু অনেক কথাও তাত যোগ দিয়া হ’ল।\n65. তুমি তোমাৰ দাসলৈ মঙ্গল ব্যৱহাৰ কৰিলা; হে যিহোৱা, তোমাৰ বাক্য অনুসাৰে কৰিলা।\n66. তুমি মোক ভাল বিচাৰ-বুদ্ধি আৰু জ্ঞান শিকোৱা; কিয়নো মই তোমাৰ আজ্ঞাবোৰত বিশ্বাস কৰোঁ।\n67. কষ্ট পোৱাৰ আগেয়ে মই বিপথে গৈছিলোঁ, কিন্তু এতিয়া হ’লে, মই তোমাৰ বাক্য পালন কৰিছোঁ।\n68. তুমি মঙ্গলময় আৰু মঙ্গলৰ কার্য কৰা; মোক তোমাৰ বিধিবোৰ শিকোৱা।\n69. অহঙ্কাৰীবোৰে মোৰ অহিতে মিছা কথা ৰচিছে; কিন্তু মই হ’লে সমস্ত চিত্তেৰে তোমাৰ আদেশবোৰ পালন কৰোঁ।\n70. তেওঁলোকৰ হৃদয়ত সত্যতা নাই; কিন্তু মই হ’লে তোমাৰ ব্যৱস্থাত হৰ্ষিত হওঁ।\n71. মই যি কষ্ট পাইছো, সেয়ে মোৰ পক্ষে শুভজনক, তাতে মই তোমাৰ বিধিবোৰ শিকিব পাৰিছোঁ।\n72. তোমাৰ মুখৰ ব্যৱস্থাবোৰ মোৰ ওচৰত হাজাৰ হাজাৰ সোণ আৰু ৰূপতকৈয়ো বহুমূল্য।\n22. যদিও তুমি অজ্ঞানীক ঘেঁহু ধানৰ সৈতে খুন্দা, তথাপিও তেওঁৰ অজ্ঞানতা দূৰ নহ’ব।\n১ তীমথিয় 4:1-16\n1. পবিত্ৰ আত্মাই স্পষ্টকৈ কৈছে যে, আহিবলগীয়া দিনত কিছুমান মানুহ বিশ্বাসৰ পৰা আতৰি গৈ ভ্ৰান্তিজনক আত্মাত আৰু ভূতবোৰৰ শিক্ষাত তেওঁলোকে মনযোগ দিব,\n2. কপট অাচৰণেৰে মিছা কথা কোৱা সকলৰ দ্বাৰাই এইবোৰ শিক্ষা দিয়া হব৷ এনে লোক সকলে নিজৰ বিবেকৰ বিৰুদ্ধে তপত লোৰ দাগ দি নিজক অসাৰ কৰে৷\n3. এনে মিছলীয়াবোৰে বিয়া কৰাবলৈ নিষেধ কৰে আৰু কিছুমান খাদ্যও খাবলৈ নিষেধ কৰে, কিন্তু যি খাদ্য ঈশ্বৰে স্ৰজন কৰিছে; সেই খাদ্য যি সকলে সত্যক জানি বিশ্বাস কৰিলে, তেওঁলোকে ঈশ্বৰক ধন্যবাদ দি গ্ৰহণ কৰিব পাৰে৷\n4. কিয়নো ঈশ্বৰৰ সৃষ্ট সকলো বস্তুৱেই উত্তম আৰু ধন্যবাদেৰে সৈতে গ্ৰহণ কৰিলে, একোৱেই অগ্ৰাহ্য নহয়,\n5. যিহেতু ঈশ্বৰৰ বাক্য আৰু প্ৰাৰ্থনাৰ দ্বাৰাই সকলোকে পবিত্ৰ কৰা হয়।\n6. এই সকলো কথা ভাই সকলক মনত পেলাই দিলে, তুমি খ্ৰীষ্ট যীচুৰ এজন উত্তম পৰিচাৰক হবা৷ কাৰণ বিশ্বাসৰ বাক্য আৰু উত্তম শিক্ষাৰ অনুকাৰী হৈ তুমি প্ৰতিপালিত হৈছা৷\n7. কিন্তু নিন্দাযুক্ত, অপবিত্ৰ আৰু বুঢ়ী মানুহৰ অনৰ্থক গল্প-কথাত মন নিদি, ভক্তিত নিপুণ হবলৈ অভ্যাস কৰিবা।\n8. কিয়নো শৰীৰচর্চ্চাই কেৱল অলপহে উপকাৰ কৰে, কিন্তু ভক্তি সকলো বিষয়ত লাভজনক, কাৰণ সেয়ে বৰ্ত্তমান আৰু ভবিষ্যত জীৱনৰ আয়ুস লাভৰ নিশ্চয়তা প্রদান কৰে।\n9. এই কথা বিশ্বাসযোগ্য আৰু সকলোৱে গ্ৰহন কৰিব পৰা, সম্পূর্ণ উপযোগী।\n10. কিয়নো এই আশয়েৰেই আমি পৰিশ্ৰম কৰোঁ আৰু প্ৰাণপণে কষ্ট কৰোঁ৷ কাৰণ যি জন সকলো লোকৰ, বিশেষকৈ বিশ্বাসী সকলৰ ত্ৰাণকর্তা, সেই জীৱনময় ঈশ্বৰৰ ওপৰত আমি ভাৰসা কৰোঁ।\n11. তুমি এইবোৰ কথা আজ্ঞা দিয়া আৰু শিকোৱা।\n12. তোমাৰ অলপ বয়সক হেয়জ্ঞান কৰিবলৈ কাকো নিদিবা; কিন্তু তুমি বাক্যত, আচাৰ-ব্যৱহাৰত, প্ৰেমত, বিশ্বাসত আৰু শুদ্ধতাত, বিশ্বাস কৰা লোক সকলৰ আৰ্হি হোৱা।\n13. মই নোযোৱালৈকে তুমি পঢ়াত, উদগণি দিয়াত আৰু শিক্ষা দিয়াত মনোযোগ দি থাকিবা।\n14. যি বৰ তোমাক দিয়া হৈছে, সেই বৰ অৱহেলা নকৰিবা; পৰিচাৰক সকলে যি সময়ত তোমাৰ ওপৰত হাত দিছিল, সেই সময়ত সেই বৰ ভাৱবাণীৰ দ্বাৰাই তোমাৰ ওপৰত অর্পিত হৈছিল।\n15. এই বিষয়বোৰত মনোযোগ দি কার্য কৰা আৰু সেইদৰে চলা, তেতিয়াই সকলো লোকৰ আগত তোমাৰ বিশ্বাসৰ বৃদ্ধি আৰু বিশ্বাসৰ ভেটি প্রকাশ পাব।\n16. তুমি নিজৰ জীৱন আৰু শিক্ষা দিয়া বিষয়ত সাৱধান হোৱা আৰু এই দায়িত্ববোৰ পালন কৰিবা। ইয়াকে কৰিলে তুমি নিজকে আৰু তোমাৰ কথা শুনা লোক সকলকো পৰিত্ৰাণ কৰাব পাৰিবা।


যান্ত্ৰিক অভিযান্ত্ৰিকী - অসমীয়া ৱিকিপিডিয়া\n(মেকানিকেল ইঞ্জিনিয়াৰিংৰ পৰা পুনঃনিৰ্দেশিত)\nmechanics, thermodynamics, applied mechanics, fluid mechanics, electricity\ntechnical knowledge, management skills, design\nযান্ত্ৰিক অভিযান্ত্ৰিকী (ইংৰাজী: Mechanical Engineering, মেকানিকেল ইঞ্জিনিয়াৰিং) এটা অভিযান্ত্ৰিক বিষয়, যত অভিযান্ত্ৰিকী , পদাৰ্থ বিজ্ঞান আৰু সামগ্ৰী বিজ্ঞানৰ বিধি প্ৰয়োগ কৰি কোনো যান্ত্ৰিক প্ৰক্ৰিয়া এটাৰ ৰূপায়ণ, বিশ্লেষণ, নিৰ্মাণ আৰু প্ৰতিপালন কৰা হয়। ই এটা অভিযান্ত্ৰিক বিষয়ৰ শাখা য'ত কল-কব্জাৰ ৰূপায়ণ, উৎপাদন আৰু . পৰিচালনৰ কথা নিহীত হৈ আছে। ই এটা অতিকে পুৰণি আৰু ব্যাপক অভিযান্ত্ৰিক বিষয়।\nযান্ত্ৰিক অভিযন্তাই ৰূপায়ণ আৰু তৈয়াৰ কৰা যন্ত্ৰবোৰ, শক্তি উৎপাদকবোৰ, অন্য যন্ত্ৰবোৰ...\n...নিৰ্মাণ আৰু সকলো আকাৰৰ বাহনবোৰ।\n2.2 অনুজ্ঞাপত্ৰ ও বিধিনিয়ম\n3 বেতন ও শ্ৰ্মিকশক্তি\n4 আধুনিক সা-সৰঞ্জাম\nযান্ত্ৰিক অভিযান্ত্ৰিকীৰ মৌলিক বিষয় সমূহ:\nগণিত (বিশেষকৈ, কলন-গণিত, অবকলীয় সমীকৰণ,আৰু ৰৈখিক বীজগণিত)\nমৌলিক ভৌতিক বিজ্ঞান (পদাৰ্থ বিজ্ঞান আৰু ৰসায়ন বিজ্ঞান সমন্বিতে)\nস্থিতি বিজ্ঞান আৰু গতি-বিজ্ঞান\nসামগ্ৰীৰ জোৰ আৰু গোটাৱস্থাৰ গতি-স্থিতি বিজ্ঞান\nসামগ্ৰী অভিযান্ত্ৰিকী , মিশ্ৰ-সামগ্ৰী\nউষ্মাগতি-বিজ্ঞান, তাপ-স্থানান্তৰণ, শক্তি-ৰূপান্তৰণ, আৰু HVAC উবাবা (উত্তাপন,বাতায়ন, বাতানুকুলন) (বিঃদ্ৰঃ উচ্চ বিভৱান্তৰীয় উভমুখী বিজুলীসোঁত(উবিউবি নহয়)\nইন্ধন, জ্বলন, অন্তঃপ্ৰদাহ ইঞ্জিন\nপনীয়াৱস্থাৰ গতি-স্থিতি বিজ্ঞান (পানীয়ৰ স্থিতি বিজ্ঞান আৰু পানীয়ৰ গতি-বিজ্ঞান)\nযান্ত্ৰিক প্ৰক্ৰিয়া আৰু কল(যান্ত্ৰিক) ৰূপায়ণ (including kinematics and dynamics)\nতুলায়ন আৰু জোখমাখ\nউৎপাদন অভিযান্ত্ৰিকী, প্ৰযুক্তি, বা প্ৰক্ৰিয়া সমূহ\nকম্পন, নিয়ন্ত্ৰণ-তত্ত্ব আৰু নিয়ন্ত্ৰণ অভিযান্ত্ৰিকী\nতৈলচাপ-তন্ত্ৰ, আৰু বায়ৱচাপ-তন্ত্ৰ\nবিদ্যুত-যান্ত্ৰিকী, আৰু কৃত্ৰিম-মানৱীয় তন্ত্ৰ\nঅভিযান্ত্ৰিক ৰূপায়ণ আৰু উৎপাদ ৰূপায়ণ়়\nঅভিযান্ত্ৰিক চিত্ৰাংকন, গন্ত্ৰ-সহায়িত ৰূপায়ণ (CAD) আৰু গন্ত্ৰ-সহায়িত উৎপাদন (CAM)\nঅনুজ্ঞাপত্ৰ ও বিধিনিয়ম[সম্পাদনা কৰক]\nবেতন ও শ্ৰ্মিকশক্তি[সম্পাদনা কৰক]\nআধুনিক সা-সৰঞ্জাম[সম্পাদনা কৰক]\n↑ engineering "mechanical engineering". The American Heritage Dictionary of the English Language, Fourth Edition. Retrieved: 19 September 2014.\n↑ "mechanical engineering". Webster dictionary. Retrieved: 19 September 2014.\n↑ University of Tulsa Required ME Courses - Undergraduate Majors and Minors. Department of Mechanical Engineering, University of Tulsa, 2010. Accessed: 17 December 2010.\n↑ Harvard Mechanical Engineering Page. Harvard.edu. Accessed: 19 June 2006.\nৱিকিমিডিয়া কমন্সত যান্ত্ৰিক অভিযান্ত্ৰিকী সম্পৰ্কীয় মিডিয়া ফাইল আছে।\nৱিকি উক্তিত যান্ত্ৰিক অভিযান্ত্ৰিকী’ বিষয় সংক্ৰান্তত উক্তি আছে।\nCornell University e-book library of classic texts on mechanical design and engineering. Also, Kinematic Models for Design Digital Library (KMODDL) – Movies and photos of working mechanical systems models.\nMechanical engineering classes from MIT OpenCourseWare\n"https://as.wikipedia.org/w/index.php?title=যান্ত্ৰিক_অভিযান্ত্ৰিকী&oldid=236278"ৰ পৰা অনা হৈছে\nএই পৃষ্ঠাখন ০৫ জুন, ২০২০ তাৰিখে ০৯:৫৫ বজাত অন্তিম সংশোধন কৰা হৈছিল।


নিউ ইয়েৰ ৰিজলিউচন – হেমন্ত কাকতি – ফটাঢোল\nFebruary 1, 2018 দৈনন্দিন\t19 Comments\nএটা সময় আছিল, যেতিয়া সৰু আছিলো- কেতিয়া ডাঙৰ হম, কেতিয়া ডাঙৰ হম সেই চিন্তাত দিন নাযায় ৰাতি নুপুৱাই হৈছিল৷ এতিয়া আদবয়স পাৰ হওঁ হওঁ৷ ৰিলেটিভিটীৰ কৱলত পৰি বয়সটো তীব্ৰ গতিত বাঢ়িছে যদিও মনটোক আগবাঢ়িবলৈ দিয়া নাই৷ সেই তাহানিতে “লক” কৰি দিলো৷ কিছু অপূৰ্ণ আশা পুহি ৰাখিছোঁ, পূৰণ কৰিম বুলি৷ আজিকালি কোনোবাই বয়স বাঢ়িলে বুলি ক’লে নিজকে সান্ত্বনা দিবলৈ এপাত “ডিফেন্স মেকানিজিম” বনাই লৈছো,-“মই চলমান খানৰ লগৰ৷ শ্বাহৰুখ আৰু আমিৰতকৈ সৰু মই৷” এইটোৰ পৰা দুটা লাভ হয়, এক- নিজৰে ইয়ং ইয়ং ফিলিং এটা আহি থাকে, দুই- প্ৰতিপক্ষৰ মনতো মোৰ প্ৰতি মনোবিজ্ঞানিক সহানুভূতি এটাই দখল কৰি লয়৷ অৱশ্যে মোৰ জীয়ৰীয়ে কেতিয়াবা এইটো “আৰ্গুমেণ্ট”তো “কাউণ্টাৰ” মাৰিব আহে-\n“বয়সেদি কম হলে কি হ’ব, তোমাৰতো সিহতৰ দৰে বডি নাই!”\nসেই আৰ্গুমেণ্টক ধুলিস্যাৎ কৰিবলৈ উত্তৰো ৰেডী থাকে- “অহা মাহৰ পৰা জিম জইন কৰি আছো, তাৰ পিচত চাবা৷” নিজৰ মানুহ বুলি মুখ টিপি হাঁহি তাই আলোচনাটো সিমানতেই সমাপ্ত কৰে৷\nপ্ৰতি বছৰে “টু ডু লিষ্ট” খন আপডেট কৰি যাওঁ, “নোৱাৰিম” বা “মোৰ দ্বাৰা নহব” বা “দৰ্কাৰ নাই” টাইপ বস্তুবোৰ ডিলিট মাৰি গৈ থাকো৷ এটা বস্তু ডিলিট কৰিব পৰা নাই- সেয়া হ’ল “জিম”ত গৈ ‘এক্সেৰচাইজ’ কৰা৷ ডিচেম্বৰ মাহৰ আৰম্ভণি মানৰ পৰা এই চিন্তাটোৱে ভূমুকি মাৰে, -টাৰগেট ডেট হিচাবে ১ জানুৱাৰীটো ৰেডিমেট তাৰিখ হিচাবে ফিক্স কৰি দিয়া হয়৷ এইবাৰো তাৰ পুনৰাবৃত্তি নোহোৱাকৈ নাথাকিল৷ পিচে এইবাৰ ঘটনাৰ আৰম্ভণিটো অলপ বেলেগ ধৰণৰ আছিল৷\nজানুৱাৰী মাহৰ এক তাৰিখ, মোৰ বাবে ছুটীৰ দিন৷ আগদিনা দুপৰ নিশালৈ পাৰ্টি কৰি আবেলি অলপ আৰাম কৰোঁ বুলি বিচনাতে মোবাইলটো লৈ কিবা কৰি আছিলোঁ৷ ক’বলৈ পাহৰিছিলোঁ, মোবাইলটোক এওঁ সতিনীৰ চকুৰে চায়৷ ফেচবুকটো খুলি কি জানো কৰি আছিলো, হেন সময়তে আহক এওঁ, আহিয়েই আৰম্ভ কৰিলে,-\n“কি হ’ল? আজি চোন জিমৰ খবৰ কৰিব যাম বুলি কৈছিলা, শুইয়েই থাকিলা যে?”\n“কালিৰ পৰা যাম৷ এইবাৰ চিউৰ!”- মই কনফিডেণ্টলি উত্তৰ দিলোঁ৷\nএওঁ কথাষাৰক বিশেষ গুৰুত্ব নিদি নিজৰ কামত লাগিল গৈ৷ যাওঁতে কৈ যোৱা বাক্য এষাৰে বুকুত শেলে বিন্ধাদি বিন্ধি গ’ল!\n“হ’ব দিয়া, পেট পেলাই শুইয়ে থাকা, শুই-শুই কল্পনা কৰি থাকোতেই চলমানৰ দৰে বডি বনি যাব!”\nতাৰ পিচত আৰু এক মিনিটো ৰৈ থকাৰ প্ৰশ্নই নুঠে৷ এনে লাগিল বাক্য শাৰীয়ে যেন মোৰ পুৰুষত্বৰ ওপৰতে এক বজ্ৰাঘাট হানি গ’ল৷ বিচনাৰ পৰা একেজাপে উঠি চিধাই জিম পালোগৈ৷\nউল্লেখযোগ্য যে আগৰ বছৰত প্ৰৱেশ কৰা জিম বোৰত দ্বিতীয়বাৰ পদাৰ্পণ কৰাৰ দুঃসাহস নকৰিলো, নতুন বছৰ নতুন জিম৷ গৈ পায়েই ইন্সট্ৰাক্টৰৰ লগত কথা বতৰা আৰম্ভ হ’ল৷\n“এইফালে আহক”- বুলি আওঁহতীয়া কোঠা এটালৈ লৈ গৈ ক’লে, -“চোলাটো খোলক চোন! আৰু চিধাহৈ দীঘল দীঘল উশাহ নিশাহ লওক!”\nচোলা খুলি দীঘল উশাহ লৈ পেটটো ভিতৰলৈ টানি হাত দুখন টান কৰি ঠিয় হ’লোঁ৷ তেওঁ মোক চাৰিওফালৰ পৰা চিৰিয়াখানাৰ জন্তু পৰীক্ষা কৰাদি কৰি উঠি ক’লে,- “উশাহটো এৰি দিয়ক!” পেটটো সামান্য হেঁচুকি দি ক’লে,- “আপুনি বহুত “ৱৰ্ক-আউট” কৰিব লাগিব, ফেট্চ বহুত আছে৷”\nৱালত লগোৱা পোষ্টাৰ দুখন মান দেখুৱাই ক’লে, -“এইজন চিলভেষ্টাৰ ষ্টেল’ন আৰু অন্যজন আৰন’ল্ড ছোৱাৰজেনেগাৰ৷ এওঁলোকে জীৱন ভৰ কৰিহে এই অৱস্থা পাইছে৷ আপুনি মিনিমাম ছমাহ কৰিলেহে ছে’পত আহিব৷ পোন্ধৰ দিনত ৰিজাল্ট পাই যাব৷ “এবচ”, “বাইচেপ” আৰু “ঠাই-মাশ্বল”ৰ ওপৰত কাম কৰিব লগীয়া আছে৷ লগতে “ডায়েট” টো বঢ়াব লাগিব৷ ডায়েটৰ চাৰ্ট এখন দি ক’লে, – “এতিয়া অলপ ফ্ৰী হেণ্ড এক্সেৰচাইজ কৰক, পাৰিলে ডাম্বেল প্ৰেকটিচ কৰক৷ ক’বলৈ পাহৰিছিলোঁ যে তেওঁ মোৰ দেহৰ সমগ্ৰ অংগ-পতংগৰ জোখ-মাখ এডাল ইঞ্চি টেপেৰে জুখি বহী এখনত নোট কৰি ল’লে৷ মোবাইলেৰে ময়ো জোখ-মাখ বোৰ ফটো মাৰি চেভ কৰি ল’লোঁ৷\nমই মেইন জিম ৰুমত সোমালো৷ প্ৰায় পাঁচজন মান কলেজীয়া ল’ৰাই ঘামি জামি কিবা-কিবি যন্ত্ৰপাতি দাঙি দাঙি প্ৰেকটিচ কৰি আছে৷ মোৰ বয়সৰ কোনো নাছিল যদিও, লাজ কাজ নকৰি সকলোতকৈ সহজে কৰিব পৰা দুই কিলো লিখা ডাম্বেল দুডালে হাতত তুলি ললো৷ প্ৰায় দুই মিনিট ডাম্বেল দুডাল অলিম্পিকৰ ভাৰোত্তোলন কৰা খেলুৱৈৰ দৰে উঠোৱা-নমোৱা কৰি আছো, এনেতে চেঙেলিয়া হেন ল’ৰা এজনে আহি ক’লে, -“দাদা, ডাম্বেল তেনেকে নুঠাই নহয়, একে জেগাতে বহি অকল হাত দুখন বাইচেপ বনিবৰ বাবেহে উঠায়!” সি দেখুৱা ধৰণে পাঁচ মিনিট মান কৰিহে বুজিলো এয়া কি কষ্টকৰ কাম হ’ব৷ বেঞ্চপ্ৰেচ খনতে এবাৰ চেষ্টা কৰোঁ বুলি সেইখনত সোমাই গ’লো৷ ল’ৰাজনে মোৰ অৱস্থাটো দেখি ৰ’ড ডালৰ পৰা ওজনবোৰ আঁতৰাই ক’লে,- “দাদা, খালি ৰ’ড ডালকে উঠা নমা কৰি থাকক৷ “ৱেইট” দিলে কষ্ট পাব৷” তলত শুই লৈ খালি ৰ’ড ডালকে দুবাৰমান উঠা-নমা কৰি বুজি পালো এইটোত কৈ ডাম্বেলে বহুত সুবিধাজনক হ’ব৷ পুনৰ ডাম্বেলেৰে কছৰৎ কৰি কৰি হাত দুখন নিবিষোৱা লৈ চলাই গ’লো৷\nপ্ৰায় এঘণ্টা মানৰ মুৰত বাকী যন্ত্ৰপাতি বোৰো এফালৰ পৰা পৰীক্ষা-নিৰীক্ষা কৰি প্ৰথম দিনাৰ কাৰ্য্যসূচী ইয়াতেই সামৰোঁ বুলি ইন্স্ট্ৰাকটৰৰ ওচৰলৈ আহিলো৷ তেওঁ নাম, ফোন নম্বৰ আদি এণ্ট্ৰি কৰি ছয় হাজাৰৰ ৰচিদ এখন কাটি মোলৈ আগবঢ়াই দিলে৷\nলগতে ডায়েট চাৰ্ট আৰু কেইটামান মলম জাতীয় দৰৱৰ নাম লিখি দি ক’লে- “এইখিনি তলৰ ফাৰ্মাচীতে পাব লৈ লওঁক৷ বডীৰ লগত স্কীনৰ তালমিল দৰ্কাৰী হ’ব, গতিকে আজিয়েই কিনি ল’ব৷”\nএডমিছন ফিজটো দি ধন্যবাদসূচক কথা বাৰ্তা পাতি জিমৰ পৰা বিদায় ললোঁ৷ ফাৰ্মাচী খনৰ পৰা এহেজাৰ মান টকাৰ দ্ৰব্য খিনি কিনি ওচৰৰে সৰু চাহ-দোকান খনত কণী চাৰিটা হাফ বইল কৰিব দি মোবাইলত ডায়েট চাৰ্টখন মেলি চালোঁ৷\nএটাও পচন্দৰ বস্তু নাছিল যদিও “কিবা পাবলৈ কিবা হেৰুৱাবই লাগিব” টাইপ ফিলিং এটা আনি মই মানসিক ভাবে প্ৰস্তুত হ’লো৷ চাৰিটা হাফ বইল কণী খাই তাৰ পৰা ওভতিলোঁ৷ আহোতে বজাৰৰ পৰা কল, কমলা, আপেলৰ লগতে বজাৰৰ আধামান শাক-পাঁচলি দাঙি লৈ আহিলোঁ৷\nঘৰত আহিয়েই বডী বিল্ডাৰ টাইপ প’জ এটা দি অলপ পায়চাৰী কৰি থাকোতেই এওঁৰ চকুত পৰিলো৷ এওঁক বজাৰ খিনি চমজাই দি দি ক’লোঁ,-” বুজিছা, আজিৰ পৰা যা-তা বস্তু খালে নহ’ব, অলপ খোৱা লোৱাৰ যত্ন ল’ব লাগিব৷ আৰু তুমিও জিম জইন কৰি লোৱা৷ ছে’পত আহিবলৈ যত্ন কৰা৷”\nপ্ৰায় ভেকাহি মাৰিয়েই কৈ উঠিল, – “হব দিয়া, আগতে নিজেই হৈ লোৱাচোন৷ মোৰ কথা ভাবিব নেলাগে৷ মই এনেও সেইটো জিমত নেযাওঁ৷ আৰু তোমাৰ দৰে ঘাঁহ বনসোপা খাই মই জীয়াই থাকিব নোৱাৰোঁ৷ চিকেন পোকৰি অলপ বনাই থৈছোঁ, খাই লোৱা৷”\nজীৱনত প্ৰথম বাৰ চাৰিটা কণী একেলগে খাই পুনৰ দুই প্লেট চিকেন পোকৰী পেটত সুমুৱাই বেছি দেৰি ৰখিব পৰা নাছিলোঁ৷ ৰাতি বিশেষ একো নেখাই বিছনাত পৰিলোঁ৷\nপ্ৰায় পোন্ধৰদিন ধৰি নিৰ্বিঘ্নে এই কাৰ্য্যসূচীৰ লগতে খোৱা-লোৱাও পুৰ্ণোদ্যমে চলি থাকিল৷ দুসপ্তাহৰ মূৰত ইন্সট্ৰাক্টৰ আহিল মোৰ পৰীক্ষা ল’বলৈ৷ ইঞ্চি টেপ ডালেৰে মোৰ “ভাইটেল ষ্টেটিষ্টিকচ” বোৰ পুনৰ জুখিলে৷ মই একান্ত বাধ্য মিলিটাৰীৰ দৰে তেওঁৰ সন্মুখত ঠিয় দি থাকিলোঁ৷ নকলেও হ’ব যে মোৰ বাইচেপ, ট্ৰাইচেপ, বুকু পিঠি বা অন্য অংগ প্ৰত্যাংগৰ ১ মিলি মিটাৰো হেৰ ফেৰ ন’হ’ল৷ পেটৰ ব্যাস বোধহয় প্ৰায় আধা ইঞ্চি বাঢ়িছিল৷ ইন্সট্ৰাকটৰৰ আগৰ মুখৰ চেহেৰা লাহে লাহে সলনি হৈ দাৰ্শনিকৰ দৰে হ’ল৷ তেওঁৰ মুখেদি মাথো এটাই বাক্য নিৰ্গত হ’ল৷\n“ইটচ্ নট ৱৰ্কিং! ইউ হেভ টু ট্ৰাই এ লিটল বিট হাৰ্ডাৰ!”\nসেইদিনা চলচলীয়া চকুৰে মই বিদায় মাগিলোঁ৷\nআপোনালোকক জনাবলৈ পাই সুখী হৈছোঁ যে মই যোৱা চাৰি দিন ধৰি জিমৰ ফালে যোৱা নাই! বোধহয় এই বছৰৰ নিউ ইয়েৰ ৰিজলিউচনৰ ইয়াতেই ডি এণ্ড হ’ব৷ মই নিজকে পুনৰ নীলা আকাশৰ তলত বিচৰণ কৰা মুক্ত-বিহংগৰ দৰে অনুভৱ কৰিছোঁ৷\nএতিয়া চিন্তা কৰি আছোঁ এওঁক কি বুলি কওঁ!\nবঢ়িয়া দাদা, খুব ভাল লাগিল পঢ়ি। ট্ৰেডমিল কিনিবলৈ লৈও বাদ দিলো, পিছত কাপোৰ শুকুৱাবলৈ ব্যবহাৰ হয় বুলি\nখুউব ভাল পালো পঢ়ি।\nভাল লাগিল দাদা ।\nপঢ়ি চোৱা সকলোলৈ ধন্যবাদ\nহেৰি মানে অহাবছৰ এপাক যাব নেকি বাৰু জী মলৈ\nনাই, বাদ দিলো, এই জনমত আৰু৷\nবৰ ভাল লাগিল। পৰিকল্পনা কৰোঁতেই যায়গৈ দিনবোৰ—-\nকিনো ক’ম! নামত ট্ৰেডমিল আছে যোৱা দহবছৰ ধৰি। কাপোৰ ওলমি থাকে। জ্যোতিৰ্ময় অ’এলএক্সত বিক্ৰি কৰি দিওঁ বুলি ক’লেই দুদিনমান খোজ কাঢ়োঁ, তাৰপিচত সেই একেই টাৱেল ওলমোৱা হৈ থাকে।\nবৰ সুন্দৰকৈ বৰ্ণনা কৰিলে।\nসেইখন সেই টাৱেল ওলোমোৱাৰ বাবেই ব্যৱহাৰ হয়৷\nনিউ ইয়েৰ ৰিজলিউচনটো মানে ২০১৮ নে ২০১৯ ৰ কাৰনে ঠিক কৰিছে\nএইবাৰ শকত হম, একেবাৰে চুম’ ৰেচলাৰ হৈ যাম বুলি ৰিজলিউচন লওক। যিহেতু সদায় ৰিজলিউচনৰ ওলোটা হয়, গতিকে ফল পোৱাৰ আশা আছে।\nইমানলৈকে ফ্ৰী, ইয়াৰ পাছত আৰু উপদেশ লাগিলে ব্যক্তিগত ভাৱে যোগাযোগ কৰক !! 🙂\nভাল লাগিল দাদা- সকলো ৰিজলিউচনেই এনেকুৱা হয়গৈ।\nহয়, ৰিভাৰ্চ জেক খাব লাগিব, তেহে যদি কিবা হয়৷ এনিৱেজ ধন্যবাদ!


One Man killed in Forest Guard firing at Jagiroad | Jagiroad: আৰক্ষীক অনুসৰণ কৰিছে নেকি বন বিভাগে? জাগীৰোডৰ কুঠুৰীত নিহত এজন, জ্বলিল বন বিষয়াৰ কাৰ্যালয়– News18 assam\nJagiroad: আৰক্ষীক অনুসৰণ কৰিছে নেকি বন বিভাগে? জাগীৰোডৰ কুঠুৰীত নিহত এজন, জ্বলিল বন বিষয়াৰ কাৰ্যালয়\nজাগীৰোডৰ সোণাইকুছি বনাঞ্চলত গছ কাটিবলৈ গৈছিল বৰচিং টিচুৱে ৷\nLast Updated : February 15, 2022, 20:14 IST\nৰাজ্যজুৰি আৰক্ষীৰ এনকাউণ্টাৰে আতংকৰ সৃষ্টি কৰাৰ সময়তে এইবাৰ বন বিভাগৰ এনকাউণ্টাৰ ৷ বনকৰ্মীৰ গুলীত ঢলি পৰিল জাগীৰোডৰ কুঠুৰী কাৰ্বি গাঁৱৰ (Karbi village) বৰচিং টিচু ৷ আহত আন এজন ৰাজীৱ চিংনাৰ গুলীবিদ্ধ হৈ চিকিৎসালয়ত চিকিৎসাধীন ৷\nএই ঘটনা সংঘটিত হৈছে জাগীৰোডৰ (Jagiroad) কুঠুৰীৰ কাৰ্বি গাঁৱত ৷ বনকৰ্মীৰ গুলীত নিহত হয় বৰচিং টিচু ৷ ঘটনা অনুসৰি, জাগীৰোডৰ সোণাইকুছি বনাঞ্চলত গছ কাটিবলৈ গৈছিল বৰচিং টিচুৱে ৷\nইফালে বনকৰ্মীয়ে উৎকোচ লৈ গছ কাটিবলৈ অনুমতি দিয়াৰ অভিযোগ পৰিয়ালৰ ৷ অভিযোগ যে ইয়াৰ পিছতো বনাঞ্চলত অতৰ্কিতে অভিযান চলায় বনকৰ্মীৰ এটা টহলদাৰী দলে আৰু বনকৰ্মীৰ গুলীত (forest guard Firing) থিতাতে ঢলি পৰে বৰচিং টিচু নামৰ লোকজন (One Death In Firing) ৷\nএই ঘটনাক লৈ উত্তেজিত লোকে সোমবাৰে নিশাই জ্বলাই দিয়ে কুঠুৰী খণ্ড বন বিষয়াৰ কাৰ্যালয় ৷ লগতে জ্বলাই দিয়ে এখন মটৰ চাইকেল আৰু আচবাব ৷ ঘটনাক কেন্দ্ৰ কৰি অঞ্চলজুৰি তীব্ৰ উত্তেজনাই বিৰাজ কৰাৰ লগতে অঞ্চলটোত মোতায়েন কৰা হৈছে আৰক্ষী আৰু অৰ্ধসামৰিক বাহিনী ৷\nসমান্তৰালভাৱে ঘটনাৰ উচিত তদন্তৰ দাবী জনাইছে স্থানীয় লোক, সদৌ অসম ট্ৰাইবেল সংঘ, ট্ৰাইবেল য়ুথ লীগসহ কেইবাটাও জনগোষ্ঠীয় দল-সংগঠনে ৷ ইফালে ঘটনাৰ বুজ ল'বলৈ নিহত বৰচিং টিচুৰ বাসগৃহত মঙলবাৰে উপস্থিত হৈ সমবেদনা জ্ঞাপন কৰাৰ লগতে উচিত তদন্তৰ আশ্বাস প্ৰদান কৰে মন্ত্ৰী পীয়ূষ হাজৰিকাৰ ব্যক্তিগত সচিব অপূৰ্ব ডেকাই ৷


India vs West Indies 2nd ODI: ২৫০ ৰানো কৰিব নোৱাৰিলে ভাৰতে, ৰোহিত–কোহলীৰ ফ্লপ শ্ব’ আহমেদাবাদত– News18 assam\nIndia vs West Indies 2nd ODI: ২৫০ ৰানো কৰিব নোৱাৰিলে ভাৰতে, ৰোহিত–কোহলীৰ ফ্লপ শ্ব’ আহমেদাবাদত\nভাৰতৰ অ’ডিআই দলৰ নিয়মিত অধিনায়ক হিচাপে ৰোহিত শৰ্মাৰ এয়া প্ৰথম এছাইনমেণ্ট। কিন্তু প্ৰথম এছাইনমেণ্টৰ দ্বিতীয় মেচ ভালদৰে পাৰ নহ’ল।\nLast Updated : February 09, 2022, 18:25 IST\n১৯ বছৰ অনূৰ্ধ্ব বিশ্বকাপৰ পিছত পুনৰ অপেন কৰা দেখা গ’ল ঋষভ পন্তক। কিন্তু ভাৰতীয় দলৰ মেনেজমেণ্টৰ এই সিদ্ধান্তৰ কাৰণ কি! কে এল ৰাহুলে ৰান নোপোৱাৰ বাবে তেওঁৰ স্থান সলনি কৰা হ’ল নেকি! নে আন পৰিকল্পনা সজোৱা হৈছিল!\nভাৰতৰ অ’ডিআই দলৰ নিয়মিত অধিনায়ক হিচাপে ৰোহিত শৰ্মাৰ এয়া প্ৰথম এছাইনমেণ্ট। কিন্তু প্ৰথম এছাইনমেণ্টৰ দ্বিতীয় মেচ ভালদৰে পাৰ নহ’ল। ৱেষ্ট ইণ্ডিজৰ বিৰুদ্ধে ৰান নাপালে হিটমেনে। আনগৰাকী অপেনাৰ পন্তেও কৰিলে মাত্ৰ ১৮। আৰু আটাইতকৈ চিন্তাৰ বিষয়টো হ’ল বিৰাট কোহলীৰ ফৰ্ম। আজিও কোহলীয়ে কৰিলে মাত্ৰ ১৮ ৰান।\nবহুদিন ধৰি কে এল ৰাহুলৰ দলত থকাক লৈ প্ৰশ্ন উঠিছে। কিন্তু সকলোৰে মুখ সাময়িকভাৱে বন্ধ কৰিলৈ সক্ষম হ’ল ৰাহুলে। ৪৮ ৰান সংগ্ৰহ কৰি ৰান আউট হয় কে এল ৰাহুল। সূৰ্য কুমাৰ যাদৱৰ সৈতে বুজাবুজিৰ অভাৱত ৰান নহ’লে হয়তো ডাঙৰ ইনিংছ খেলিব পাৰিলেহেঁতেন তেওঁ। কিন্তু আৰম্ভণিৰে পৰা ৰান ৰেট শ্ল’ আছিল ভাৰতৰ। ফলত ২০০ৰ ঘৰ অতিক্ৰম কৰিবলৈ যুঁজ দিবলগীয়া হয় টীম ইণ্ডিয়াই।\nসূৰ্যকুমাৰ যাদৱক টি২০ স্পেচিয়েলিষ্ট বোলা হয়। অৱশ্যে তেওঁ প্ৰমাণ কৰিলে, সুযোগ পালে যিকোনো স্থানত খেলিব পাৰে। ৫ নম্বৰত বেটিং কৰিবলৈ আহি ৬৪ ৰানৰ গুৰুত্বপূৰ্ণ ইনিংছ খেলে তেওঁ। শেষত ভাৰতীয় দলৰ স্ক’ৰ হয়গৈ ২৩৭ ৰান।\nঅৰ্থাৎ আজি যিহেতু ৰান কম, সেয়ে বলাৰৰ হাতত গুৰু দায়িত্ব। ভাৰতৰ বাবে অৱশ্যে এটা ভাল খবৰ যে এই মেচখনত খেলা নাই কায়ৰান পোলাৰ্ডে। কিন্তু পোলাৰ্ডৰ অনুপস্থিতিত ভাৰতীয় দলে কিদৰে সুবিধা ল’ব পাৰে সেয়া সময়ে ক’ব।\nFirst published: February 09, 2022, 18:25 IST


শুকান জলকীয়া – ৰক্তাভ কুমাৰ – ফটাঢোল\nশুকান জলকীয়া – ৰক্তাভ কুমাৰ\n” তেজৰে কমলাপতি পৰভাতে নিন্দ।\nতেৰি চান্দ মুখ পেখোঁ উঠৰে গোবিন্দ ॥\nৰজনী বিদূৰ দিশ ধৱলী বৰণ।\nতিমিৰ ফেৰিয়া বাজ ৰবিৰ কিৰণ॥ “\nহওঁতে মানুহজন বৰ ধাৰ্মিক। কাহিলি পুৱাতে টোপনিৰ পৰা উঠি নাদৰ পাৰত গা ধুই আহি হৰিনাম নোলোৱাকৈ তেওঁৰ দিনটোৰ আৰম্ভণি নহয়েই। তাৰ পিছত সুন্দৰকৈ চৰুঘৰটো সাৰি লৈ জলপান অকণ খাই ডাঙৰ মোনা দুখন লৈ বজাৰলৈ বুলি ওলাই যায়।\nবৰপুখুৰীৰ চ’কত সদায় ৰাতিপুৱা ৬.৩০ বজাত অহা বাছখন তেওঁৰ যাত্ৰাৰ মাধ্যম। আশীৰ দহকৰ গোবিন্দ মহাজনৰ গাড়ী সেইখন। কৰ্দৈগুৰি বজাৰৰ পৰা কচুবিললৈ প্ৰায় বিশ কিল’মিটাৰৰ দূৰত্ব অতিক্ৰম কৰিবলৈ এতিয়াও গাড়ীখনে দুই ঘণ্টাতকৈ কম সময় নলয়। আগতেও সিমানখিনি সময়েই লৈছিল,তেতিয়া পিছে কেঁচা ৰাস্তা আছিল। কিন্তু এতিয়া ‘প্ৰধানমন্ত্ৰী গ্ৰাম সড়ক যোজনা’ৰ অধীনত হোৱা পকী ৰাস্তাতো গাড়ীখনৰ প্ৰদৰ্শন ইমান ধ্ৰুৱক হৈ থকাটো একপ্ৰকাৰ শলাগিবলগীয়া(!!) কথা। গাড়ীচালক মিথুন ড্ৰাইভাৰৰ কথা কি নো কম! আশীৰ দশকত তেওঁৰ নিচিনা দেখনিয়াৰ যুৱক সেইখিনি অঞ্চলত কোনো নাছিলেই বুলি ক’লেও ভুল নহ’ব। পেশীবহুল দুই হাতেৰে যেতিয়া পোন্ধৰ ইঞ্চি ব্যাসৰ ষ্টেয়াৰিঙডাল তেওঁ হাতেৰে ধৰি পকাইছিল, তেওঁৰ ‘বাইছেপছ’ দেখি বহুতৰে মুখৰ মাত নোলোৱা অৱস্থা হৈছিল। ফুলমতী আৰু লগৰীসমূহৰ ‘পেকেজদ ক্ৰাছ’ আছিল মিথুন ড্ৰাইভাৰ। দেখিবলৈও তেওঁ চাইকেলৰ আঁৰত গুলীৰ পৰা নিৰাপত্তা লোৱা মিথুন চক্ৰৱৰ্তীৰ নিচিনাই আছিল, মাত্ৰ অলপ শকত আছিল। সেই মিথুন ড্ৰাইভাৰ এতিয়া ষাঠীৰ ঊৰ্ধৰ মানুহ, তথাপিও তেওঁৰ পেশীবহুল হাত এতিয়াও ‘গৌৰী ট্ৰেভেলছ’ ৰ ষ্টেয়াৰিঙতেই আছে। যিমান টাটা মেজিক-টেম্পো নাহক, মিথুন ড্ৰাইভাৰৰ ড্ৰাইভিঙৰ ওপৰত এতিয়াও মানুহৰ বিশ্বাস আছে।\nঘটনাটোৰ নায়কজনৰ নাম হৈছে ‘বেহৰ’ খুড়া। ‘বেহৰ’ পিছে তেওঁৰ জন্ম পত্ৰিকাৰ নাম নহয় দেই, জন্মসূত্ৰে তেওঁৰ নাম দুধৰাম। চতুৰ্থ শ্ৰেণীলৈ কিবাকৈ তপিনা ঘঁহি ঘঁহি পঢ়াৰ পিছত কিতাপ-বহীক একেলগে ‘ব্ৰেকাপ’ প্ৰদান কৰি তেওঁ বেপাৰত লাগিছিল। বেপাৰ মানে দেউতাকৰ দেইলি মাৰ্কেটত থকা সৰু পাচলিৰ দোকানখনৰ উত্তৰাধিকাৰী হোৱাৰ কুচকাৱাজ চলোৱা আৰম্ভ কৰিছিল। তেওঁৰ দেউতাক হৰমোহনক গাওঁত সকলোৱে ‘মহাজন’ বুলি মাতিছিল। দেউতাকৰ পিছত ‘মহাজন’ উপাধিটো পোৱাৰ আশাতেই ‘বেহৰ’ ওৰফে দুধৰামে দেউতাকৰ বৃত্তিটোৰ প্ৰতি বৰকৈ আকৃষ্ট হৈছিল।\nদ্বিতীয় শ্ৰেণীত পঢ়ি থকা দুধৰামক এবাৰ বিদ্যালয়ৰ পৰিদৰ্শকে ছবি আঁকিবলৈ কোৱাত তেওঁ এটা সৰিয়হগুটি (বেহৰ)ৰ ছবি আঁকিছিল আৰু তেতিয়াৰ পৰাই তেওঁৰ নাম পৰিছিল ‘বেহৰ’।\n‘বেহৰ’ আৰু মিথুন ড্ৰাইভাৰ স্কুলীয়া দিনৰেই বন্ধু। মিথুন ড্ৰাইভাৰেও তৃতীয় শ্ৰেণীতেই পঢ়া শেষ কৰি চাইকেল দোকানত কাম কৰিব সোমাইছিল।’বেহৰ’ খুড়াই দৈনিক ৰাতিপুৱাই কচুবিল বজাৰলৈ বুলি মিথুন ড্ৰাইভাৰৰ গাড়ীত উঠি মাল আনিব গৈছিল। গোটেই ৰাস্তা দুই বন্ধুৱে ভিন্ন বিষয়ৰ ওপৰত আলোচনা কৰাৰ উপৰি বিবাহিত লোকৰ সমালোচনা কৰিছিল, কিয়নো দুয়ো বন্ধু আছিল অবিবাহিত। ‘বেহৰ’ খুড়া অবিবাহিত হোৱাৰ কাৰণটো হ’ল অকালতে সংগ এৰা তেওঁৰ কেশবিন্যাস। কিন্তু মিথুন ড্ৰাইভাৰ অবিবাহিত হোৱা কাৰণটো আজিলৈকে কোনেও নাজানিলে।\nকচুবিল বজাৰৰ পৰা যিমান পাৰি দৰ-দাম কৰি দুয়োখন মোনা ভৰ্তি কৰাৰ উপৰি পিন্ধি থকা বগা কুৰ্তাটোৰ দুয়োখন পকেটত আদা-নহৰু সোমাই লৈ আনি ‘বেহৰ’ খুড়া ঘৰলৈ আহিছিল। ঘৰ আহিয়েই তেওঁ দিনতেই ৰাতিলৈও বুলি ভাত-আঞ্জা বনাই বজাৰলৈ পাচলি বেচিবলৈ ওলাই গৈছিল। সোনকালে বজাৰ গৈ সতেজ শাক-পাচলিবোৰ উঠাই আনিব পাৰিছিল কাৰণে তেওঁৰ গোটেই পাচলি বজাৰত সোনকালেই বিক্ৰী হৈ গৈছিল।\nএদিন ‘বেহৰ’ খুড়াই দিনৰ ভাগত আলু-চয়াবিনৰ আঞ্জা আৰু ভাত বনাই মেলি আবেলি সময়ত দোকান মেলিবলৈ বজাৰলৈ বুলি ওলাই গ’ল,কিন্তু দৌৰা-দৌৰিতে আঞ্জাত ঢাকোন দি থৈ যাব পাহৰিলে। ৰাতিপুৱাৰ পৰা দিনটো তেনেদৰে কষ্ট কৰিছিল কাৰণে উপাৰ্জনৰ কিছু অংশ তেওঁ ৰঙীন পানী ধৰিবলৈও খৰছ কৰিছিল। সিদিনা আছিল পূৰ্ণিমাৰ ৰাতি।সেইদিনাও বজাৰ শেষ কৰি ওচৰৰ ভাটিত ৰঙীন পানী অলপ ধৰি ‘বেহৰ’ খুড়াই মান্না দে’ৰ ‘দিনৰ পোহৰ ৰংচঙীয়া ‘ গানটো গাই গাই ঘৰ সোমাইছিল। হওঁতে পিছে তেওঁৰ ঘৰত বিজুলী বাতিৰ সু-বন্দোবস্ত আছিলেই, কিন্তু প্ৰকৃতিৰ বাতি পূৰ্ণসজ্জাৰে আলোকিত হৈ থকাৰ কাৰণে সিদিনা বিজুলী বিভাগে সাময়িক অব্যাহতি লৈছিল বাবে খিৰিকী ফাঁকেৰে অহা পোহৰতেই খুড়াই ভাতৰ পাতত বহিছিল। এনেই মদৰ ৰাগীত মাতাল ‘বেহৰ’ খুড়া, তাতে আকৌ ভোকত কলমলাই থকা পেট। কাঁহী বুলি চৰুঘৰৰ মাটিতেই ভাতকেইটা বাঢ়ি ল’লে। এইফালে আঞ্জাত ঢাকনি লগাইছেনে নাই তালৈ চাবলগীয়া নাই, কিবাকৈ কৰছখন বিচাৰি লৈ আলু-চয়াবিনৰ আঞ্জা ভাতৰ ওপৰত ঢালি লৈ খুড়াই ভোজন আৰম্ভ কৰিলে। এনেতে কোনো এটা পাকত মুখৰ ভিতৰত অলপ দীঘলকৈ কিবা এটা সোমাই যোৱা যেন পোৱাত সেইটো হাতেৰে ধৰি লৈ খিৰিকীমুখলৈ আহি সেইটো পৰীক্ষা কৰাত লাগিল দৰাচলতে তেওঁ খালে কি! কিছুসময় সেইটোৰ ফালে চাই থাকি ধৰিব নোৱাৰি নিজক নিজে কোৱাত লাগিল,\n: মইতো আঞ্জাত শুকান জ্বলা দিয়া নাছিলোঁ, ই আহিল ক’ৰ পৰা!\nএইবুলি অচিন শুকান জলকীয়াটো তেওঁ খাই শেষ কৰি পেলালে।\n( আচলতে ‘বেহৰ’ খুড়াই শুকান জলকীয়া বুলি ভবা বস্তুটো আছিল এটা পইতাচোৰা হে! ঢাকনি নিদিয়া আঞ্জাত সোমাই সেইটোৱে ওলাই আহিব নোৱাৰি তাতেই মৰি পৰি আছিল। খুড়ায়ো বৰ এটা বিশেষ নাভাবি শুকান জলকীয়া বুলি সেইটোকে খাই-বৈ শুই পৰিছিল।)\n« সুখানুভূতি – সোনটো ৰঞ্জন বৰুৱা\nচানগ্লাচ আৰু মই – ৰিমঝিম দত্ত »\nহাঃ হাঃ ! এনেকৈ জলকীয়া বুলি পইতাচোৰা খোৱা আৰু এবাৰ কৰবাত শুনিছোঁ🤣🤣🤣 ভাল লাগিল roktabh\nহাহা… ভাল লাগিল…